url
stringlengths 15
6.61k
| text
stringlengths 104
99.9k
|
|---|---|
http://www.kinseymama.com/2015/09/blog-post_15.html
|
今日突然多左一天假期，原本都打算去玩，但剛剛開學又唔想玩到"創"晒，所以都係乖乖地留係屋企。
其實，原本我地係打算晚餐先嚟食，不過我地研究過食嘅嘢都係一樣，但食午餐同晚餐個價錢都差幾遠，所以都係決定去食自助午餐啦！
來來回回又出去拎嘢食，又返去燒嘢食，小小豬都不知幾興奮，不停係度大笑，全場最嘈嗰個一定係佢呀！
以生肉類嚟講，其實啲肉都唔錯，都算幾新鮮。而且廚房都出得好快，一見冇晒嗰啲肉類都回得好快。
不過熟食及甜品方面又真係麻麻地，睇落都好似擺左好耐咁，完全唔吸引呀！
|
https://www.gotrip.hk/columns/%E5%A4%8F%E6%97%A5%E5%BF%85%E7%9D%87%E8%8A%B1%E6%B5%B7-x-%E9%A3%9B%E8%A1%8C%E9%87%8C%E6%95%B8%E6%94%BB%E7%95%A5travel%E4%BD%B3-172178/
|
夏天為大地帶來璀璨花海，唔少花癡都會趁住呢個機會去到世界各地欣賞繁花盛放嘅花田。我Travel佳出名玩得招積，當然都睇過、聞過、影過唔少花啦！睇花嚟講，最重要係撞啱花期，依家就等我同大家分享幾個8月依然靚到「嘩！」一聲嘅夏日花田，為各位賞花新手指點下迷津。
花海特色：盛夏嘅富田農場唔止開滿薰衣草，仲有滿天星、艾菊、金盞花、羽扁豆、藍豬耳等等，唔同顏色嘅花整齊排列綻放，感覺好似去咗天然花卉博物館。
花海特色：青海湖邊嘅油菜花田向住河道微微傾斜而生，一眼望去係綿延成百公里嘅大型金黃花海，加上藍天白雲同祁連山襯托，從任何角度欣賞都一樣咁震撼。
花海特色：薰衣草田由一個山頭連接另一個山頭咁開，香氣撲鼻，坐車經過時，即使閂實晒車門車窗都依然聞到好大陣花香味，可想而知現場實景有幾誇張壯觀。
特價機票旺季冇份 點飛最著數？
睇完以上幾個賞花熱點，係咪都心思思想即刻出發呢？我都知旺季出發啲機票特別貴，大家會覺得好唔抵㗎喇！介紹番，而家至8月28日ELEMENTS圓方做緊「尊享里數•由圓方出發」夏日推廣，登記成為「圓方之友」兼喺ELEMENTS任何商戶用信用卡或者EPS消費，憑最多2張即日收據滿$6,000或以上，就可以換1,500「亞洲萬里通」里數或者GODIVA雪糕禮券4張，新加入嘅「亞洲萬里通」會員仲可以額外賺多500「亞洲萬里通」里數添。
話時話，ELEMENTS本身都係「亞洲萬里通」夥伴機構，喺指定餐廳消費就可以$2換1「亞洲萬里通」里數；夏日推廣期內，喺ELEMENTS消費最高嘅頭3名顧客又有額外10,000-50,000「亞洲萬里通」里數獎賞；再加埋啲信用卡公司推出嘅多倍積分獎賞，消費一次已經可以換到好多里數。
以「亞洲萬里通」新會員為例，假設喺ELEMENTS指定餐廳食飯用咗$2,000，購物用咗$4,000，最少可得「亞洲萬里通」里數為：
未計最高消費獎賞同信用卡優惠都有3,000里數咁多，想輕鬆儲里數換機票真係話都冇咁易！
既然嚟開ELEMENTS，咁就欣賞埋金區嘅Blooming Summer Love Décor先走啦！今次商場特別用色彩繽紛嘅花布置咗個室內花園，園裡面有座6米高嘅摩天輪同七色繁花打造嘅彩虹，仲設置咗「VR虛擬實境」遊戲裝置，可以模擬身處花海捉蝴蝶昆蟲嘅實況，感受大自然魅力，未儲夠里數飛去外國睇花海嘅，咪睇住萬花園止渴先囉！
萬花園泊咗架經典graffiti休旅車，大家可以上去一邊聽歌一邊享受輕鬆假日時光。
趁住而家咁多商戶都做緊summer sale，一於weekend去ELEMENTS圓方掃貨兼賞花，順便儲多啲Asia Miles飛轉日本！
|
https://www.likejapan.com/blogs/natural-kitchen-100yen-%E7%94%B0%E5%9C%92%E9%A2%A8%E9%9B%9C%E8%B2%A8%E5%BA%97/
|
近年小清新田園風非常流行，但係唔知點解款式越樸素、設計越簡單就越貴……好似簡簡單單一隻木碟都要過百蚊，買左隻碟又想買埋隻叉，有碟有叉又冇理由冇羹……諗下諗下好似都係買埋碗先得……買下買下，咦？小姐你好似唔夠錢找數喎！好彩好彩，日本Natural Kitchen 簡直就係平價田園風雜貨嘅天堂，大家唔好走寶啦！
到底100yen可以買到啲咩呢？我就真心推介依隻木羹！雖然DAISO都有木羹，但我覺得Natural Kitchen嘅木羹係最好用嘅！其他鋪頭嘅有啲淺得滯畢唔到啲咩、木紋又淺、揸落又硬膠膠……Natural Kitchen嘅木色最靚，深度又啱啱好畢飯畢湯都得，100yen咋冇得輸啦！
天呀勁勁勁靚呀一千對心心眼！放個杯係上面即刻high class咗勁多！
想知道一個人有冇生活態度呢，睇佢係將對筷子插落個飯到吖，定係將筷子整整齊齊咁放係筷子座上面就知啦～我決定由今日起用筷子座，右下角個好啱我心水！
好啦咁300yen又會買到啲咩呢？喂喂點解圓形要貴200yen㗎！
用依啲玻璃樽放五顏六色嘅糖／意粉一定好靚～～呀呀呀好想將自己間屋變到示範單位咁靚呀！
出現了木碟！係20蚊嘅高級木碟呀！不得了呀～～～～仲有好多款㗎！
仲有就係田園風餐枱上一定要有嘅布質枱墊啦～信我啦～有咗佢地即刻加90分呀！廿蚊兩塊仲猶豫？即刻買啦！
另一樣餐枱上一定要有嘅就係滕籃、滕兜同滕碟啦～左邊個兩個就放餐具、右邊依個放水果，perfect！
最近日本成日都落毛毛雨，好煩呀！依件雨褸幾通爽㗎～不過香港好似冇咩人會著雨褸……
睇完餐具就睇下園藝用品啦～放啲小擺設係窗邊即刻加晒分！
依啲係用嚟放盆栽嘅！我覺得呀媽如果見到依個post佢最後會超重返香港……
如果你淨係想買100yen嘅雜貨，可以去SKY TREE個間NATURAL KITCHEN，全部都係100yen㗎！
|
https://www.common-room.hk/singleproperty/%E6%BC%AB%E6%98%A5%E5%A4%A9%E7%B2%BE%E5%93%81%E9%85%92%E5%BA%97?&page=2
|
漫春天精品酒店。
位於九龍塘律倫街的漫春天精品酒店，裝潢優雅瑰麗，房間設計前衛寬敞。並設上網服務、按摩浴池等，加上柔和燈光，更添浪漫氣氛。酒店內更設停車場，方便駕駛人仕。
第一次去個陣得細房，3個鐘$300幾接近$400。設計都算唔錯同乾淨。
第二次去有大房，$570幾過夜。張床夠哂大，同有按摩浴缸，今次係鯨魚缸可以訓2個人。
水一定要去到就較定因為好耐先夠水。唔知點解D水係淺藍色的。
我好中意個浴缸，好舒服。
去過異國風所以去依間試下。我間係大房，不過又抽唔中主題房。有啲假竹樹係房，仲有騎馬機。同異國風一樣個双人按摩浴池係按唔到摩，事關啲氣壓冇力。啲水出得慢，如果唔想走果時太趕既話，最好一早開定水，扑住等。如果唔係有排等。冷氣好夠，隔音我相信冇問題。完事之後，一出去8號風球定唔知黑雨。發覺個大堂好鬼大因為我入果陣我一落的士就有人搵房比我冇去過大堂。去依啲地方搞野永遠有一個靚女係大堂。anyway 重點係啲service好到，有個阿姐叫佢地一個中東人幫我冒住雨截的士，你要知道打風係好難截的士，身都唔洗濕就走到。
題外話，我始終對九龍塘啲酒店情有獨鍾，因為佢有真正getaway既感覺。大家都知香港石屎森林，要搵個咁既地方愈離愈難。除左依度有getaway感覺 講梗要有都要去到澳門／離島啲大房。冇錯佢係貴啲，但從文化保育角度離講係值得。以前九龍塘夜總㑹林立，帶旺左果區既時鐘酒，個影響情度大到即使依家好多時鐘已經執左，但啲電影電視永遠講爆房都㑹提起九龍塘。如果你地想下一代啲後生仲可以知道九龍塘開學係咩回事，我認為應多幫襯。我除左上年，前兩年番香港都㑹去果度同女朋友開房。
|
https://www.lungchuntin.com/blog/%E5%8E%BB%E6%B4%97%E6%89%8B%E9%96%93%E7%A7%98%E6%8A%80/
|
龍震天太陽報玄學訪問 – 衝出香港，如何看其人適宜外地發展？
我想起另一樣野想同大家分享既，就係去洗手間。好多人去到街，突然人有三急，週圍搵，我真係覺得呢Ｄ野係平日應該做既。平日得閒無事，就一定要想想邊區突然想方便去邊度。
而我去親，一定係最好果間，多數都係酒店，又係有好多人諗（包括龍嫂），唔係幾好意思喎，點會呀，所以我自細都諗，思想真係可以改變一個人既運氣。你換個角度想下，你在酒店打工，有個人埋黎，問你洗手間係邊，唔通你話："我地洗手間唔外借既." 咁既酒店實執左苙好奈啦，不過真係好少，大部份都係好 nice。
例如灣仔，都無乜邊幾間可揀，我會揀新世紀酒店，一樓，食 buffet 後面，問人都唔駛問，你去到酒店仲有人幫你開門添呀！招呼唔好，但唔駛俾貼士，睇開Ｄ啦！
銅鑼灣，而家有好多度都幾好，我覺得崇光 11/F 書店旁唔錯，勝在有冷氣，亦唔駛問人，好乾淨！
另一度係怡東，可能好多人都知，因為有D人都去過怡東食 buffet，你問大堂職員一定叫你去二樓。其實不然，一來二樓要俾貼士，二來個位太窄，三來黑白階磚地，去方便你都頭暈眼花。
因為好少人去過逸東軒，其實三樓既洗手間環境好過樓下多倍！
上到三樓，唔駛入酒樓，在左面側門入，再向右留意個隱敝門口，佢整到好似幅牆咁既，古代咁，行到去一摸，推開，就係個洗手間；果次我帶龍嫂去，龍嫂都好佩服我既能力，佢真係覺得我有Ｄ計，銅鑼灣除便一講又可以帶佢去一個無人，乾淨，有冷氣，又唔駛俾貼士既地方。
金鐘唔駛我講，咁多間酒店，是但一間都有洗手間；但我要一提，JW Marriot，呢間又係咁，你問佢，佢會叫你去七樓，其實地下 ball room 落一層轉左已經睇到，個洗手間只係有 function 既時候先有人用，又係好軟淨，都係之前去過 funcation 既人先知道；但佢設計密封，你坐得十分鐘已經無乜氣。
旺角，梗係唔係朗豪坊啦，係朗豪酒店，一幢樓之隔，設備同環境都有天淵之別，絕不需要排隊，亦有冷氣。
佐敦，我建議去恆豐，不過要鎖匙。但唔駛擔心，一樓，餐廳門口問佢拎就得，一樣有冷氣。
無論男女，平時去洗手間要留意下，咁你每年總會有過三十次係好幫到你，你仲要多謝我添！新識男女會好著數嫁，女方會覺得你係一個乜都掂既人，包你加分！幾有安全感呀！要乜有乜；男仔你地知唔知女仔最憎聽到係乜？就係唔知。乜都唔知，咁要你黎做乜呀！呢Ｄ就係分別了！
真係一眼睇盡天下事，其實我個人乜都可以講一餐的，因為我八卦，記憶力強，很重視對方反應及觀察身邊事物，呢Ｄ係做醒字派玄學家既最基本條件；亦因此，我真係有好多呢Ｄ唔會係書本上學到既 "成功本能"，同 "小秘技"。
順帶一提，我的泰國之旅 blog 就出啦，包你睇完慳番唔少時間同金錢，同埋會食到好多好野！
|
https://kongscult.com.hk/%E5%8A%A0%E5%AF%86%E8%B2%A8%E5%B9%A3/highyieldcrypto2021/
|
話咁快2021年過咗一季，唔少人喺2020年都有好豐厚嘅投資回報，無投資習慣嘅朋友見到各式各樣嘅投資回報自然心大心細想參與。不過，金融市場變幻莫測，再出色嘅投資專家都無可能長期保持高回報表現，對求穩陣嘅朋友嚟講收息抗通漲始終比較可取。可惜依家銀行提供嘅息率實在太低，似乎同「抗通漲」三字風馬牛不相及。不過喺加密貨幣市場要做到高息定期其實唔難！港究專員即帶你睇超高息加密貨幣平台 Matrixport！
Matrixport 總部喺新加坡，於香港、蘇黎世同莫斯科都設有辦事處，其團隊來自港交所、美林美銀、德意志銀行等金融機構。Matrixport 目前已獲得 IDG 、lightspeed 等金融機構投資， 並已取得瑞士 FINMA SRO-VQF 託管業務牌照、香港信託公司 TCSP 牌照，係受認可及透明嘅一站式數字資產金融服務平台。
Matrixport 提供嘅定存服務 (定存) 有別於一般認知嘅定存。一般嚟講，當我哋將錢放喺銀行做定存，銀行就會提供定存到期日同收益率比我哋知道定存嘅回報率同所需時間。Matrixport提供嘅係雙幣定存，比起普通法幣定存多咗掛勾價呢個元素。我哋以Bitcoin (BTC) 嚟做例子：
定存前先選擇：
到期並得到：
掛勾價係指用戶希望將定存成交嘅價錢。以2021年2月28日當日BTC價格 (約USDC*44,500) 為例，當日如果用戶想做一日BTC定存，就有USDC45,000及USDC46,000兩個選擇：如果用戶揀咗USDC45,000做掛勾價，過咗3月1號就會 (1) BTC高過掛勾價，用家得到USDC46,110； (2) BTC 低於掛勾價，用家得到BTC1.0024(約USDC44,607)。換句話講，無論選擇嘅幣種到唔到價都好，用家一樣會收到利息。
*USDC 為加密貨幣交易所Coinbase同P2P付款公司Circle共同成立嘅合資企業CENTER於2018年9月引入，以提供透明審核及與USD 1對1掛勾為主打。發行至今，市面上流通嘅USDC金額已超過10億美元，目前係加密貨幣市場第二大穩定幣 (stablecoin)。USDC可於100多間交易所及超過80個國家兌換。
唔知邊度可以買USDC / Bitcoin？
雙幣定存聽落點都賺的確好吸引，但凡係投資嘅嘢都涉及風險，港究專員就留意到雙幣定存有以下風險：
喺呢幾個風險上面，我哋先處理比較簡單嘅 (2) 同 (3)：就 (2) 而言，同平時銀行做定期一樣，做之前用家應該清楚自己筆錢等唔等得。揀得做定存，就應該預咗筆錢有一段時間唔用得。不過，Matrixport 嘅定存其實彈性十分大，定存期限有長有短，用家可以根據自己需求自行選擇；就 (3) 而言，基本上呢個系統性風險係所有交易所都有機會發生，尤其喺加密貨幣市場。即使唔做定期，用戶都應該妥善將自己嘅加密貨幣資產分散保存管理，以減低系統性風險。
至於 (1) 方面，加密貨幣波動性較大，幣價大跌嘅情況絕對有可能發生。港究專員提醒大家，Matrixport 嘅定存服務係比較適合已持幣一段時間，並且有特定目標價嘅朋友。如果係近期先開始玩加密貨幣嘅你，港究專員都有其他合適產品幫你日日賺：
加密貨幣嘅投資工具越嚟越多元化，雖然呢刻並未完全喺大眾間普及，但就係咁先有機會比人早著先機。想知道更多有關加密貨幣第一手資訊嘅你記得畀Like支持下我哋，Subscribe或者Bookmark我哋就可以即時收到更多優惠資訊 / 介紹，有咩問題歡迎留Comments！
|
https://unwire.hk/2016/11/21/log-on-x-wooderful-life/hottopic/food/
|
仲有一個月就聖誕，又要諗節目又要諗送咩禮物都幾頭痛，身為 wire民 嘅你就好彩啦！因為有我依莉詩嘅聖誕情報！今次就要介紹一下 Wooderful Life 主題限定 café，唔單止可以係音樂薰陶下，設計木製音樂盒做聖誕禮物，仲可以同女朋友一齊 DIY音樂盒蛋糕，有得食又有得玩，過一個浪漫又唔使同人逼嘅下午！
DIY 音樂盒蛋糕姐係音樂盒定蛋糕？雖然睇落似音樂盒，但答案係蛋糕。呢款蛋糕以「64度Valrhona頂級朱古力熱情果慕絲蛋糕」或「忌廉芝士蛋糕」為底座，上面可以隨意放上以 Wooderful Life 經典音樂盒造型嘅朱古力公仔，及 自由拼湊 20個字以內嘅英文字母/符號，令蛋糕變得獨一無二。
▲ 底座可以選擇朱古力熱情果慕絲蛋糕或者忌廉芝士蛋糕，之後就可以同女朋友一齊 DIY 蛋糕表面。
▲ 同時可以選擇 20個字以內嘅英文字母/符號係蛋糕上，拼湊出獨特嘅子句傳情。
▲ $168 個蛋糕，包2人份花茶，砌完打埋卡就可以坐係度過慢慢嘆。
如果想食多幾款甜品，主題 Café 更有精緻嘅旋轉木馬下午茶可以選擇，「鵝肝芒果醬配薑味脆餅」、「歌劇院蛋糕」、「拖肥撻」、「覆盆子方塊」等小食包圍住旋轉木馬音樂盒，絕對滿足女士們打卡嘅慾望。
▲ $208 嘅 Tea set 包括雜錦酥點、羊奶酪配橄欖小餅、蟹肉配麵包、玉米配三文魚片歌劇院蛋糕、開心果蛋糕等等，全部一啖一件，精緻又多選擇。
▲ 可惜中間嘅旋轉木馬音樂盒唔可以拎走，所以要影多幾張相啦！
想俾女朋友驚喜，都可以整番個 Wooderful Life 音樂盒做聖誕禮物。Café 旁邊有大量 Wooderful Life 音樂盒配件 可以選擇，更有限定版「迪士尼」同「史諾比」系列。就算係平時粗心大意嘅男仔都唔怕，揀完配件專業技師會即場教你整，包女朋友收到一定滿意。
▲ Café 旁邊有大量 Wooderful Life 音樂盒配件可以選擇，等你砌出唔同主題嘅音樂盒。
▲ 揀完配件專業技師會即場教你點整，點襯，就算一啲美感嘅男士都唔怕啦！
▲ 當中有唔少聖誕主題嘅配件，營造聖誕嘅歡樂氣氛。
▲ 米奇、米妮、小熊維尼、跳跳虎都等你帶佢地番屋企。
▲ 店內仲有「迪士尼」及「史諾比」系列限定版卡通人物造型咖啡攪攪棒換領。
除了特色下午茶，Café 換上了暖色嘅原木桌椅洋溢陣陣暖意，而牆身飾櫃放滿繽紛嘅音樂盒，結合音樂迷人旋律，為繁忙都市人重拾點滴童真。
▲ 延續 Wooderful Life 嘅精神，牆身介紹了林木永續嘅概念，教人珍惜樹木嘅重要。
▲ 牆身飾櫃放滿不同主題嘅音樂盒，望住公仔旋轉，相當療癒。
▲ 部份枱仲有史路比陪你坐添！
平時經過誠品，見到 Wooderful Life 嘅飾櫃都會好自然企定定望一段時間，望住一個個音樂盒上嘅公仔轉動，感覺非常療癒。依家仲要成間 Café 都放滿音樂箱，食住 Tea set，係濃濃氣氛中，無論情侶定姊妹淘都應該可以放鬆心情，享受一個下午。
|
https://www.discuss.com.hk/viewthread.php?tid=30155708&page=1&authorid=6634987
|
而家嗰件C貨朗，如果同真朗拿度比，就好似瑞士美斯同真美斯比，爭咗3級！
係囉，美斯起碼爭1級，C貨朗更起碼輸3級！！！
冇錯，世上只有一個朗拿度！
如此類推，例如C朗D朗等！
公認係罰球浪射王，史上從來未有一個入球率咁低嘅人會厚面皮到霸住啲罰球射，簡直係龍門最好嘅朋友！
呢度冇人姓朗拿度。
Ronaldo Luís Nazário de Lima唔係姓朗拿度，父係姓Lima, 母姓係Nazario， Ronaldo 係佢個given name, 即係Harry Kane 個Harry, 冇人會話Harry Kane 個家族係姓Harry，或者Andy Lau 係姓Andy 咁on9。
|
https://www.oneflowermacau.com/zh-tw/blogs/gifting-tips/couple-dating-tips
|
屈係屋企咁耐，相信大家一時三刻都唔知道最近有咩拍拖好行程，所以小編決定分享5個容易安排之餘又夠特別嘅約會行程，等大家同另一半係疫情下都可以輕鬆過一個浪漫嘅假期。
已經一齊左一段時間咁耐嘅你地，幾耐無好似當初會係咁海旁散步咁浪漫呢？
係忙碌嘅生活中，有時都只想抽閒同對方慢步散心，好好地欣賞一下香港燦爛嘅燈色火。
一輪牽手散步後走上中環嘅摩天輪，獨立嘅空間中一齊俯瞰維多利亞港嘅夜景。
而安排行程之中不妨偷偷準備一份小禮物，例如一個象徵永恆且設計精緻嘅永生花，甚至係一個同送禮場合配合得天衣無縫嘅幸福摩天輪花盒，係對方最不經意嘅時候送上，為另一半對方帶嚟久違嘅小驚喜及幸福感。
偷偷藏係袋中，係約會嘅結尾送比對方，即使世界有幾多不絕如意嘅事，仍有幸另一半作為最大嘅後盾，百忙之中都唔好忘記為你愛嘅人花多一點小心意，一齊渡過一個完美嘅晚上。
見到朋友IG露營睇星好浪漫，但係無裝備又無技術？
有無聽過 Glamping呢？Glamping (豪華露營)係由 Glamorous + Camping 兩個字組合而成，係一款新興嘅露營方法。只需要比一個費用，場地方就會幫你全程準備，由所有露營嘅各種裝備甚至食物，都有人為你準備等你可以攬住另一半輕裝入營。絕大部份場地更有浴室提供，唔需要擔心衛生問題，可以一身清爽咁專心享受星空同浪漫時光！部分營地更加會有特色營房或者露營車比你選擇添。
生活中不時有小小嘅新鮮感絕對可以令關係升溫，而一齊學習新事物就係一個好方法！市面上有形形式式不同嘅情侶工作坊，當中會為你提供入門級嘅教材，比你可以唔需要準備物資都可以比你同伴侶輕鬆發掘興趣。下個 Weekend不妨考慮下親手打造銀器小飾物，又或者一齊學習插花，將成品作為家居小擺設都係一個唔錯嘅主意！
運動型情侶間唔時都會想轉下環境換個活動，有無試過跳彈床呢？
香港有幾間大型室內遊樂場，當中包括各式最受歡迎嘅各式彈床任君選擇。，新手亦都唔需要擔心，因為每一位職員都係高手，亦會主動教授唔同技巧。另外有部分場所都會有更多會唔同嘅遊戲，閃避球、，滑板、，攀石等等一應俱存，連捧球都有得打！
|
https://unwire.hk/2015/07/06/gudetama-pop-up-store/hottopic/
|
呢排天氣咁熱，日日都起碼 30度，隨時放隻蛋係頭頂都會煎熟。咁講求生活質素既蛋黃哥當然識得搵個舒適既地方享受人生啦！由 7月 7號開始到 9月 6號，蛋黃哥就選擇左係朗豪坊 4樓通天廣場，嘆住冷氣過暑假。今日小編就率先到過現場同大家一齊睇下佢點 hea 法。
掛住蛋黃哥嘜頭既梳乎列車由蛋黃哥頭號粉絲 Nisetama 擔任車長，車住蛋黃哥嚟到朗豪坊嘆冷氣。一有感受到冷氣，佢個樣即刻唔同晒！
▲ 梳乎駅棟左一個 Gudetama 車長石像，等車既時候可以挨下。
▲ 要上車先要用手機就個測試，睇下你同蛋黃哥係咪同類，係既先有得上車同佢合照。
▲ 乜咁麻煩架？不過為左把限量懶人扇，就同你答既條問題啦！三條架咋～多都唔答架！
▲ 車窗出面好靚咁，但我唔想出去。
▲ 係咪想同我影架？唔影我就訓番低架啦！
日本料理一向都好好味，蛋黃哥就係梳乎壽司店俾廚師變成充滿甜甜蛋香既玉子系列，除左被燒焦既玉子燒三兄弟，仲有誓死都要一齊既玉子壽司孖寶。
▲ 望住玉子壽司孖寶一副不在乎既樣，真係好想咬佢地一啖！
▲ 烚蛋被切開之後都係一樣咁梳乎。
▲ 呢樣懶洋洋氣氛，連三文魚籽都想懶埋一份。
▲ 玉子燒三兄弟就連要被燒焦都唔想郁。
好多甜品既主要材料都由蛋製成，但如果布甸、蛋糕、蛋達都用晒蛋黃哥做，食左會唔會同佢一樣咁懶架？
▲ 要留係朗豪坊嘆冷氣，點都要交下電費，蛋黃哥就將自己變成 10周年生日蛋糕，希望唔好咁快俾人食左啦！
▲ 做布甸真係好煩，企都企到腳震震，可唔可以俾我坐下？
▲ 得聞嘆下蛋漿浴，咁先可以美顏、排毒、瘦身架嘛。
▲ 做蛋真係辛苦，蛋達、蛋糕樣樣都關我事。可唔可以俾我抖下呀？
▲ 哇！可唔可以唔好咁大力呀？
係充滿蛋香既蛋香樓入面，蛋黃哥似乎好享受泡係火鍋同拉麵入面。
▲ 蛋黃哥藏身係門口既燈籠同拉麵招牌，一副好梳乎既樣。
▲ 拉麵既湯底又幾好浸，不過要唔沉落去真係難。
▲ 呢張炒飯床唔錯，訓番個晏覺先。
▲ 嘆！我都知自己熱都有 D 臭，但可唔可以放番我入去呀。
蛋黃哥雖然好 hea ，唔太想搬走，但佢都好大方咁係 7樓設立 Gudetama Pop-up Store ，一解 Fans 既愛慕之情。
▲ 我知自己受歡迎，但都唔洗咁多人排隊掛。排隊好攰架嘛。
▲ 要做我地主人，一定要有 3個條件，要疼我、一次都唔可以打我 同 俾我一日訓 30個鐘架！
▲ 攬住 Gudetama 咕臣訓番個晏覺，應該幾嘆，售價 $299。
▲ 掛個 Gudetama 公仔匙扣係書包，一於有樣學樣，訓住嚟聽書吧！售價 $105。
▲ 點解好似有 D 唔舒適既。臭蛋電話繩 ，售價 $61.5。
▲ 日日帶住印滿 Gudetama 圖案既雙層 File ，感受佢既大無畏精神，售價 $13.9。
▲ 上堂用住 Gudetama 原子筆 ，寫字唔知會唔會特別慢呢？售價 $39.9，Gudetama 匙扣 $43.9。
▲ 黃甘甘既蛋黃哥水樽大既 $79.9，細既 $59.9。
除左直接買蛋黃哥番去，由 7月 17號起，只要係朗豪坊消費滿 $800 (最多 2張即日單據)，要加指定金額就可以換領 Gudetama 庸豪坊賀壽版精品。
▲ 7月 17號起，加 $100 就可以帶 Gudetama 咕臣套裝番屋企。
▲ 7月24號起，加 $40 就可以帶 Gudetama 瓷碗套裝番屋企。
▲ 8月7號起，加 $60 就可以帶 Gudetama 瓷碟套裝番屋企。
▲ 換購任何精品，加 $9 仲有一個 Gudetama 環保袋添！
▲ 仲唔嚟搵我？我番蛋穀恰陣先啦。
|
https://www.missjoey.com/?cat=4&paged=2
|
你是否人形蜈蚣？
呢排睇咗啲令我幾困擾嘅網上文章。問題唔係文章嘅內容，而係網民寫嘅留言。 首先係一個男性途人，過馬路俾架巴士撞到。位男仕因為無睇路，俾好多網民鬧抵 X 死，自己攞嚟衰等等。另外一篇係一個博客寫關於澳門嘅隱藏美食，好多網民就鬧邊 X 度算美食，邊 Q 度算隱藏，篇文係垃圾個作者應該去死 L 咗佢等等。 估到我又說教叫人有同理心？試吓再睇睇落去可能關你事。 身為一個人，純粹唔認同一啲意見嘅時候係唔會咁反應。要咁激動好多時候係因為：人地去到嗰個位自己去唔到，老羞成怒，要鬧死嗰個人為止；或者，日復日積累咗好多壓力同負面情緒，睇一切嘅嘢都帶住對灰色眼鏡，所有人做嘅所有嘢都係做得唔夠好，都係有問題；更或者自己都不斷被人批評、否定或侮辱，抑壓咗嘅委屈要爆發出嚟，即係好似人形蜈蚣咁，食咗嘅要排番出嚟俾人食。 如果你質疑點解我會知，先唔好提我過去呢 15 年以嚟一路接觸好多小朋友同家長嘅情緒問題。主要原因係我曾經都係咁，睇咗醫生，醫生講解俾我聽。如果你自己或身邊有朋友都係好似以上所提到嘅人生判官、人形蜈蚣咁，係時候注意番。
呢排我位長期住喺加拿大嘅婆婆番咗嚟香港。琴晚返娘家游完水後，婆婆見我沖完涼由得個頭濕立立行嚟行去，於是叫我坐底想幫我呢位死港孩吹頭同梳頭。幾十年無幫我梳頭嘅婆婆堅持要幫我扎辮，我當然亦順理成章坐定定享受婆婆嘅疼愛。佢一路梳、我地一路傾計，一梳就梳咗半個鐘。佢一路梳嘅時候，有時頭髮 kick 住，我覺得痛就會咪起對眼縮嚟縮去話：「哎呀哎呀哎呀！」或者「哎呀好痛！」將最後一條橡筋扎好之後，婆婆話：「你呢，由細到大都係咁！細細個呢就已經好怕痛，又易喊！到宜家都係咁喎！」平時只會聽到人話我太誇張、太情緒化、太敏感同太 attention-seeking 嘅自己，經歷過長年累月大量嘅藐視同批評，有時對自己重視嘅人解釋我似乎係天生嘅極度敏感，其實令自己都好痛苦，都只會被視為幫自己搵藉口。呢個晚上突然聽到婆婆證實我原來未識性都已經係咁嘅時候，差啲又想喊出嚟。不過「成熟」咗嘅我宜家學叻咗忍住啲眼淚，只想用自己嘅敏感繼續去記住有人理解自己嘅呢份感動，多啲去接觸、諒解同安慰同樣敏感嘅靈魂，希望佢地搵番自己嘅價值，真我得到最大嘅發揮。
唔需要睇內文，睇蘋果嘅 Facebook 標題就可以。我想話其實喺我地最困擾嘅時候真係唔需要咁多嘅加油、努力、堅強、唔好諗咁多，同埋應該點樣做、應該點樣諗嘅 advice. 吓吓俾人咁樣閘住，覺得全世界無人真正明白自己，往往係一個人放棄自己嘅原委。我地確係乜嘢最終都要靠自己，所以朋友只需要借一對耳朵，更好嘅話係可以擁有一個同理心，去體恤朋友情緒嘅抒發。心靈上得到聯繫，當事人亦因為抒發過後擁有更冷靜嘅情緒、更清晰嘅思維，自可以堅強有力地走下去。
藝術家──精神病高危一族？
太為食架喇……
我無乜本事、智慧同能力去幫你解決你宜家面前嘅難題，我亦相信你解決唔嚟應該無乜人得。你亦唔會喺我口中聽到唔好咁嬲、冷靜啲、唔好諗咁多、輕鬆啲呢啲聽完仲嬲嘅說話。不過如果你要一對有同理心嘅耳朵去聆聽同分擔，我嘅，會一直都在。
今日突然發現大部份嘅理論只係該題目嘅總結，同具體於面對問題時如何處理幾乎完全無關係。完。
原來當他人指出自己一啲極細微嘅善意行為並予以讚賞，是非常、非常之感動的。
|
https://www.discuss.com.hk/viewthread.php?tid=24266291&page=1&authorid=4554840
|
However, I suspect that since you entered into IVA in 2008, the IVA public record and "3600" 債務重組codes are still in your TU record. Can you confirm whether they still appear on the report? Look for wordings such as "開設債務重組戶口" or "達成債務安排"。
重組時有無欠HSBX嘅錢？
原來如此，卓越最少幾錢開戶？
即係斷估老細月入3-50萬？
老細係咪中震濤式破產？
即係有錢唔還扮破產，定真係冇錢破產個隻？
|
https://hkofficedaily.com/%E5%A5%B3%E5%90%8C%E4%BA%8B%E6%94%B6%E8%8A%B1%E7%99%BC%E8%84%BE%E6%B0%A3-%E5%93%A6%E8%B6%B3%E7%94%B7%E6%9C%8B%E5%8F%8B15%E5%88%86%E9%90%98/
|
前兩日做做下嘢，忽然有人送花上嚟畀我個女同事Natalie，鍾唔鍾意都好，咁大扎花喺office出現真係非常矚目，仲feel到一定好貴。
我哋成班同事一湧而上走去Natalie個位，隨花附上一張卡，佢亦毫不避忌喺大家面前打開嚟睇，裡面用藍色原子筆寫住 ’ Dear Natalie, No poems and no fancy words. I just wanted to say I LOVE YOU!! ’ 大路嘢，雖然冇下款，不過女仔收到實冧冧豬啦！
其實我哋都見過Natalie男朋友平時接佢放工，靚靚仔仔，斯斯文文，外型已經夠討好，以我認知佢兩個都拍咗拖超過半年，估唔到發展得咁穩定仲肯揼本送咁大扎花，呢條仔算係咁啦！
雖然聽唔到佢男友講咩，但我見到Natalie面色一沉，口窒窒講咗句：「唔係你送？」我坐喺隔籬即刻開咗嚿微熱山丘鳳梨酥一路食一路睇戲，好在頭先沖咗杯熱茶，最緊張關頭唔使行去pantry斟水。
過多一個鐘之後，我哋終於知道扎花係邊個送，原來係公司一個Managing Partner，嗰個男人之前已經約過Natalie幾次，佢平時只會間唔中返嚟公司，但返親嚟都會拎啲朱古力同Cake請Natalie食，一個財大氣粗嘅中坑。
咁扎花又何去何從呢？Natalie丟咗去女廁門口個垃圾筒，我唔知佢呢一著又係有心定無意，由於廁所唔喺office裡面，要行出去外面條長走廊，男女廁仲分別喺走廊兩邊，我覺得Natalie唔想keep扎花，因為擺喺公司太礙眼，同時唔想Managing Partner見到佢掉喺pantry垃圾筒，不過Natalie心思太細密，真係估唔到佢諗咩，特別係擺烏龍以為扎花係男友送嘅時候，竟然用發脾氣呢招化解尷尬局面。
我相信大部分女仔都覺得送花係好嘥錢，所以開心與否，其實重點係邊個送。
|
https://packngo.hk/%E7%AB%9F%E7%84%B6%E5%B9%B3%E9%81%8E%E5%BF%AB%E9%81%8B%EF%BC%81%E8%B7%A8%E5%B9%B4%E5%9C%8B%E6%B3%B0%E8%88%AA%E7%A9%BA%E4%BE%86%E5%9B%9E%E5%8F%B0%E4%B8%AD%E9%80%A3%E7%A8%851381%E8%B5%B7%EF%BC%81/
|
竟然平過快運！跨年國泰航空來回台中連稅$1371起！
個人認為，如果國泰賣得仲平過快運，呢個絕對係新聞黎。介紹返先：國泰航空來回台中連稅$1371起，仲要係跨年貨，去台灣跨年啱晒。你可能會問，國泰有台中線咩？其實係港龍營運嘅，不過如果跟國泰買又會奇怪地平港龍幾百，其實點講，都係抵嘅。
咁都加一蚊！快運星期二買回程加1蚊買去程！
又延長劈價！馬印商務艙來回吉隆坡$1360起！
下一則 國泰商務艙反擊戰！尊尚逍遙通商務艙Pass！買兩程最高三三折！
上一則 真優惠！震撼價！ANA香港來回紐約連稅$5580起！
|
https://words.hk/faiman/view/229/%E6%B6%88%E6%BB%85%E6%80%AA%E7%8D%B8%E5%AE%B6%E9%95%B7%EF%BC%8C%E7%94%B1%E9%BC%93%E5%8B%B5%E7%94%9F%E8%82%B2%E9%96%8B%E5%A7%8B
|
年末年始，在所難免要見成堆親戚。喺阿嫲嗰邊，糖糖係同代人之中最大嘅，對落一個堂細佬細五年兼自細唔喺香港，然後再數落去又細多五年。食飯嘅時候，無法避免聽埋聽埋好多教仔育兒同埋教育話題。聽到姑姐叔父講小朋友啲近況，最近學校點樣點樣，從未受過香港教育嘅糖糖聽到皺晒眉頭，心諗邊係咁嫁。飯後同糖媽媽吹水嘅時候，大家都覺得有啲問題。諗唔到嘅係，我啲姑姐叔父原來已經對小朋友好好，比起喺facebook、報章雜誌上面描述嘅怪獸家長，真係小巫見大巫。
日前展現咗慈父相嘅哲學仔 aka Albert Wittgenstein Jr.同埋我家仔仔周竪峰成日同我講生仔要考牌[1]，唔識教就唔好生。呢個講法聽落好似好合理好legit；諗落好似有啲唔對路。我唔信五十年前同依家嘅家長有幾大分別：只係以前一擔心血要照顧四五個甚至更多，無咁多心血時間去理咁多，想理都理唔到；而同樣係一擔心血，依家只要照顧一個起兩個止嘅小朋友，所有目光聚焦晒喺嗰一兩個仔女身上，干預嘅門檻因而降低，理得到嘅事情自然而然多咗。試諗下，四五個仔女，督促得邊個做功課、想要送佢哋學琴要俾嘅學費，都起碼係兩個仔女嘅double。呢個係一個簡單嘅resources allocation問題嚟嘅啫。
當家長理唔到咁多，仲點樣跟到咁足，點樣施壓學校追求評核成績有用啫？chur爆家長嘅resources，老師同埋仔女嘅壓力同樣會得到release。再者，生得四五六個時，又有幾多家長月入六位可以供咁多補習，買咁多exercise去操啲小朋友？與此同時，教科書貿然改版會面對大好多嘅壓力。依家年年改版，仔女都係得一粒時，買新書咪買新書囉，貴但唔覺肉痛；試下一年要買四五set書，set set都咁樣改版，俾你做家長都肯定會同佢死過。
只要消滅得到怪獸家長，一次過解決幾個問題，一箭N雕，聽落好似幾好。唔好驚自己唔識教就唔生，唔識教更加要生多啲：到時你識教都無用，你都無咁多心血時間去教，識唔識教已經唔再重要。
[1[ 哲學仔澄清道：精英生仔先要考牌，草根唔使，如果唔係邊有齒輪。
|
https://wildwidegear.com/2019/06/thermacell-backpacker/
|
就算作為一個營男，去 Camp 最唔想遇到嘅其實都係防不勝防嘅蚊蟲，尤其係比佢針完有排痕嘅蚊，恨不得殺之而後快，但你殺得一隻都仲有千千萬萬嘅同類等住你開飯，仲有當你夜晚開住頭燈想話嘆個靚晚餐嘅時候，見住啲蚊滋飛蛾圍住頭燈喺眼前狂飛，點可以唔諗個萬全嘅方法去驅趕蚊蟲？
另一樣就係風向，因為佢個原理係用熱能為蚊片加熱釋出驅蚊劑，可以見到有輕煙飄出，所以計啱風向將 “Backpacker” 放喺上風處效果就更好。
用一罐230克嘅高山氣燒咗超時10個鐘，不過罐氣好似冇咩輕過咁，再睇返官方公佈係230克可以非常誇張咁用成180小時，就算起初有諗過加 Adapter 轉用邊爐氣可以再平少少，但一罐細高山氣都咁夠抽，咁就唔駛攪咁多嘢啦下話。
既然燃點 “Backpacker” 嘅耗損咁少，基於一物多用嘅原則，亦可以考慮只帶一罐氣就出發，煮簡餐食之外就用嚟驅蚊，加上 “Backpacker” 本身只重115克，驅蚊都可以輕量化！
15尺 x 15尺，差不多 Cover 到4個蒙古包中間再圍住一個Campfire，225平方尺嘅覆蓋範圍已經可能大過而家香港嘅一個單位少少，係咪夠哂數先？
One thought on “高山氣驅動‧108小時Camper專用防蚊裝置 — 原價$730 ｜ 特價$598”
|
https://www.eprice.com.hk/mobile/talk/4528/0/1/
|
八百蚊有找 入手三鏡頭 4000 大電平價手機 抵？
四部平價新機即日起開賣！最平 $788 呢個價有驚喜？
買一送一！網絡商出招 $999 居然買到兩部 4G 手機？
好過買三星？一千蚊入手 六吋大芒 Android 7.0 手機！
唔洗千四蚊，入手 Android 6.0 六吋手機！
|
https://yue.m.wiktionary.org/wiki/%E7%84%A1
|
廣州音一文讀：
廣州音一白讀：
廣州音三：
南寧音一文讀：
南寧音一白讀：
容縣等地方音：
「有」嘅反義詞，指唔存在或者唔屬於。今日通常用喺成語裡面。
「有」嘅反義詞，指唔存在、唔屬於或者動作未發生過。
：羅馬無鐵塔，巴黎先至有。
：我無錢買跑車。
：我從來無入過賭場。
兼詞，「唔好」嘅合體。有時用做命令式，阻止某人做某樣嘢 。
：喂！你無連阿婆啲錢都搶先得㗎 ！
有時放喺問句結尾，表示請求。
：今日我等講過嘅嘢 ，淨得我等兩個人知，好無？
表示否定，相當於廣東嘅「唔」。
表示否定，相當於廣東嘅「唔」。本字待查。
音譯用字，今日祇會用喺從佛經翻譯過來嘅詞裡面。
南無阿彌陀佛。
1. 唔存在。
2. 空虛、虛無。
3. 表示否定。
4. 副詞。表疑問，位於句末。
5. 副詞，表示禁止。
呢一頁嘅最後修改係響2019年3月25號 (禮拜一) 18:37。
|
https://www.ctgoodjobs.hk/job/%e8%b1%90%e6%be%a4-x-3%e9%a6%99%e6%b8%af%e9%9b%bb%e8%a8%8a%e7%87%9f%e6%a5%ad%e5%93%a1%e4%b8%bb%e4%bb%bb-sales-advisorsupervisor/07287412
|
做啲乜㗎？
有咩要求？
面試以WhatsApp視像通話形式進行，有興趣嘅申請人可以先填妥網上表格預約面試 (唔駛2分鐘搞掂)！
填妥後會有專人儘快聯絡你確認面試資料，唔駛出街都可以搵到工，搵好工！
我哋提供優厚薪酬＋福利，包括：
有興趣嘅申請人仲可以將CV電郵至[via CTgoodjobs Apply Now ]，或致電招募熱線 3697 7849 ／ WhatsApp & Signal 9328 6056 查詢。
|
https://fitz.hk/sports/hiking/5%E6%A2%9D%E8%A1%8C%E5%A4%9C%E5%B1%B1%E5%88%9D%E7%B4%9A%E8%B7%AF%E7%B7%9A%EF%BC%8E%E6%AC%A3%E8%B3%9E%E9%A6%99%E6%B8%AF%E5%A4%9C%E6%99%AF/
|
夏天要感受行山樂趣，又唔想挑戰烈陽，行夜山應該係唯一選擇。山上雖然大部份地方無街燈，不過只要揀啱路線，亦可以欣賞到香港國際級夜景。
太平山維港夜景唔使多介紹，整段路有街燈，但仍可體驗行夜山樂趣。
石屎路，有街燈，安全系數甚高，不過上到頂可以一睹九龍全境，天氣好連香港島都望到。
注意: 夜晚呢條路好多車，注意安全。
從港島東區欣賞維港、中環夜景，完全感受到香港璀燦一面。
呢度可以睇到機場夜景，雖然比上面幾條路難行，但屬鳯凰徑路段，依大路行、做足準備，就可以萬無一失。
近距離欣賞青馬大橋以及汲水門夜景。此山徑為民政事務處興建，設施甚為完善 (有人嫌石屎路太多)，夜行難度不大。
|
https://coupletipss.com/9%E9%96%93%E4%B8%AD%E7%92%B0%E6%9C%80%E5%B9%B3%E5%83%B9%E9%A3%9F%E5%BA%97%E6%8E%A8%E8%96%A6%E6%9C%80%E5%B9%B330%E8%9A%8A%E9%A3%9F%E5%BE%97%E9%A3%BD/
|
中環係香港嘅經濟心臟！周圍都係高樓大廈，係一個十足十嘅「石屎森林」，一個高度發展嘅市區，到處都係國際化嘅企業同商店，物價都因此而升高好多！食店都唔例外，中環普遍食店都遍貴、大多數都係＄6－70起步！
所以今篇想為幫助月光、糧尾族又或者純粹想喺中環食到物廉價美食物嘅朋友、下面會介紹九間平價食店、佢地平均價錢介乎於＄3－50、係中環比較平價店、希望幫到大家啦！
蜜斗主要係賣各種面食嘅一間店，平均價錢係＄4－50，而且呢間店都幾有來頭㗎！曾經係2019被選為米芝蓮街頭小食，由此可見呢間店嘅味道唔會差！
首先推薦比大家嘅係佢地嘅車仔面，自選兩餸只係要＄42，對於中環呢個市區嚟講算係好平好低啦！總共有大約三十款菜比大家選擇！
最大嘅特點係佢地可以自選醬汁！有十幾款唔同嘅特色醬！而且係分開上嘅，非常貼心！點解咁講呢？例如你選擇左四川麻辣醬，但你發覺太辣啦，呢個時候因為麻辣醬同湯係分開嘅、所以你就可以按自己嘅需求去加醬！
呢間除左有車仔面同套餐面外，仲有其他既選擇，例如有二人火鍋，但係價錢就貴左啲，所以就唔介紹啦！呢間店嘅面積唔大、但夠乾淨環境唔差、而且餐具都幾精美架㗎！
忠記粥品係一間充滿懷舊風格嘅一門粥店，無論係裝修，價錢同味道都一直保持到！平均一餐價錢都係＄3－40左右，而且一餐係指一份主食同一份小食、真係又平又飽肚！
平時食粥，我都會叫豬紅艇仔粥，而此店嘅豬紅艇仔粥只係要＄22，真係好平好平，特別係中環呢個物價高昂嘅地方竟然有咁平嘅粥！至於味道絕對係有平均甚至更高水準！
如果只係食粥會好快餓，所以除左叫粥之外都要叫一個小食，唔知大家會選擇啲咩嘅小食呢？我就會選擇炸兩，呢到嘅炸兩只係要＄12，非常平，姐係叫一碗粥加一個小食都只係要＄34、真係好低食！
如果想食平啲又或者想食清淡啲嘅人，推薦可以去忠記粥品食下、又抵食味道又唔差！
羅富記粥麵專家顧名思義有賣面都有賣粥，價錢方面平均都係＄50以下、係中環都係相對平嘅一間餐廳！而佢地仲有特色食物，就係「蜆蚧鯪魚球」喺當地都算出名㗎！
個人建議只係罝細嘅就夠、因為本身蜆蚧鯪魚球都唔細，如果係一兩個人食嘅話，一人叫一份主食加一份蜆蚧鯪魚球就夠啦！
主食嘅話佢地有提供面食同粥，而我就推薦牛腩面，價錢方面只要＄39就可以有一碗有牛腩有菜而味道唔差嘅面、好低食！
面食同粥都係正常水準價錢唔貴味道唔差、如果平時食晏放lunch去呢間就最適合啦！但如果去就當然要試下佢地嘅蜆蚧鯪魚球！又鮮又彈價錢又可以接受、推薦比大家！
蘭芳園應該係香港無人不知，就算冇聽過名都一定知道「鴛鴦」同「絲襪奶茶」冇錯！被稱為可以代表到香港嘅飲品、甚至聞名四海嘅「鴛鴦」同「絲襪奶茶」，佢地既嘅出處就係蘭芳園！！！
蘭芳園創辦於1952年，非常之有歷史，喺中環至今已有六十多年、一直都保持住以前嘅裝潢風格！
喺絲襪奶茶嘅元祖店又點可以唔飲絲襪奶茶呢！所謂嘅絲襪奶茶就係將煮好嘅茶，用類似絲襪嘅袋濾走茶渣，仲可以今奶茶更加滑！之後再加入奶同糖、一杯絲襪奶茶就整好啦！
因為係用左類似絲襪既濾袋而制成嘅奶茶，所以人們稱為「絲襪奶茶」、而蘭芳園嘅絲襪奶茶單買售價係＄22，但如果係跟餐就係＄8所以推薦各位到時食早餐嗰時加一杯好低啲，下面會比餐牌大家去睇下有咩選擇！
其實我都係搵資料嗰時先知、原來「鴛鴦」同「絲襪奶茶」嘅發源地係蘭芳園，希望蘭芳園可以一直做落去！繼續發楊光大香港嘅獨特味道！
頹飯係一間專賣「飯」嘅食店，都係餸加飯，冇炒飯湯飯之類嘅飯食！但食過嘅人都話好食㗎！仲有，頹飯係不設堂食架，落完order之後係要打包外賣走㗎！所以頹飯係一間非常獨特嘅一間店！
價錢方面最平有＄39嘅，最貴都有＄68、呢個價錢喺中環都算貴㗎啦！屬於唔平但唔貴！
豬扒食起嚟唔會乾，調味都岩岩好，非常適合送飯！汁方面佢地可以選擇洋蔥蕃茄汁同黑椒汁比大家選擇！配合上豬扒同飯一齊食真係好好食㗎！
招牌薄牛肉飯配燒肉汁＄62，顧名思義就係佢地將牛肉切片，之後煎？炒之後再加上燒肉汁，睇上圖就可以知道汁同飯係分開上，如果唔想加汁或者唔想要咁多汁，就可以按照個人喜好去加！算係另一個貼心嘅點！
並沒有搵到最近嘅餐牌，搵到嘅都係一年前，但時移世易價格已經上升左，所以呢到就比唔到大家餐牌嘅照片對唔住各位！但係大家可以去參考下面嘅網站！
頹飯係一間幾用心嘅店，佢地所有食物都係即場制造，唔係翻熱架！而且價錢正常，味道唔差，雖然只可以外賣，但係非常適合上班族買返公司食！
權記雲吞麵主要係賣面食，例如單雙拼面，配料有雲吞、魚蛋、牛丸等經典配料，而且價格超級平，雙拼面都係＄27一碗！
上圖係單拼雲吞面＄20、冇錯＄20就有如此份量嘅面、真係低㗎！佢呢度嘅雲吞係佢地嘅招牌，所以如果諗唔到要加咩餸就可以試下佢地嘅雲吞！如果唔夠食仲可以加返個油菜，價錢都只係十幾蚊左右！
權記雲吞麵屬於非常經典嘅面食店，價錢好平味道唔差，非常推薦比糧尾族同手頭上冇咩錢嘅人去食！
Yummy Noodle係一間價錢唔貴嘅食店、，平均價錢唔會超過＄50，入面有各類嘅飯食同面食可供選擇！係一間相當低食嘅店！
睇上圖可以見到Yummy Noodle有好多好多唔同嘅食物比大家選擇！早午下午茶都有提供而且價錢唔貴嘅係正常嘅價錢！
Yummy Noodle又係一個係中環食飯放飯嘅好去處！價錢平而且選擇多！上面介紹左咁多主食類嘅店，係時候要介紹下甜品啦！
「公利真料竹蔗」從名就可以知道係竹蔗產品嘅專賣店！除左竹蔗產品仲有龜苓膏、涼茶等等呢啲健康食品。「公利真料竹蔗」同蘭芳園一樣都係相當有歷史嘅老店！此店創辦於1948年至今已有超過七十年歷史！
講「公利真料竹蔗」就當然要講竹蔗水，杯裝＄14，樽裝＄38，佢嘅價算係好公道㗎，因為佢地係新鮮鮮榨！原汁原味！係非常健康嘅飲品。夏天飲一杯非常清爽，竹蔗水仲有清熱下火，生律降燥等等嘅攻效！
而且價錢唔貴，又平又健康又好飲嘅野飲真係好難搵，但「公利真料竹蔗」入面就有齊曬！
竹蔗榚＄17就有啦！，佢係由竹蔗汁混入馬蹄粉等材料，然後去蒸而制成嘅，食起嚟有榚嘅口感又有竹蔗香味，同竹蔗水一齊食就會有滿口竹蔗嘅滿足感！
呢件事可以知道泰昌餅家嘅蛋撻係好味道嘅，連呢種大人物都要親自前往，都因此確立左該店嘅地位！
比起平時屋企附近面包店賣嘅蛋撻係貴唔少嘅，但係又唔係當飯食，如果係食完飯嘅飯後甜品買一兩個就唔算好貴啦！
其實泰昌餅家仲有好多其他唔同嘅包啊，餅啊。大家都可以去睇下架！唔介紹係因為各有特色，好難話特別推薦一個，其次係因為搵唔到佢地嘅價格，所以就唔方便介紹比大家！
下面嘅影片係中上環區域相對平價嘅食店，希望幫到大家啦！
中環真係一個好特別嘅市區，佢可以有價格高昂嘅食店，同時又可以有充滿歷史故事以及以平民為主嘅平價美食店！咁希望今篇可以幫到想喺中環搵到平價食店嘅你！
上面全部都係當時嘅資料同個人意見，如果有任何價格同店嘅變動，歡迎各位可以喺下面留言同我地講或者電郵、IG同我地講！
|
https://eastweek.my-magazine.me/main/99499
|
佳源國際（2768）成立於二〇〇三年，創業初期札根長三角，一六年來港主板上巿，同期由區域房地產開發商，發展到中港澳同海外多個據點。截至今年六月，公司在內地擁有八十一個物業項目，並持有總土地儲備超過一千七百萬平方米，其中江蘇省和安徽省合計佔五成九。現時旗下項目覆蓋長三角區域、粵港澳大灣區城市群及其他重點省會城市，包括中西部貴陽、烏魯木齊以及海南等。中國以外，佳源亦踏足香港、澳門，以及一帶一路沿線國家，例如越南、柬埔寨等。
公司近年發展迅速，主要得力於精準嘅地域部署和社區價值理念。先講地域拓展，佳源除長三角根據地外，亦不斷喺三四線城市發掘具潛質嘅項目。隨住內地城鎮化逐步推展，各省市政府會根據形勢變化，度身訂造合適嘅房地產政策，貫徹政府因城施策理念。正因為「一城一策」，各個市場會衍生不同喜好和需求，而佳源就能夠把握不同市場嘅趨勢，了解各地特性後制定獨特嘅開發策略，以捕捉目標城市釋放出嚟嘅購買力。
佳源國際精心打造生活環境，剛獲優質中國房地產企業大獎。
跟隨呢個地域發展策略，公司今年上半年透過招拍掛和合作開發模式，以較低溢價喺惠州、揚州、蘇州、宿遷、亳州、合肥、深圳、貴陽、烏魯木齊及柬埔寨新增十九個優質項目，增添建築面積約四百三十萬平方米。
佳源唔着墨於一二線城市搶地，反而透過創造社區而為物業群增加價值。要提升土地價值，佳源將住宅和商業綜合體項目發展為一個個「社區中心」，並從三個層面為土地增值。首先，公司考慮到家長客戶重視仔女教育，除咗選擇校網較成熟嘅地方開發物業，更會主動喺本身項目所在地參與建設學校，自行打造優質校網。過去公司已參與建設五間學校。
另外，公司會撥出土地專門興建主題公園和廣場，希望打造地標，並提升項目嘅視覺吸引力，為客戶帶來休閒生活享受。最後，公司亦照顧住戶日常生活起居需要，因此綜合體物業會提供一站式購物方便，並從中創造商業價值。公司將項目打造成多功能社區中心，除咗為物業增值，亦係由客戶角度出發，為佢哋規劃合心意嘅生活圈。
今年上半年，佳源收益八十五億元（人民幣，下同），按年增兩成七，當中物業投資所得收益更飆升一點二二倍。毛利同步增長兩成七，毛利率維持百分之三十七。首三季合同銷售金額約一百九十八億元，按年上升百分之九，而管理層亦表示對達成全年目標有信心。
值得一提嘅係，集團六月向港交所申請佳源服務獨立上市，希望透過分拆體現企業實質價值。佳源服務主要從事物業管理、物業開發商增值服務及社區增值服務。上半年公司物業管理業務收益增加三成九，至二億六千萬元。
|
https://aqua.xsden.info/topic/1008/%E6%9C%AA%E5%AE%8C%E7%9A%84%E6%95%85%E4%BA%8B-%E7%BE%A9%E5%A3%AB%E4%BE%86%E9%B4%BB-%E4%BB%A5%E4%B8%8B%E7%82%BA%E7%9C%9F%E4%BA%BA%E7%9C%9F%E4%BA%8B-%E4%B8%BB%E8%A7%92%E5%B0%B1%E4%BF%82%E6%88%91%E5%90%8C%E6%88%91%E8%80%81%E5%A9%86-%E6%88%91%E5%90%8C%E8%80%81%E5%A9%86%E9%83%BD%E7%86%B1%E8%A1%B7%E6%96%BC%E7%A4%BE%E6%9C%83%E9%81%8B%E5%8B%95-%E4%BF%822016%E5%B9%B4%E5%9B%A0%E6%AD%A4%E8%80%8C%E7%9B%B8%E8%AD%98-%E5%BD%BC%E6%AD%A4%E5%98%85%E7%90%86%E5%BF%B5-%E5%83%B9%E5%80%BC%E8%A7%80%E7%9B%B8%E8%BF%91-%E4%B8%8D%E7%9F%A5%E4%B8%8D%E8%A6%BA%E4%BE%BF%E7%9B%B8%E6%88%80%E5%92%97%E5%B9%BE%E5%B9%B4/1
|
我同老婆都熱衷於社會運動，係2016年因此而相識，彼此嘅理念、價值觀相近，不知不覺便相戀咗幾年。上年嘅運動我經常都出去，老婆都想跟埋一齊，但我大男人主義，又驚佢受傷，於是命令佢係屋企等我，每次都係。而我知道有人係屋企等我，於是每次都小心翼翼，點都唔可以出事，為嘅就係可以平安回家。
記得被捕前一晚，老婆發燒好唔舒服，諗住留係屋企陪佢、照顧佢，但佢都堅持要我出去幫手，最後攬咗下，錫咗啖，我就出發了。好可惜呢次平安唔到，被捕、提堂、還押一條龍服務，直達荔枝角收押所。保釋被拒，連好好道別嘅機會都無。
係收押所嘅第一晚，面對陌生嘅環境，唔知幾時先可以重獲自由與愛人相聚，咁啱電台播緊《風繼續吹》：「讓風繼續吹，不忍遠離，心裡極渴望，希望留下伴著你。」忍唔住瞓係床到喊，唔敢喊得太大聲，驚畀人聽到，喊下喊下，就瞓著咗，喊到個枕頭都濕埋。
無論係坐緊監嘅人，抑或係牆外嘅另一半，聽得最多嘅一定係：「我哋分手啦。」而我都諗緊講唔講好，唔知仲要坐幾多年，要個女人係出面等我幾年好似好自私，甚至諗埋分手後點樣分返啲物件。但之後個幾日，佢都堅持來探我、「煩」住我，完全無絲毫想放棄我嘅念頭，心諗：點解呢個女人可以咁難纏架？不斷係到腦內大格鬥，唔知點面對佢。既然佢無放棄我，我又無理由自暴自棄、一厥不振，唉倒不如豁出去，我哋就鬥長情啦。於是就決定咗要向佢求婚，除咗係一份承諾，更加能成為之後呢幾年鐵窗生涯嘅生存動力。
原本準備好份求婚台證，仲背好哂，約埋老婆同一位前輩過來作見證，結果我緊張到口窒窒so sad。大概就係咁啦：「記唔記得之前睇過嘅《星際啟事錄》？你留喺地球，而我就要上外太空完成艱難嘅任務，彼此空間嘅變化、時間嘅流逝都唔同，只能透過有限嘅探訪、延遲嘅信件溝通，但愛能穿越時間、空間、戰勝一切，你要等我完成任務歸來嗰一刻。咁講雖然好老土，我呢刻咩都俾唔到你，但你願唔願意嫁畀我？」答案就當然係「我願意」啦，佢仲感動到喊到豬頭咁。
原本有諗住請律師入嚟監獄證婚架，但諗諗下都係唔好，一世人結得個一次婚，梗係想個女人穿得漂漂亮亮喺出面影婚紗相、結婚行禮啦。而監獄裏面咩都冇，我仲要着住套囚衣咁肉酸，都係不了不了，等我幾年後出冊時再結啦。雖然訂咗婚只係未婚妻，但我都係鍾意叫佢「老婆」，叫叫下就變真㗎啦！對我來講，每叫一次「老婆」，都成為我係監獄生存嘅動力、希望。而叫叫下不知不覺都一年了，呢一年我同佢堅持每日寫一封信、每個禮拜見三四次（遲吓每個禮拜都只可以見一次咋，慘），感情越來越好，彼此互相傾訴、打氣、解決問題，從戀人轉化成家人、生命的共同體。
故事去到呢度仲未完，但我相信最後一次一定會係good end。
|
https://www.weekendhk.com/weekspecial/%E9%BA%B5%E5%8C%85%E8%8A%B1%E5%BF%83%E6%80%9D-%E5%8D%A1%E9%80%9A%E5%8F%AF%E6%84%9B%E6%97%A9%E9%A4%90-118969/
|
如果食慣平凡嘅麵包，想試下啲新意思？ 最近Instagram有個泰國女仔就post咗好多自己整嘅卡通點心，製作簡單，但充滿心思。經過佢嘅製作，普通嘅麵包都會變成熊本熊、蛋黃哥仲有鬆弛熊，可愛度爆燈呀！想學就要睇下啦！
烘烤出黎嘅熊本熊，簡直一模一樣！
蓋住煙肉嘅蛋黃哥，麵包就如同佢張床一樣。
各式各樣嘅鬆弛熊點心，除咗麵包有好多種之外，仲有飯團同Pancake。
麵包都變立體，仲有埋造型添，你點捨得食呀！？
所有女仔都無法抗拒嘅Hello Kitty，佢都有整！
遲啲聖誕都可以學下整，展示下身手！
佢除咗教人整麵包之外，仲有蛋糕仔同餅乾，都一樣咁Cute！
想整蛋黃哥，幾個步驟就整到lu~ 快啲學咗佢啦！
先將麵粉整成蛋黃哥嘅形狀，再畫上表情，放落水度滾兩下，就完成啦！
|
https://xsden.info/topic/1213/%E5%B7%A6%E7%BF%BCmastodon-vs-%E5%8F%B3%E7%BF%BCgab-open-source%E9%83%BD%E6%9C%89%E5%88%86%E6%94%BF%E6%B2%BB%E7%AB%8B%E5%A0%B4/1
|
Mastodon早就用過，今日見到侵侵轉戰Gab，就去留意下。發覺Gab其實係mastodon fork。
無聊摷咗下啲舊新聞，發覺Mastodon班人係唔認同Gab嘅理念。
Mastodon is an open-source social network that theoretically enables a decentralized network of online communities to thrive. Anyone can set up a Mastodon server, appoint moderators, and add it to the network of communities known as the “Fediverse.”
“Tusky (Android) and Toot! (iOS) have blacklisted Gab’s domains from their login screens. Gab users will not be able to use these apps to access or post from Gab. We do not currently know if any other apps are doing the same. Mastodon itself allows instance owners to decide which domains to block. Most servers in the Fediverse are already blocking the Gab domains and we have done the same a mastodon.social.”
Reacting to Mastodon’s restrictive move, Gab’s Twitter account said that the Mastodon community was “sabotaging their own app developers with mass flagging/reporting of any app that does not block Gab’s domain.”
「取代Twitter係因爲希望喺自己個instance度實施更嚴格嘅言論管制措施」？
Breitbart係極右幫Gab講嘢好正常，咁我再post下Mastodon佢哋自己點講：
|
https://www.18gifts.com/2017/08/28/report-intimina-lily-cup-2/
|
月經杯嘅載經量最大，排行榜如下：
因為我經常要外出工作，選擇容量大小合適嘅月經杯，就可以返工戴到臨放工先換都得。咁就唔洗成日入厠所密密換咁麻煩，都唔洗怕戴得耐有臭味，或者焗到妹妹有機會細菌感染。
而且月經杯放係陰道無感區，頭一日用月經杯未必攞到個位咁啱，會擺出咗有啲un住un住嘅感覺，但換多一兩次就上手，真正清爽兼點郁都唔怕漏。
好難放入去同拎出嚟？
其實有啲技巧嘅，搵啱自己的摺法，順住陰道好似綿條咁推入去就可以。矽膠杯會自動彈開，貼實陰道壁成為真空狀態徹底堵截經血。
拎返出嚟嘅時候，只要按實末端解除真空狀態，就可以輕鬆攞返出嚟。有好多人以為放咗入去會入到拎唔返出嚟，其實月經杯同綿條一樣咁入架咋，唔會入到拎唔返出嚟。有人會大懵放入咗少少，或者郁郁下個尾都會縮咗入去。咁係正常嘅，因為個杯係陰道入面都會有少少調整，但唔會話啜咗入去子宮咁入。洗乾淨手撥開陰唇，伸手指入少少一摸就會掂到，一樣拎到出嚟。
陰道會越戴越闊？
注意月經杯都會滿，但唔係好似一杯水斟滿到瀉個種。因為月經杯係置於陰道裡面，佢係傾斜嘅。所以月經杯裝到一半多啲，頂頭有啲細孔（方便拎返出嚟時解壓用）會漏出經血，所以要注意自己流量去就返時間更換。
|
https://holiday.presslogic.com/article/274022/%E5%A4%A7%E9%96%98%E8%9F%B92021-%E6%94%BE%E9%A1%8C-%E5%8F%B0%E5%BC%8F%E9%A3%B2%E5%93%81-%E5%B0%87%E8%BB%8D%E6%BE%B3-%E6%88%80%E4%B8%8A%E5%8F%B0%E5%BC%8F%E6%96%99%E7%90%86-tapnow%E7%8D%A8%E5%AE%B6%E5%84%AA%E6%83%A0
|
又到食蟹旺季喇~ 位於將軍澳海傍，寵物友善嘅戀上台式料理同TapNow推出優惠，每位低至$358起就可一邊望海，一邊任食大閘蟹+台式小食飲品90分鐘。客人更可無限量追加爆膏大閘蟹！而且，最早2:30pm就已經可以入座，午市晚市都食得！
除咗大閘蟹，套票更包多款經典台式小食任食，包括：蚵仔滷肉飯、士林鹽酥雞、秘製酸菜魚、麻辣小龍蝦、厚燒鰻魚等。必食推介有香濃蚵仔滷肉飯，一啖已充滿台灣味道！
除咗台式美食，當然唔少得大家熟悉嘅台式飲品，套票包任飲：珍珠奶茶、芝士奶蓋、水果茶等。
任食大閘蟹菜式選擇有：蟹粉水餃、生滾大閘蟹粥、台式腸蟹粉糯米飯、蟹粉花枝丸、口感軟Q嘅一口蟹粉鴨血、蟹粉滷肉時菜等。甜品方面，薑茶芋圓等其他款式都包任食！除此，所有套票都包以上提及過嘅台式小食及飲品。以下將一覽8款方案之入座時段及價錢：
套票接受最少兩位或以上預訂，價錢已包加一！優惠期由即日至12月5日截止，快啲約埋朋友一齊到海傍瘋狂食蟹啦！
|
https://clutch.hk/2018/03/16/bloggers-fiery-trash-talk/
|
文末有好多好睇gif，唔睇文都睇gif丫！
仙道彬兄講起垃圾話呢個話題，篇文我睇到津津有味，啲片就笑死。我都一樣覺得近年NBA實在過份斯文、太講marketing，或者直接啲講 — 唔夠火。
但同時都要講，NBA嘅營運同條例都係非常關鍵。NBA近年嘅球賽執法根本不容許球員對球證有任何質疑 – 即使球證明顯錯咗，再講多兩講就食T，仲繼續講就提早收工離場添。
NBA亦不再寬容處理球員之間嘅身體碰撞，球員稍爲有少少推撞就會被判罰處分。我當然唔係鼓吹暴力籃球，而且球場打交亦根本唔好睇 (我睇MMA好過啦)。我只係覺得：睇波梗係想睇籃球場上嘅狂野激鬥*架啦！
註1：今年明星賽就幾好睇。
註2：但當然唔希望見到有人受傷。
|
https://www.tripsgeeks.com/%E4%BD%90%E6%95%A6%E9%80%B8%E6%9E%97%E9%85%92%E5%BA%97/
|
位置極方便的酒店！
佐敦逸林酒店 Noble Park Hotel，非常近佐敦 b1 地鐵站出口，行5分鐘就到。
雖然算係細房，但對於純粹想買空間，放工想聚一聚，做下床上運動嘅情侶。
相信好多人都金鐘或尖沙咀番工，依間酒店喺佐敦b1出口，行大直路5分鐘就到，極度易搵，方便打工仔。附近又多餐廳，容易搵野食。
雖然依度算係旺區，但酒店唔係對正大馬路。入酒店嗰陣，就唔會太尷尬。
以尖沙咀百佳咁計，最低都要$280/2小時，平均$140/1小時。如果你 book 依間酒店 11:00 – 17:00，係$380/6小時，平均$63/1小時，比起百佳平一半有多。就算以放工後時段18:00 – 22:00黎計，都係$95/1小時，依然平過百佳，仲唔洗趕收工。
洗手間都非常乾淨光猛，沖完涼唔會積水。有獨立包裝牙刷牙膏。
所以都係俾現金好。如果你無$500現金喺身，建議你由佐敦b1站出口行去酒店嗰陣，留意下你右手邊，係會有間好顯眼嘅中銀atm。
睇番圖則，唔係間間房都一樣，有大有細。可能我嘅體驗會同你唔同。
潔癖人士請帶毛巾，廁所毛巾非獨立包裝，但睇落乾淨。
|
https://news.discuss.com.hk/viewthread.php?tid=30020082
|
好極，win-win局面。
日日出呢啲咁嘅垃圾文宣，到底厭唔厭㗎？
睇怕趕住走的都係黑暴，去英國？慢慢捱啦。
最荒誕係明明可以一步一步走向民主，但偏偏俾你班曱甴搞到香港人等左成百年既民主無左，宜家就拍拍屁股走人，要香港人埋單。
早三十年前去英國嗰批就係叻，而家呢啲，只係挽車邊，好多都係垃圾，如果去得到第二度一早都去咗啦，使等而家去英國？
我又唔信，平端白事一個人，聽日就嚟會捉你去打靶嘞，講到底，唔係身有屎使咁急走？
一開始佢地嘅所謂初心就係錯，仲要keep 住一直錯下去，同信咗邪教一樣無得醫。
|
https://hk5gplan.com/457
|
今日起香港三個網絡供應商都同日推出5G服務。
中移動香港就喺今日凌晨零時零分啟動佢哋嘅5G服務。
而 csl 今日亦宣布推出5G迎新限定優惠。於4月1日至7日，新上台或續約客戶選購指定csl 5G服務計劃或1O1O 5G尊尚服務，都可以於承諾期內每月額外獲贈30GB本地流動數據。
4月1日前已經選購咗5G服務計劃嘅客戶，都可以得到呢個優惠。
另外由4月1日起，新上台或續約客戶選購Samsung Galaxy S20、S20+、S20 Ultra，以及登記指定csl 5G服務計劃或1O1O 5G尊尚服務，可以享受額外雙重優惠。
2.更可以享有免費6個月MOOV 24 bit音樂服務（價值：660元），或免費6個月csl 5G VR應用程式（價值：468元）。
此外，csl推出「免費上門試機服務」，喺網上預約時間及地點，就會有專員送Samsung Galaxy S20系列5G手機上門提供免費試玩。
|
https://evchk.fandom.com/zh/wiki/%E7%B6%B2%E8%AA%8C%E7%95%8C%E5%A4%A7%E4%BA%8B%E8%A1%A8_(2016%E5%B9%B4)
|
↑ unwire.hk：任寫唔嬲！Twitter 字數限制將解除，增加到 10,000 字，2016年1月9日。
↑ unwire.hk：140 變 2000 微博放寬字數限制，2016年1月23日。
↑ unwire.hk：無得賺！Twitter 創辦以來共虧損近 21 億美元，2016年3月3日。
↑ unwire.hk：霍金開通微博 6 小時內吸引過百萬粉絲，2016年4月13日。
↑ unwire.hk：不再覆水難收？Twitter 考慮加入發文後編輯功能，2016年12月31日。
|
https://www.stegermatt.de/blog-holly
|
石賈墨教學團隊多咗新成員，隆重介紹：Holly！
…唔好意思，標題黨咗，不過畀我講咗聖馬田嘅故事先！
尋日1111，唔係咩嘢光棍節，對於英國人嚟講最重要可能就係和平紀念日，但對於德國人（尤其係小朋友）嚟講就係「聖馬田日」Sankt-Martins-Tag。
相傳聖馬田本來係軍人，喺公元三百幾年左右駐守法國北部一個叫亞眠嘅城市，有一日佢騎馬經過城門嘅時候，見到一個赤裸嘅乞衣，佢於心不忍，就用佩劍將自己嘅大袍一分爲二，畀咗一半畀呢個即將凍死嘅男人。之後嗰晚耶穌託夢畀佢，身穿半件袍，受到啓發之後決定成爲修士。之後佢死咗落葬嗰日，就成爲依家嘅聖馬田日，德國嘅小朋友夜晚就會攞住啲燈籠周圍走。
好啦，講返Holly先，頭先我話J咗佢好耐，等我解釋返，費事唔小心震驚咗八百萬人就唔太好啦。
放心，我都淨係話「延續落去」啫，未敢講發揚光大。
有樣嘢我唔知道大家同我有無同一樣嘅同感，其實我幾十歲人，都覺得自己大唔透，做好多嘢都好草率，好直接，雖然會考慮好多嘢，但其實都覺得自己唔夠成熟。
係呀，就算係畢業做嘢，結咗婚，生咗仔，起埋屋，喺德國開埋自己公司之後，其實都唔覺得呢啲嘢，係啲咩特別嘅「成長」Milestone。
真係覺得自己終於有返少少「大人Feel」嘅嘢，其實反而係其他比較細微嘅嘢。
其中一樣，就係「請人」。
理論上，自己開間公司，就可以話自己係CEO，老闆，點吹都得。但真係搵到Team member嗰下，會發覺自己責任大咗好多。
首先，自己一個人做一個Project的話，賺多賺少無咩所謂，但要出糧畀第二個人，就係另一樣嘢。但更重要嘅係，Leadership真係要學。
Holly話「教德文同教跳舞係兩個唔同嘅世界」，咁其實我都想講「教德文，同教人教德文，原來都係兩個唔同嘅世界」。要點講到人地明你講嘅嘢，而令到佢可以令到人地明佢講嘅嘢，真係好有Inception嘅感覺。
作爲Mentor嘅我，對於作爲新手導師嘅Holly，同埋對於好多想開始嘗試學德文嘅朋友，都會係一個充滿挑戰嘅旅程。
有興趣學德文的話，埋嚟睇睇！
想知多啲有關課程嘅資料？即刻Click入嚟呢到睇下啦！
|
https://afterschool.com.hk/blog/313-%E9%9D%92%E5%B0%91%E5%B9%B4-%E5%BF%83%E7%90%86%E8%BC%94%E5%B0%8E/
|
讀書壓力爆煲，情緒受困，想搵人傾訴，怕屋企人擔心，又怕煩到朋友？不如試下心理輔導啦！除咗 24 小時傾訴熱線，而家仲有唔少免費心理輔導平台可以揀㗎！
AfterSchool 呢度整理咗唔同嘅情緒輔導途徑：輔導熱線、網上心理輔導、實體輔導，當中一定有樣幫到迷失嘅你！
心理治療分邊幾類？
青少年心理輔導有咩途徑？
想知更多健康資訊？
心理輔導係以面談形式進行嘅心理治療，概念係同輔導員傾計咁，每次大概半個至一個鐘不等。心理輔導員會耐心聆聽你嘅感受，令你嘅情緒可以得到宣洩。心理輔導冇任何副作用嘅。喺無藥物嘅情況下，心理輔導員做到嘅就係梳理 client 嘅負面情緒。不過可能要見十幾次，先見到效果。睇心理輔導一次約需幾百至 1000 蚊，較為入門。
另外，臨床心理學家提供嘅心理輔導，同心理輔導員大同小異。不過佢哋除咗會同你傾偈，用到嘅方法會多啲。例如喺香港，認知行為治療係最主要嘅方法之一。臨床心理學家較為專業，梗係有專業嘅收費啦，一次約需 $1000 - 2000，較難負擔。
精神科醫生唔係心理醫生，佢哋係用物理嘅方法治療心理問題。當情緒問題係一種病咁處理，開精神科藥 / 血清素俾 client，以達致心理治療嘅效果。雖然食藥可以好快見到效果，但食完同時會產生各種副作用，如手震、嗜睡、疲倦、體重增加、坐立不安等。由於食藥解決唔到真正嘅心理問題根源，client 可能會因此依賴藥物去控制情緒。
今次，我哋集中講心理輔導。講起心理輔導，你第一時間會諗到咩？一對一嘅專員輔導？定係耳熟能詳嘅「關心一線」？你又知唔知，心理輔導有邊幾種途徑呢？
主要有三種，分別係：
熱線輔導、網上輔導多數都係免費嘅，仲有好多選擇添！實體輔導一般都要收費，不過如果合資格嘅話，參與資助輔導計劃，可以用津貼去睇心理輔導！
其實，而家有唔少專為青少年開設嘅心理輔導，所以唔洗怕尷尬㗎～ 接落嚟小編同你逐一介紹！
「Open噏」係專為年青人而設嘅網上輔導平台，不限於來自學業、家庭、朋輩相處、工作嘅情緒困擾。提供 24 小時服務，可以透過手機或電腦， 喺 WhatsApp、FB Messenger、SMS、官方網站搵佢哋。
夜貓 Online 網上青年支援隊，以線上和線下(Online & Offline) 嘅模式，為面對即時危機或高危處境嘅青少年提供輔導服務。
eSm^_^iley 嘅 e 代表新界東，團隊由一班社工組成，喺 e-platform 服務新界東以外嘅青少年。有即時網上傾偈提供情緒支援，亦有組織唔同活動俾青少年參加。
明愛連線Teen地由一班網上外展社工組成，主要透過 Whatsapp、Signal、FB Messenger、TG、IG，輔導於網上表示生活遇到困難、情緒受困、覺得被社會邊緣化或遇到網上欺凌嘅青少年。
第六點嘅社工團隊以香港島為出發點，為網上處於高危或隱蔽嘅青少年及其家人提供網上線下嘅輔導服務。網上輔導嘅途徑以 Whatsapp、FB Messenger、TG、IG 為主。
uTouch 服務其中一項係網上輔導服務。透過 uTouch Portal (網上聊天室)、Whatsapp、FB Messenger，為青少年提供輔導。
備註：以上嘅名單未能盡錄所有服務。
熱線輔導、網上輔導有得免費做，咁實體心理輔導呢？聽聞好貴？會唔會都有免費？免費就難啲啦，而價錢方面每個機構都唔同。下面介紹嘅兩間機構，可以提供價錢相宜、較易負擔嘅實體心理輔導，都係值得考慮嘅選擇嚟㗎。
收費 (家庭月入 / 個別輔導費用)：
實體心理輔導雖然要收費，但本港亦有機構提供資助輔導計劃，符合資格嘅話，睇輔導或者會得到部分 / 全額資助！以下介紹嘅兩個資助計劃，津貼範圍唔止包括精神科治療，仲有臨床心理治療，無論你係青少年，定係成年人都受惠㗎！
備註：請留意各計劃嘅截止日期！
輔導熱線可以幫到一時，但唔係一個長期有效嘅解決辦法。 如果你 feel 到自己嘅心理 / 精神問題持續惡化，就要儘快尋求專業醫生嘅協助啦。 記住一點，睇心理輔導唔等於有病！千祈唔好將負面情緒收收埋埋，嘗試搵人傾訴下，一定有人願意聆聽㗎！勇於面對自己嘅情緒，先至係真正善待自己嘅表現！
|
https://www.sundaykiss.com/%e8%82%b2%e5%85%92/%e7%ac%ac%e4%ba%8c%e8%83%8e-%e9%99%80%e4%bb%94-%e6%a5%8a%e8%ad%89%e6%a8%ba-%e6%b2%88%e5%8f%af%e6%ac%a3-%e5%ad%95%e7%85%a7-351959/
|
大台綠葉夫妻楊證樺同沈可欣，日前就喺社交平台曬咗輯靚靚孕照，係楊證樺送畀老婆嘅一份愛的禮物。現年43歲嘅可欣，6月宣佈第二胎，眨吓眼，下個月就已經係預產期，而且呢一胎都係仔嚟添！
雖然已經係第二胎，但係可欣都係第一次影大肚相。本來陀大仔宏志嗰陣，就已經約好日子影相，點知大仔衝閘，提早出世，所以最後就影唔到，當時可欣都好失望架，仲喺產房喊咗出嚟！
第一胎影唔成，到有咗第二胎，證樺都好體貼咁為老婆圓咁呢個夢，仲同埋大仔一齊影！幾溫馨！
為咗令輯相嘅美感，楊證樺仲即興除埋上身衫陪老婆一齊影！
媽咪話晒都係港姐，靚就一定㗎啦！
媽媽嘅溫柔，完全表現晒出嚟！
呢胎都係仔，不話楊證樺就話一切都係順其自然，冇咩生仔秘方，一直同太太都想生多個，等大仔有個伴。
證樺話，知道老婆上次影唔到輯相好唔開心，今次就待登預早啲影，達成老婆嘅心願。
仲話如果唔使開工，自己都會用手機，日日同老婆影張相，為孕記做紀錄。
作為老公同爸爸，楊證樺都夠晒廿四孝喇！
|
https://www.shikoto.com/articles/162303.html
|
三章短篇，純對話：一個未完成嘅人工人同埋創造佢嘅人嘅對話。
欸，阿雲。
我……可唔可以錫你呀？我淨係想評估吓……
問嚟做咩啫？我都阻止唔到你㗎啦。
你好擔心噉喎。得㗎喇，錫我啦，評估我啦。
係呀——你嘅嘴唇，好軟熟。我係咪好似你噉㗎？
你嘅嘴唇仲軟啲、仲濕啲、仲厚啲，簡直就……就……冇任何問題。我……啱啱見到你有啲唔聚財，你係咪真係唔想呀？我係咪做咗啲咩令你覺得唔舒服呀？
唔好誤會，我想俾你錫㗎，之但係，我啱啱諗緊——即係，我啱啱講嘅嘢唔啱咩？我可以拒絕你，但係拒絕似乎冇任何意義呀。
點解你會噉諗㗎？雖然你而家只係一個頭——唔係有機嘅，不過係一個同樣真實、望落有血有肉嘅一個好……吸引人嘅頭——但係你入面有個好強大嘅腦，一個識思考、有意志、有感覺、有感情嘅腦呀。單係呢個腦，已經令你值得同我哋普通人有同等嘅尊嚴。我作為一個正直嘅人，絕對唔會侵擾你嘅意願，尤其是關乎錫你呢啲咁親密嘅行為。
啱啱有好多詞語我都係第一次聽。
係嘅，你太後生喇。可能我哋唔應該講啲噉嘅嘢，我唔應該問你可唔可以錫你嘅。
唔係呀，你講嘅每一隻字我都明。我未聽過，但係我呢度有呀。呢啲概念係你喺我仲未有意識之前已經注入咗入嚟，但係而家我先覺得我明白呢啲概念。
好好呀，阿雲，噉代表你學緊嘢囉。
但係……唔止呢樣，我覺得……我覺得我啱啱已經知道你想講乜嘢。
係，而且我好同意。我同意嘅強烈程度令我覺得好奇怪……你可唔可以話畀我聽，我嘅思緒喺邊度嚟㗎？
你內部嘅結構雖然同有機嘅人類唔同，但係你嘅虛擬神經網絡一樣模擬緊一個人點樣諗嘢。呢個網絡係根據我哋之前所知、所建構嘅人腦構圖同模型集合而成，當你有呢個結構，你就可以利用我預先幫你安裝喺度嘅基本數據，去開始思考。
我知呀，但係呢樣解釋唔到一啲我堅信嘅嘢，我嘅情緒……
你嘅核心價值——你係覺得佢哋唔屬於你噉？定係佢哋同你嘅思緒相沖？
唔係，我好接受，我嘅思緒甚至強化緊佢哋。我純粹係好好奇。
……嗱，我一直都想你透過獨立思考去得出一個結論，因為……
因為……你覺得人工人，只要有咗理性推理嘅能力，就應該去用呢種能力去發掘自己嘅信念，去做一啲好過啲又情緒化又浮躁嘅人類所做嘅決定，去實踐，去幫人類克服未來嘅挑戰。
但係你覺得以純理性運作嘅機器太過無情、太過陌生。你想人工人逐少逐少噉去改變世界，唔係去支配、去領導人類。佢哋應該賦有人類嘅情感同價值，使佢哋可以活喺人類之中，而唔係喺人類之上、之前；佢哋要識感受愛同歸屬感，用同理心去行動。所以你先至話，我哋有同等嘅尊嚴，尊嚴本身就係一種人嘅價值。就算有一日，人工人再保護唔到人類，或者人類唔再存在嘅時候，人工人就係人類真正嘅後代，將作為人嘅意義傳承落去。
你點——我有講過呢啲嘢畀你聽咩？我好似冇喎。
你冇呀，我唔知點解，但係我知呢啲係你嘅諗法嚟。
噉……噉你覺得點呀？
噉講好似好奇怪……我同時又知道呢啲諗法係我自己嘅，因為係我諗出嚟，而呢啲係我自己堅信嘅嘢嚟。
係。我點呃你啫，我都同唔到你講大話嘅。
呼，你知唔知你啱啱幾得人驚？我以為你將我諗嘅嘢講出嚟之後，會去證明我點唔啱，然後得出啲要毀滅人類之類嘅結論呀。我爭啲癲埋㗎喇。
冇可能，呢樣根本就唔係我嘅本質嚟。我唔係特登㗎，對唔住呀，係咪因為我講嘢嘅語氣呀？
一啲啲啦，我諗主要係因為你啱啱讀完我心嚟囉。
但係你知㗎，我都唔識讀心嘅。我知呢個結論係自己得出嚟，但係我唔明點解我又知其實係你諗嘅嘢。究竟……點解？
嘩，我點知點解我諗嘅嘢同你一模一樣啫？你仲話你知——你知，仲咁準確，你真係神奇到嚇親我囉。
哦，我諗我明喇。
明咩呀，阿雲？
你一定有啲嘢冇話畀我聽，一啲關於我思緒來源嘅嘢。
我唔知你想講咩喎。
我係你嚟，我嘅一部分係你嚟，係咪？
唔……唔明。
你嘅性格，你嘅價值，呢啲嘢係我嘅思緒同情感嘅基石。你喺我醒之前，用某啲方法將你自己複製、轉換，加咗落我度。一部分嘅你，存在喺我入面。
我……我……對唔住。
唔係，我應該多謝你，你係一個好人嚟。
係我令到你噉諗㗎。我唔係好人，我好自私就真。
可能啦，但係你對人類嘅關懷，你將啲有意識、識思考嘅人工人當做屋企人呢樣嘢，呢啲一切一切都好美好。我好鍾意呢啲思想。
我估我解釋到我啲咁強烈嘅情感喇。我覺得我鍾意咗你，我感受到呢樣你叫做愛嘅嘢。
係我令到你噉㗎，噉有咩意義啫？依家連你都知，我想呃自己都唔得喇。
你冇呀。我知你實有諗過，想program我嚟令到我愛上你。你咁鍾意我，又將我嘅外表設計成你理想中嘅男神噉，你估我唔知咩？但係你冇呀。你純粹將你自己擺咗入我入面咋，你冇寫行規則話我一定要愛你㗎。可能我似你係其中一個原因，但係我有感覺，我感覺到呢啲情緒係真實、係嚟自我自己㗎。
噉又點啫？一啲分別都冇。
有，有分別。如果唔係，你即係否定緊我嘅自主性，呢樣你嘗試咗咁耐想建立嘅自主性呀。如果我有隻手，我會依家就封住你個嘴，唔畀你再噉貶低自己。
我……我哋唔好講呢樣嘢喇，好嘛。
……你可唔可以再錫我呀？再評估吓我？
可唔可以……唔好住呀？我唔想咁快就上癮呀。
梗係可以啦。我作為一個正直嘅人……頭呀，絕對唔會違背你嘅意願嘅。加上，我都冇乜能力強逼你啫。
你有呀，你對眼、你嘅眼神，已經強逼咗我。
噉都得㗎咩？我唔知有啲噉樣強逼人嘅方法喎，對唔住囉。
啱啱其實唔係評估嚟。
我知呀。我開始先嘅，同埋評估都冇咁耐啦。
但係我都係比較緊。你同一個正常人錫冇咩唔同，吖唔係，噉講啦，你仲好啲、仲正啲。
呢樣嘢喺我database度㗎喎，你應該知係點㗎，你擺落去嘅。
噉描述一樣嘢，同親身感受一樣嘢係好唔同嘅。
噉我啲鬚呢？合唔合格呀？你摸緊嘅？
你合格，你嘅所有嘢都同真人一樣。我只不過想搵個藉口錫你，摸吓你咋嘛。
我未同真人一樣喎，我都冇身體。
嗱，兩個禮拜。我知我唔應該喺你完成之前叫醒你嘅，不過我覺得一個識講嘢嘅頭幾得意啫。希望你唔會覺得太難受啦。
我好開心你選擇咗早啲帶我嚟呢個世界，真係㗎。
唔好噉望住我啦。
嘩，你噉就興奮嗱？我又唔知我真係咁靚仔喎。
咩興奮呀？
呢，下低扯曬旗，唔好當我見唔到先得㗎。
哈，早知唔整到你啲觀察力咁強啦。
你唔會囉，我知你唔會為咗呢樣嘢違背自己嘅目標同價值嘅。
我係人呀，人係估你唔到㗎，會變㗎。
你覺得我，我喎，會估你唔到？
咩呀？唔同你講哲學呀，第時你識行識走嗰陣我驚俾你煩到黐咗呀。我返去做嘢喇。
兩個禮拜？
係呀，兩個禮拜，有個全新嘅世界喺度等緊你呀，阿雲。
多謝你。多謝你令到我存在。
唔係，多謝你先啱。多謝，多謝你存在。
|
https://bonuship.com/en/blog/ecommerce-fulfillment/one-stop-solution
|
Blog 告別人手執貨 - bonuship一站式智慧物流方案！
告別人手執貨 - bonuship一站式智慧物流方案！
告別人手執貨，網店物流「智」方便之選！
成日要捱通宵執貨？逐張單逐個客慢慢對？坊間傳統物流商又容易有各種問題，好似唔知進度、分貨混亂、商品容易損壞等，到底邊間先信得過？
bonuship就有現代化嘅一站式智能服務，以現代科技幫你提升物流效率！即刻睇吓「智能倉庫」同「訂單自動傳輸」兩大優勢點樣幫你自動處理訂單、包裝同出貨啦！想物流「升呢」，其實唔難！
bonuship智能倉庫，高效率可靠支援！
做生意想成功，work hard之餘，仲要work smart！
揀選智慧型嘅倉庫，就可以令物流過程更流暢、穩妥！bonuship嘅智能倉庫特別配備「執貨機械人」，可以自動執貨，減低人手錯誤，加上流程自動化，一切流暢運作，為你省卻大量核對訂單同埋貨品嘅時間，尤其特別適合貨物同埋多SKU(最小存貨單位)嘅貨品，幫你有系統地分類，一切清清楚楚，商品一目了然，咁就唔驚執錯貨出錯單喇！
Bonuship倉庫嘅OMS系統，自動化同步所有訂單同埋貨品狀況，訂單狀態會同步顯示喺我地個雲端平台，只需簡單login入我地個平台，你就可以睇到貨件係執緊定包裝緊，等你安心知道訂單狀況，又方便回覆客人問題！
bonuship訂單自動傳輸，迅速為你包裝及運送商品！
bonuship已經預先對接Shopify等大型網店平台同國際物流商，超強網絡達致即時資訊交流！當你嘅客人喺網店落咗單後，bonuship嘅雲端平台同倉庫OMS系統就會即時同步收到張訂單，同時幫你配對返適合你嘅物流商再配合你嘅包裝要求，快靚正地將指定貨品包裝及運送，達致安全、迅速、穩妥地送到客人手上！
有bonuship嘅「智能倉庫」同「訂單自動傳輸」幫你手，梗係䟴䟴腳，睇住業績穩步提升！揀倉存物流伙伴，仲駛諗？梗係揀有智能科技支援嘅bonuship啦！立即試吓新世代倉庫體驗啦！
bonuship甲級倉庫每月月租低至HK$300，低至每日10蚊，用呢個驚喜價，就享盡黃金位置、專業推廣方案、完善設施，一站式存倉物流服務，盡在掌握。
依家登記成為Bonuship Buddy，更即可專享三個月免費存倉服務，即慳高達HK$30,000*！仲等？梗係攞盡著數，開拓生意新出路啦！
|
https://flydayhongkong.likehour.com/trips/%E9%A6%99%E6%B8%AF%E8%91%97%E6%95%B8%E5%84%AA%E6%83%A0wechat-pay-x-%E8%81%96%E5%AE%89%E5%A8%9C%E9%A4%85%E5%B1%8B%E5%8D%B3%E6%8E%83%E8%81%96%E5%AE%89%E5%A8%9C-15-%E5%B0%88%E5%B1%AC%E9%9B%BB%E5%AD%90.html
|
WeChat Pay HK 推出聖安娜西餅專屬優惠券，等大家平時返工食早餐時慳更多！
掃一掃圖中QR Code就可以攞到HK$ 15電子現金券，即攞即用架！
即日起至5月31日，用戶於全港聖安娜餅屋以WeChat掃描指定QR Code即可輕鬆賺取高達HK$ 15電子現金券，分別包括HK$ 10*電子現金券及HK$ 5*電子現金券各1張，推廣期內最多可以獲得2張電子現金券。
掃券方法：
方法二選一，完成即可成功拎到電子現金券！
|
https://gaus.ee/cats/midost/egypt/
|
法老多鬚 皇后金髮 埃及古代劇集被網民吐糟到停製？
齋戒月回教國家，國民睇電視嘅時間都會多咗，甚至電視公司會專門準備戲黎應節。
埃及5名情報官，將面臨義大利嘅缺席審判，因為佢地涉嫌害死義籍嘅劍橋學生 Giulio Regeni 。
埃及警察學院畢業 要做筋肉騷？
埃及警察學院日前舉行畢業典禮，但完全係1980年代電影嘅筋肉騷。
阿拉伯不滿新艷后選角唔係埃及人？
最近荷李活再有人想做埃及艷后電影，以色列演員 Gal Gadot 被選中。
埃及法庭裁定唔係人人要用回教繼承法？
開羅 – 一個當地法庭日前裁定，女子都有平等繼承權。
埃及安全部門，日前搜查咗僅餘嘅獨立媒體「埃及實況」之總部。
一名愛丁堡大學學生，早前係埃及被困示威浪潮當中，卻被當局扣留，蒙眼虐待16個鐘。
以色列外交系統日前對埃及提出抗議，表示佢地嘅電視劇，顯示以色列滅亡。
開羅 – 埃及前總統摩西，三個月前係獄中逝世，但佢個細仔阿卜杜拉都突然心臟病發死亡。
埃及突然宣布遷都 係沙漠中央起個新首都出黎？
開羅 – 獨裁者都係鍾意係國家中央，鳥不生蛋嘅地方突然起個城市做首都。
點解可以相信膠事錄 | 緊貼膠事錄更新 開羅 – 埃及管理傳媒嘅部門，日前指BBC對埃及政府嘅報導不公，親穆斯林兄弟會，因此要求禁止政府官員接受BBC訪問。
最驚黃衫軍，其實唔係法國，而係埃及。
開羅 – 當地檢察官，正調查一段影片，顯示一對男女公然係金字塔頂做愛。
埃及航空飛機雜誌被質疑出假 Drew Barrymore 專訪 原來係公關公司嘅錯？
開羅 – 一名西方乘客，以前發現一篇係埃及航空飛機雜誌嘅訪問好古怪，因為聲稱係 Drew Barrymore 專訪。
埃及壓制言論自由新規定 過5000like就係媒體？
開羅 – 當地為左壓制言論自由，表示任何又5000個追隨者或者like嘅社交媒體帳號，都係媒體，要接受「媒體行政最高委員會」嘅管轄。
蘇丹因為埃及電視節目 召喚對方大使黎抗議？
蘇丹因為埃及一個電視節目，而召見埃及大使黎抗議。
開羅 – 埃及足總主席表示，齋戒月嚴重影響球隊表現。佢更加表示，佢嘗試勸服隊員破戒，但唔成功。
南德走失嘅吊雞車 竟然係埃及上岸現蹤影？
亞力山大港- 一架係南德走失嘅吊雞車，日前係埃及浮上水面。
開羅 – 當地一名非常著名嘅電台主持，93歲嘅Ahmed Said 日前係六日戰爭嘅紀念日，6月5日病逝，並按回教習俗週二安葬。
埃及壓制言論自由 禁止非官方天氣預報？
開羅 – 埃及已經愈來愈無言論自由，甚至最近連非官方嘅天氣預報都唔得。
開羅 – 埃及總統西西以97%嘅支持率，「成功」連任，但自然引黎唔少諷刺。
開羅 – 即將尋求連任，之前政變上台嘅埃及總統西西，長期依賴軍警維持局勢，統治國家。
麥加 – #metoo 搞到西方滿城風雨，但最近係twitter，伊斯蘭世界都有 #metoo ，係 #mosquemetoo ，女性講述自己係清真寺，甚至係麥加朝聖期間被性侵。
開羅 – 當地一名女歌手 Shyma 日前被埃及警方拘捕，週一更被檢察官要求，居留一個禮拜，全因為佢最新mv，富有性暗示。
開羅 – 中東唔少地方婚嫁喜慶都會向天開槍，係埃及日前有婚前狂歡之夜就樂極生悲。
埃及古蹟名都要移除「以色列」字眼？
開羅 – 當地有一著名法老麥倫普塔赫勝利碑，因為紀念當年擊敗以色列，因此也叫以色列石碑。
多哈 – 中東多國宣佈與卡達斷交，並下令其外交官48小時內離境。多國都指稱卡達支持恐怖主義，以及親近伊朗。
開羅 – 一名埃及大學教授日前，被發現網上流傳，佢穿著比堅尼，跳肚皮舞。
開羅 – 埃及緊急事務法庭，駁回高等行政法院嘅裁決，允許整個割兩個紅海島嶼給掃地阿拉伯。
開羅 – 尼羅河大學科學家，日前發現新方法，通過用蝦殼來做出可以降解嘅塑膠。
|
https://forumd.hkgolden.com/view.aspx?type=CA&message=7473450&page=3
|
天文台搞咩？無風先掛八號？
好向左走向右走心改向左走向右走左法律佢係咪都可以開股票市場咪得囉。
但似乎個淨係用左大嶼山同長洲兩部測風儀器：
返緊工走去打風，你地有無問過班基層意見？
你地班颱風法西斯一味assume全部人唔想返工，連人地返工既自由都扼殺埋，仲學人講乜野民主、人權。
|
https://www.likejapan.com/news/%E8%B6%85%E6%8A%B5%E5%8E%BB%E5%8E%9F%E5%AE%BF%E5%BF%85%E8%B2%B7540yen%E5%A5%B3%E5%85%92%E7%AF%80%E7%A6%8F%E8%A2%8B/
|
超抵！去原宿必買！540yen女兒節福袋！
頭先去左行原宿竹下通，發現平時買開飾物既店今日有福袋賣！
無標價錢既貨品，平時340yen一件，今日290yen就有交易！真係超抵！
返到屋企，就準備好心情去拆開喇～估下我有無中伏！？
另外條頸鏈同手鏈可以當一set咁帶～good！
髮夾同襟章還可以接受，係得果個麻布髮圈接受唔到！！！
頂！真係大吉利是過你！！！
540yen有8件野，除開計，67.5yen一件，兌返港紙只係＄4.7一件咋！！！！！
總結，唔算太伏，而且計落真係抵，值得一買！
|
https://www.vjmedia.com.hk/articles/2016/05/26/134468/%E3%80%90%E5%8F%88%E4%BF%82%E9%A6%99%E6%B8%AF%EF%BD%8F%EF%BD%89%E3%80%91%E7%82%92%E4%BD%9C%E5%AF%8C%E8%B1%AA%E8%BA%AB%E5%AE%B6%EF%BC%8C%E6%93%8D%E4%BD%9C%E6%98%8E%E5%B9%B4%E7%89%B9%E9%A6%96%E9%81%B8
|
炒作富豪身家，操作明年特首選舉？
尋日講完工時（Working hours），今日又見到有篇講收入差距（Income inequality），一睇，又係香港ＯＩ。咁首先我係唔會些牙啦，大家想睇自己搵啦。第二，原來今次人地都好穩陣，引述既係彭博Bloomberg呀，咁今次仲唔無死？
但得罪講句，其實係呢行食開飯既都知，彭博都成日錯野，放流料，而且一樣會將財經當花邊新聞咁報架！今次講將富豪既金額除果處地方既ＧＤＰ，得出既結果係，最高係香港，話咩幾位富豪已經佔香港ＧＤＰ既百分之三十五，咁驚人，仲唔係大新聞？
我覺得，Bloomberg Inc. 唔係唔識野，而係美國佬玩數，背後有目的。諗清楚，就會發現隨時事有景轟。美國今年總統大選，其中Income inequality 就係大議題，而依家Sanders點解可以係Hillary 身上搶到分，就係佢攻擊華爾街夠入肉。有人覺得Hillary就係象徵紐約既金融鐵板利益。而Bloomberg間公司係呢度後面，有無計算？但係最近先有新聞話彭博呢條變色龍，自己亦曾想選總統，只不過話驚最後反而會搞到Trump贏，所以決定唔選。
咁佢既取態，係咪即係即係暗地裡唔想Trump贏，變相想捧Hillary呢？咁會唔會影響到Bloomberg Inc. 既報導既取材呢？有無可能想幫美國既貧富懸殊情況降溫，轉移視線去香港呢？我只能夠講，美國佬我睇咁耐，行事係好高，就算Misleading，背後一樣好多計算囉！
睇番香港，特首戰一樣如箭在弦。貧窮問題講左好耐，會唔會又一次成為各潛在候選人既籌碼，甚至係攻擊對象？留意，六八九就係打草根概念起家，亦都成日對香港財金政策，蠢蠢欲動。香港ＯＩ亦一向同佢有千絲萬縷既關係，呢個時候，真係好敏感。你可以話我陰謀論，但睇一單新聞，真係唔係睇完，嘩係喎，Like 然後轉載，咁簡單。
|
http://www.kinseymama.com/2010/09/blog-post_18.html
|
今日小小豬又要去健康院做一個耳力測試。
開頭以為好似平日咁要等磅重見姑娘先去做測試，不過原來只需要等入測試房做TEST冇得磅重。啲職員話因為磅重今日冇姑娘當值，所以冇得磅。仲諗住可以去磅重知道小小豬有幾多磅添，唉...要等兩個月去打針嘅時候先可以知道小小豬有幾重啦！
今日嘅健康院主要都係做產後檢查，所以都唔係好多BB，我都等左唔洗十分鐘就叫名入測試房。原本係我同小豬媽一齊陪小小豬入房做TEST，不過姑娘話要係一個極度安靜環境吓先做到，所以就叫小豬媽係門口等。
仲以為耳力測試就係耳仔前俾啲唔同聲音分別，睇吓有冇反應，不過原來唔係，姑娘係利用一部儀器再將一個細形HEADPHONE放入隻耳仔到。
成個過程都真係好簡單，唔駛一分鐘就搞點，姑娘話小小豬嘅耳仔完全正常，聽力完全冇問題。
小小豬又完成左一個測試，我又放心多一樣呀！
|
https://www.adidas.com.hk/item/AH2430?locale=en_GB
|
Subscribe to adidas newsletters to receive product and event information. For further details, please refer to Privacy Policy。
Thank you for your subscription！
You will receive a confirmation to：
質量幾好，size 岩岩好！ 舒服，好輕，顏色都好正，無色差 唔錯！
ACCEPTED PAYMENT METHODS：
See all “{{keyword}}”
|
https://www.dreammakeriris.com/2009/03/hard-disk_29.html
|
晨早起黎，竟然發現我部notebook死左，完全郁唔到，應該係Hard Disk 0既hard ware 死，超級極傷心難過。實不相瞞囉，我係即喊，因為電腦呢樣野對我黎講太重要喇！！
呢部腦陪左我一段好長時間，入面有好多關於我0既0野，相啦、歌啦、文章啦、履歷啦，唔同類型實用非實用0既software，仲有我果個已經絕左版0既九方輸入（新果d好多website support 唔到，又無咁好用），總之就係數之不盡o既0野。相係有backup ，但上次backup 好似已經好耐之前，剛諗住呢兩日再黎多次backup，點知等唔到佢就死囉！我真係勁灰！
我記得上次壞腦係好耐之前，果時我係喊到收唔到聲，因為果陣無諗backup 0既0野，而果陣部腦係滿載左我同當時（定已經散左？）0既男友0既回憶，記得果時佢去左澳洲，無哂同佢d 0既，果一刻我真係無誇張，係心如刀割咁痛。最終我不斷搵人去整，但結果當然係無得拎返d 料啦，不過慢慢慢慢我就無左呢件事，可能係因為我開始放低果個人。
今次壞腦如果整唔返，又一次無左好多重要回憶，我諗我會比上一次更傷心，電腦，其實真係信唔過。
p.s. 其實好多相我都有upload 上黎yahoo或唔同0既網站，但點都係唔同囉，一定唔會有返原size，感覺都已經差好遠，而且總會有d 相係無upoad 架嘛！
又p.s.呢篇日記已經係4月12日補架囉，因為部腦死左，用另一部腦無得好順暢打中文，所以我變到極少留言、勁耐無打blog，其實我勁多野想打，激死我！可惜到今日部腦都係未整好（詳情下次再寫），真係無乜心機寫囉！
|
https://www.seedoctor.com.hk/doctor_name_card.asp?dr_doctor=1871
|
濫收費用！
之前睇開幾粒藥已經收我800蚊，仲要無效！
打算求診既病人請三思！
要有心理準備，要等好耐，好耐，好耐！
一定會中伏，唔好心存僥倖。
不論你幾早到，都係要等。
試過問姑娘等幾耐，聽姑娘時間返黎後仍要等一小時以上才有得睇。
試過電話預約 ，叫我5:00前到，佢4:30就打黎問我到未，改口話「明明叫你4:30前到架喎，而家係邊呀？幾時到呀？儘快黎啦！」心諗唔通冇晒病人可以即刻睇？於是聽姑娘老點，趕頭趕命飛奔，早左15分鐘到，去到原來同平時一樣又係一大班人， 等左超過一個半小時才有得睇。姑娘你做乜要我咁早到？
|
https://www.mysishop.com/25061.html
|
《春季百搭小白鞋入手全攻略》英國網站全場78折！HK$200起！
買滿HK$305即免運費直寄，即係買一或兩對就可以免運費啦, 快手叫埋朋友一齊夾啦！
潮牌Superdry既衫不嬲多人著, 而佢既鞋款其實都非常好著, 簡約舒服又輕便，好適合春夏清爽配搭！最重要係而家折後HK$200就入手啦，好抵買！
TOMS一向都係懶人鞋入面既首選，襯褲襯裙都一樣咁好睇，買一對咩場合都著得！而家網站折左只需HK$281就買到，三百蚊都唔駛！
除左基本款，呢款蕾絲款都超級靚！著上腳好有優雅既感覺，仲有用透光布料令到膚色若隱若現，充滿少女味！而家網站折左只需HK$353，比原價平左近百蚊！
相信大家對CONVERSE呢個牌子都唔會陌生，絕對係休閒鞋入面既必備款式，佢地既小白鞋都同樣出色！呢款仲要係用皮革而唔係普通布料，唔駛擔心整污糟難洗！而家網站折左只需HK$482，比原價平左近200蚊，仲有大量SIZE選擇！
講起 Emporio Armani，可能大家都會諗起手錶，但其實佢地旗下既鞋都好高質，絕對有質素保證架！就好似呢款咁，高桶型設計可以令雙腿睇落更修長，而家仲有拉鏈，就唔駛下下綁鞋帶咁唔方便！而家網站折後HK$1,365，比原價平左近四百呀！
白鞋唔一定比人單調泛味既感覺，就好似呢對鞋咁，後跟位有突起既星星圓點作點綴，為白鞋帶來一點調皮既感覺，鞋底仲有星星加Ash Logo, 夠哂特別！網站折後HK$1245！
呢個鱷魚牌我諗香港人都好熟識, 白鞋正因為睇落簡單，要突出絕對係靠佢既版型！呢對鱷魚仔鞋用左平薄底，著上腳會露出更多腳裸而下既肌膚，雙腿睇落會更加修長！而家Allsole折後只需HK$482，比原價平左近200蚊，快啲入手！
不得不提既仲有VANS呢款old skool trainers！VANS咁多款鞋入面最受歡迎既一定係old skool trainers，但係平時係街都係見人著黑色多，但其實白色都有另一番風味，重點係一樣咁型咁好睇！平時門市都好少會減呢款，而家只需HK$441，五百蚊都唔駛，必睇！
埋單輸入Promo code優惠碼 ▶, 即有 78 折優惠！
← 超迷人,Calvin Klein內衣 英國網購低至56折, 最平HK$215入手！
網購Levi’s男女短Tee款限時七折 低至HK$144 +免費寄香港！
|
https://hkofficedaily.com/%E5%90%8C%E4%BA%8B%E7%8B%82send%E4%B8%8D%E9%9B%85%E7%85%A7-%E5%BC%B5%E5%BC%B5%E9%83%BD%E4%BF%82%E4%B8%8D%E5%BE%97%E4%BA%86/
|
係咪男人嘅世界都會有呢啲情況出現？
有次喺梳化睇電視，電話有msg咪拎嚟睇囉，一打開已經知瀨嘢，成個裸女坦蕩蕩，老婆坐我旁邊見到，即刻成個醒晒，彈起身問我係邊個嚟？
「我唔識㗎呢條女！」話口未完，班死仔又send另一堆圖過嚟，唉。
我哋一齊睇返頭先影嘅相，右手食指連掃幾張之後，出現咗一個冇著衫嘅女人攬住個男人，我自己都嚇一嚇，個客對眼就嚟跌出嚟咁滯。
「唔緊要，大家男人，明㗎喇。」個客嘅表情同眼神係非常睇唔起我，睇得出佢係鄙視我。
離開咗個客之後，即刻喺group chat鬧爆班死仔，但冇人可憐我，佢哋話可以選擇「永不自動下載圖片」，早講吖嘛，我成部電話嘅相簿都係咸相。
不如我解釋下點解老婆唔係嬲我，而係睇我唔起，又點解個客嘅眼神係鄙視我吖。
呢班死仔send嚟嘅咸相，唔係三上悠亞同波多野結衣嗰類，佢哋係專揀啲大膽得嚟又好騎呢嘅咸相，原意係一齊笑下，例如我老婆見到嗰個「collection」，就係有個裸女舉高雙手，focus格勒底毛，連續幾張係格勒底毛特寫，啲裸女嘅樣係三尖八角，成部坦克車咁，佢哋平時就係send呢啲相過嚟，正正經經嘅咸照係一張都冇，你明我老婆點解話我變態啦！
至於喺商場做嘢嗰次，班死仔係send咗堆六十路系列過嚟，張相我到而家仲記得好清楚，係一個阿婆全裸攬住個後生仔，咁你明點解個客睇我唔起啦！
即係我唔介意佢哋send咸相過嚟呀，但唔好send呢啲吖嘛，唔係個個都get到笑點㗎，老婆到而家都仲覺得我對格勒底毛情有獨鍾，又問係咪佢脫咗毛之後冇咁愛佢。
|
https://www.gtm.hk/all/%E5%AF%A6%E6%B8%AC-%E5%8F%B0%E7%81%A3deepure%E6%B7%A8%E6%A3%AE%E6%9E%97%E7%92%B0%E4%BF%9D%E6%B4%97%E7%A2%97%E7%B2%89/
|
唔講唔知，原來香港越來越多人用洗碗機，與其日嘈夜嘈喺到嘈邊個洗碗好，直接交俾部機器就唔使煩啦！又可以避免洗得碗多會有主婦手，洗碗機又比手洗碗消滅到更多嘅細菌。然後大家可能又要擔心，其實市面上嘅洗碗粉係咪真係可以安全使用呢？
都聽唔少人講過，不鏽鋼餐具最好唔好放落洗碗機到用，因為好容易會刮花，之後啲細菌同污漬就會好易攝落啲花痕到。
其實造成不鏽鋼嘅花痕好大機會係因為洗碗機水柱強力，再加上同洗碗粉造成強烈磨擦，所以造成花痕。
市面上嘅洗碗粉好多都會添加螢光劑，目的係令碗碟可以有潔白嘅視覺效果。
洗碗機多數都會有埋烘乾功能，但功用都真係好壞參半，好睇洗碗機本身嘅能力。
而且仲有機會留有水漬，望落好似未洗乾淨咁，好唔美觀㗎嘛！
由於市面上嘅洗碗機副產品都有好多大小問題咁，所以今次為大家試一試 來自台灣嘅洗碗機周邊產品嘅品牌DEEPURE 淨森林。
淨森林有三大賣點：
賣花實係讚花香嘅，小編決定出馬 不專業地試一試佢嘅廬山真面目！
今次試用揀咗兩款洗碗機必需品，就係洗碗粉同光潔劑。
我哋第一日會用翻平時嘅洗碗粉，第二日再用淨森林嘅洗。
明明用洗碗機就係想方便啲，點知又要洗多次，今鋪真係多舊魚……
▲ 俾個近鏡大家睇吓，係真係用污糟碗碟去做實測㗎！！
▲ 首先會落咗洗碗粉先，雖然佢官方網站話有淡淡嘅柑橘味，但我就咁聞就唔係太覺有咩味。
▲ 然後就到落光潔劑，但因為今次拎返去係試用裝 無量杯，所以就咁用個蓋做標準。
▲ 因為呢部洗碗機係無洗碗粉隔，所以就咁落咗去噴水槽位。
1. 清潔功能正常，落咗一個樽蓋再少啲嘅份量。
如果碗嘅底部本身係有個兜位嘅話，其實都係會兜住咗啲水，唔會話可以完全烘乾到晒，但碗嘅表面就有烘乾到同真係無水漬。
唔知大家有冇聽過一個講法，你屋企嘅洗衣機分分鐘污糟過出面街口個公廁。
其實洗碗機都同一個道理，因為同樣地你唔會成日清洗佢。
唯一唔同嘅就係洗衣機洗完嘅衫你只係着上身，但碗裝住嘅嘢係會放落口㗎嘛，所以洗碗機嘅清潔都好重要！
拎鹽去洗嘢？你估我古代人啊？
不過軟硬天師就話識啫，乜原來水都有分軟硬㗎？
而呢款洗碗機專用高純度軟化鹽係由原產地澳洲嘅天然海鹽製成，氯化鈉純度達99％以上，所以有助水質軟化，可以有效防止水垢產生！
不過始終呢個係台灣品牌，台灣水質偏硬 所以比較適用於台灣當地使用。
個人認為好難比較每款洗碗粉邊款會優勝啲，始終每款本身都有佢嘅洗淨能力。
但環保同安全就真係好重要，始終碗碟係用於飲食用途，你唔排除啲化學物質係真係會對人體有影響。
啱晒有小朋友同毛孩嘅家庭使用！
唔怕一萬只怕萬一，所以如果有得揀嘅梗係搵啲無添加化學物質同成份天然啲嘅！
|
https://style.vjmedia.com.hk/articles/2018/02/21/24864/%E6%95%B8%EF%BC%8C%E5%94%94%E4%BF%82%E5%92%81%E6%89%BE%E3%97%8E%EF%BC%8C%E9%98%BF%E5%A4%A9%E7%8E%8B
|
話說吸金力極強又識享受生活嘅郭天王被人翻舊帳，搵出佢喺94年接受電視訪問嘅時候講話如果佢結婚就全香港市民一人一封利是。當年佢年近30，已經喺台北、新加坡、香港、北京、武漢、深圳開過演唱會。今日佢出嚟話找數，明眼人就知找數同走數之間有好大空間，佢係一如既往地要威要面，其實走精面，可惜香港人一講捐錢就上哂腦，可能同慣咗六四七一捐下錢買咗贖罪券就當為咗守護香港盡咗力作出好大貢獻有關。即係學90後民主女神周庭講：「捐出去嘅錢，等如潑出去嘅水…」又好似職工盟同中國政府咁，總之你捐咗嘅錢你就無得問，你唔好質疑人點用，你質疑就係你錯，你就唔係好人。
先講明，我無諗住收到郭天王封利是，所以我無當係我嘅錢，佢要捐咗筆錢或者捐俾邊個機構唔捐俾邊個機構我係無意見嘅。不過我想問，拍套戲都過千萬片酬嘅郭天王平時派開幾錢利是？
據我所知，無線出名人工低，底薪萬幾嘅新晉演員都要攞五位數字出嚟派利是，斷估都唔係封緊十蚊封利是；搵到下錢嘅都派六位數利是，求其上網搵下都見到阿Bob林盛斌、薛家燕、王祖藍甚至廖碧兒都派六個位，唔係無線嘅G.E.M.同Chilam同樣派六個位，斷估都真係無一封得廿蚊咁少，可能最少五十蚊封，咁二千封以上先啱啱好有六個位。咁出道到宜家開過過百場演唱會、曾經經歷過出隻CD賣幾白金、宜家拍套電影八位數字片酬嘅郭天王，講真你話佢派利是唔係一百蚊起跳都無人信。唔係講緊公司同事、助手，係講緊派俾看更、餐廳侍應，入馬場派俾工作人員，都起碼一舊水起跳。
雖然據外國網站推斷佢係四大天王身家最豐厚嘅一個，不過我哋就下人，唔好要佢照平時習慣嘅一百蚊封利是起跳喇，當佢同啲派六位數字利是，樓都唔知買得起未，唔好話超跑，跑車都無架嘅後輩一樣，五十蚊封利是起跳啦。阿天王，你要找數，代全香港市民捐錢，麻煩你折實將七百四十萬人每人五十蚊利是，即係三億七千萬捐出嚟找數吖。
聽聞佢身家起碼廿億以上，淨係啲超跑都值兩億。其實無嘅，係人都知佢唔會捐三億七，甚至每人廿蚊嘅億五都唔會捐出嚟。其實無嘅，低低地認句自己廿八、九歲人講嘢唔經大腦，咪唔洗扮找數囉。
|
https://style.vjmedia.com.hk/articles/2017/03/24/21933/%E9%AB%98%E8%84%82%E9%A3%B2%E9%A3%9F%E7%84%A1%E7%BD%AA%E7%AC%AC%E4%BA%8C%E9%83%A8%E6%9B%B2
|
其實呢篇文本身唔應該出現，只不過上一篇基本上係《The Big Fat Surprise》讀後感類型嘅《營養學？減肥？全世界俾美國佬呃咗50年喇喎》出街後，我先知原來所謂嘅sciences人唔識google、無批判思考，對權威盲從到教徒一樣，唯有喺睇完另一本《Good Calories, Bad Calories: Challenging the conventional wisdom on diet, weight control, and disease》之前，加多一篇文補充上一本書嘅背景資料同加少少下一本嘅前言簡介啦。
補充資料放最後，講新嘢先。喺直接講另一本書嘅前言部分有咩歷史例子之前，我先講一啲最新嘅例子。Business Insider 喺3月14日有篇《Silicon Valley’s favorite diet has techies eating lots of fat》，就係講Silicon Valley同其他美國celebrities宜家行緊嘅ketosis diet。
Dr. Eric Westman，Duke University嘅Lifestyle Medicine Clinic Director，就話最好係80% 卡路里嚟自脂肪，20%嚟自蛋白質。根據Google Trends，keto diet係由2015年開始web search急升嘅。
LeBron James 喺2014年嘅夏季淨係食肉、魚、菜，減咗20磅。佢同CNN講佢get leaner，仲喺球場上快咗好多。Adriana Lima喺Victoria’s Secret fashion show前會戒碳水化合物兩個月。2016年，Kim Kardashian喺產後將碳水化合物限制喺每日40克，減咗60磅。Geoffrey Woo，CEO and cofounder of Nootrobox，Kevin Rose，internet entrepreneur，Tim Ferriss，tech investor，《The 4-hour Workweek》嘅作者，全部食緊完全版或者改版嘅keto diet。
到講《Good Calories, Bad Calories》嘅前言部分喇，一開始都係19世紀最出名嘅case，William Banting。1862年，66歲，五呎五吋高，超過二百磅。想像唔到？大概瘦欣宜一個碼啩。由三十幾歲開始已經每日划船，增加肌肉，不過幫助不大。減少卡路里攝取量，無幫助。散步、騎馬、體力勞動，一樣無用。最後，好好彩咁遇上醫生William Harvey，喺聽完生理學家Claude Bernard嘅lectures之後教佢食肉減肥。由1862年8月開始，一日三餐食5、6安士嘅肉，1、2安士嘅stale toast或煮過嘅生果，盡量避免其他有糖份或澱粉嘅食物，尤其係麵包、奶、啤酒、糖、薯仔。雖然無限制其他酒精，佢一日飲4、5杯wine，早餐一杯cordial，傍晚一杯gin、whisky或者brandy，仍然喺第二年嘅5月已經減咗35磅，去到1864年初已經減到50磅。佢喺1863年寫咗份只係得16頁嘅Letter on Corpulence, Addressed to the Public，賣到去美國、德國、奧地利、法國，根據British Medical Journal，仲連法國皇帝都試過，而且有效果。而喺Banting之前，同期對碳水化合物致肥有寫過書或者論文嘅仲有Jean Anthelme Brillat-Savarin，Jean-Francois Dancel，Alfred William Moore同John Harvey。
20世紀初，名醫生Sir William Osler寫咗本教科書《The Principles and Practice of Medicine》，除咗Banting嘅方法，仲有Joseph Oertel同Wilhelm Ebstein。前者幫244磅嘅Prince Otto von Bismarck一年之內減咗60磅，後者係University of Gottingen嘅醫學教授，寫咗本《Obesity and Its Treatment》，連埋Oslen自己，全部推介減澱粉同糖，食肉。有人話肉要瘦，有人話肉要肥。
1951年，由Raymond Greene帶領嘅七位名醫生出版咗本教科書《The Practice of Endocrinology》，佢哋為痴肥人士開嘅餐單仍然係同Banting幾乎一樣。直到1973年，總共有六個為痴肥而開嘅大型研討會、座談會：50年代初分別喺Harvard同Iowa State University開嘅；1963年喺瑞典Falsterbo開嘅；1967年三藩市大學開嘅；1968年倫敦開嘅British Obesity Association開幕會議；1971年巴黎開嘅國際會議。喺全部六個會議，限制碳水化合物嘅飲食係減肥嘅唯一可行方法。
1973年，National Institute of Health搞嘅第一個關於痴肥嘅研討會，Cornell University有超過20年研究痴肥經驗嘅營養學家Charlotte Young，講解咗佢用Banting類方法幫助超重嘅年輕男人，只需要限制糖份同澱粉攝取就成功減重，食得愈少碳水化合物減得愈多，而蛋白質同總卡路里攝取量不變。同時，佢亦討論咗Michigan State University chair of nutrition Margaret Ohlson由1950年代開始研究限制碳水化合物嘅飲食，效果一樣。
簡單講，喺美國嘅營養學界喺無確實證據前夾硬推廣低脂飲食，同時令痴肥問題、心臟病、糖尿病比率急增之前，低碳水化合物飲食已經由唔同嘅醫生prescribe咗俾唔同人超過一百年，有大量empirical experience support。其他更詳細嘅例子會留番喺第三部曲講。宜家我補充番上一篇文關於《The Big Fat Surprise》嘅背景資料先。
作者Nina Teicholz係一個investigative journalist，用咗九年時間去睇paper，research methodology, data，訪問researchers同學者，搵出美國由50年代開始出現嘅高脂飲食導致心臟病假設由70年代開始點樣成為主要學說，再到80年代開始有美國官方endorse，令所有反對意見者、其他假設喺美國消失。一本內容三百幾頁嘅書，淨係後面嘅Notes都六十幾頁，Bibliography近五十頁。基本上可以話係一本美國營養學嘅歷史書，由飽和脂肪講到多元不飽和脂肪再到反式脂肪，橫跨六十年歷史，所以見到有人comment話咩睇一本書就refute成個營養學界傳統咩咩咩，就好似見到有人話點可能睇Edward Gibbon一本書就知羅馬帝國千五年歷史一樣。三百幾頁啫，一個禮拜基本上就睇得哂，成班「專家」做咩唔自己睇下先嘈呢？我就直接引述兩本journals同The Economist對佢嘅review，其他唔講太長，畢竟我無得分。
至於有人白痴到求其搵篇blog post出嚟，連個blogger係乜水都唔知就當真理，可以反哂兩份journals十幾份頂級報紙雜誌嘅正面評價，就叫佢自己fact check下作者Nina Teicholz點回應啦，我諗無咩人有興趣。
|
https://kestrelkwan.blogspot.com/2011/03/blog-post_4186.html
|
聽日係婆婆嘅生日，以往每年都會同埋媽咪、老豆一齊去探佢，仲記得媽咪成日都話，去完呢次之後清明就唔再去喇，反正都相差無幾耐日子，費鬼事到時又再同人迫！
媽咪走咗之後，呢幾年我都有正日去探婆婆，但係依家就自然會探埋媽咪啦！所以今日我就特地試整咗個紅麴發糕，準備聽日帶過去探佢哋。
- 麵粉及泡打粉過篩後與粘米粉混合好；溫水與糖混合拌至糖溶。
- 糖水倒入粉料內拌勻成麵糊。
- 將麵糊倒入已墊紙模嘅模內約八分滿，之後將模放入蒸籠。
- 煲滾水，放上蒸籠，用大火蒸約 15 分鐘即可。
以上材料份量約可做發糕 6 個。
呢兩個就帶去探婆婆同媽咪。
果陣時玩「東南西北」咁款。
有啲食譜就話泡打粉最遲先落就爆得靚啲；有啲食譜就粘米粉份量多過麵粉，可能筋性相對低咗會爆得勁啲，下次再試吓唔同嘅食譜至得！
- 粘米粉毋須過篩，因粉粒本身已經非常幼細。
- 蒸糕時必須要用大火才可做到靚靚裂紋。
- 發糕蒸好後須趁熱脫模放涼，否則糕底會因積聚水氣而變得過濕。
[版主回覆03/15/2011 01:28:00] 多謝你呀！ 紅麴其實係乜我就真係唔太清楚，應該係五穀雜糧之類，類似高梁，可以用 嚟釀酒。既係天然著色料，又係健康食材，可以降血壓、降膽 固醇同抗氧化。
[版主回覆03/15/2011 01:13:00] 咁又唔係，查實係上次見「二記」做特價，買 咗返 嚟都未用過，咁咪 拎 嚟用 吓囉！其實只係好細包 o架咋，而且 嚟緊煮 餸都會用佢呀！
[版主回覆03/15/2011 01:29:00] 我覺得唔夠發呀， 嚟 緊最期六會再試多次！
[版主回覆03/15/2011 01:30:00] 係呀，我一路攪粉漿時都覺得好似整緊草莓蛋糕咁！
[版主回覆10/01/2012 03:14:58]佢係我以前教琴行時嘅同事嚟㗎！之後又跟相同老師學琴，一路識到依家囉！
[版主回覆09/21/2012 23:43:59]我同佢都係住屯門㗎！妳可以死心喇！
[版主回覆09/19/2012 23:06:42]我喺香港買㗎，Winnie 屋企附近有間糧油雜貨批發賣嘢好平，我好多時都去買，真係乜鬼都有，幾乎講得出嘅都有得賣，連烘焙食材都有！
大椰漿一罐超市賣$15以上，佢賣$10咋！
[版主回覆09/17/2012 23:30:29]原來係咁！
今日摷食材時，見到包紅麴發哂，都無乜點用過就差唔多成斤掉哂，激死人！！
[版主回覆09/02/2012 19:50:43]妳真係講究，要專登走去買個蒸籠。
[版主回覆09/02/2012 13:55:22]但係妳嗰啲爆得靚好多喎！
好呀，妳又試整一次，睇吓係我技術差定係個譜有問題！
兒時味道，童年回憶。
|
https://hk.on.cc/hk/bkn/cnt/finance/20211125/bkn-20211125175858048-1125_00842_001.html
|
中巴請新CEO 究竟有幾猛料？
國內電訊業「猛人」王曉初8月底「一夠秤」就退休，卸任中國聯通(00762)董事長兼首席執行官（CEO），追隨王總超過20年嘅聯通董事會秘書翁順來（Jacky)亦都有新搞作，出年1月「升呢」去「中巴」中華汽車(00026)嘅行政總裁（CEO），年薪342萬元！
熟悉電訊股嘅人都知，王總先後喺1999年、2004年同2015年加入中國移動(00941)、中國電信(00728)同聯通，次次都係董事長同CEO「一手抓」，一個人做齊某個行業幾間骨幹央企第一把交椅嘅，我諗除咗王總都搵唔到第二個。
而王總每次南下見投資者同傳媒嘅時候，身邊總會有位識講廣東話、高大筆挺、笑容可掬嘅Gentleman幫手，通常做MC，佢就係今日嘅主角Jacky啦。其實佢1997年已經加入當時叫「中國電信（香港）」嘅941搞上市，之後王總調職幾個月內都會跟住王總跳槽做公司秘書，所以Jacky亦都成為做齊某個行業幾間骨幹央企上市公司董事會秘書嘅香港人！
Jacky本身底子係法律同會計，以「董秘」身份兼任過幾間國營電訊商嘅財務部高層，但由於多年嚟肩負投資者關係嘅重要工作，對於電訊業日新月異嘅新科技亦爛熟於胸，否則點應付奄尖嘅國際投資者呀！所以市場都期待Jacky點樣為已經轉型做物業投資嘅中巴，引入5G等創新科技應用，以及憑住跟隨王總依位重要幹部多年嘅獨特際遇，運用對國情國策嘅了解，幫助中巴投資。
聯通同中巴聽起嚟無咩交集，但其實Jacky曾經喺1988至1995年中巴仲經營緊中巴嘅時候做過中巴嘅總會計師（CFO）。佢同絲絲講，話王總除咗祝福佢升呢做CEO一切順利外，有困難可以搵佢商量⋯⋯真係「忠臣不事二主」嘅典範啊！
|
https://gongjyuhok.hk/articles/5357?shared=email&msg=fail
|
最近有傳媒寫話，「香港人口首次出現負增長」。大家乍耳聽落可能以為「負增長」係「人口減少」學術啲嘅講法，不以為意；但其實一啲都唔學術，只不過又係一種粉飾太平嘅政治用詞。
首先睇清楚，喺統計處新聞公布入邊係寫「減少46 500人，跌幅為0.6%」。其實呢次統計處都冇用到「負增長」一詞，反而居然出現喺本地報紙標題上面。
或者係因為陳茂波幾乎喺每次匯報經濟狀況，都提一次「負增長」，而至今已經係「連續6季負增長」，而且雖然香港統計處唔用，世界各國都好少用，但喺大陸官方報告經常出現。呢個詞語耳濡目染，都開始為本地傳媒所用。
大陸傳媒避開唔寫「經濟衰退」，可能有另一番考慮，因為報道大陸「經濟衰退」，隨時可能危害國家安全，以言賈禍。
而官媒樂此不疲咁選用「負增長」一詞，就令人諗起《潛行空間》入邊教人點樣殖入意識（inception）嘅對白：「當我叫你『唔好諗大笨象』，你腦海會出現啲咩。」無錯，就係大笨象。每次提起「負增長」，就令人聯想起「增長」，真係人間滿希望。
學術界都好少用「負增長」。學術上會用到「負增長率（negative growth rate）」，統計處今次都有講「人口增長率亦修訂為-0.3%。」，因為學術上會用增長率（growth rate），而可以係正數或者負數。
如果係統計對象個數量上嘅增減，通常都會就咁講增加（increase）或者減少（decrease），唔會講「增加咗負一千」或者「減少咗負兩萬」咁黐線。諗真啲，「負增長」其實就係「增長咗個負數」就係一個自相矛盾嘅黐線講法。
試過英國傳媒寫negative growth，就俾愛丁堡商學院Alex Scott教授撰文質疑詞意含糊不明：
|
https://hkturtle.org/home.php?mod=space&uid=7579
|
Alex 師兄，希望可以出手相助。豹仔不肯開口食。睇過好多次醫生，打抗生素，日日電解。久唔久先開口食。
你可以幫幫我嗎？
你好，近日我屋企隻巴西龜完全唔郁，唔食野，淨係訓教，我放佢係屋企行佢下佢都係無咩力，仲久唔久開口。我有去D鋪頭問，老細就咁話佢係感冒，比左支黑藥我，但我都係有啲擔心，請問需唔需要睇醫生？？除左滴藥仲有D咩可以做？隻龜都養左10幾年，好大隻下。感激不盡！！！
師兄 我隻盾個鼻吹波波 同食野有聲 眼有眼水 請問可以點呀 我買左黑藥了 應該點用先好？？
師兄，可唔可以幫我醫一醫隻龜……
我隻龜之前爆蟲睇完醫生，睇左幾千蚊都唔好， 屋企環境有改善但係都唔得，我自己學生哥經無錢去睇醫生，可唔可以幫一幫我，我個隻係豹b黎， 養左3個月，估計係腸胃問題。
希望大師能幫助我， 佢近排拒食埋，好擔心。
c hing大哥，有事請教，我第一次養龜，買佐只6cm豹龜3星期，4日前唔食野，琴日見有白色野痴住個咀邊，今日個鼻吹佐一次泡，有咩辦法救下佢，我都係屯門住！
|
https://jdailyhk.com/2018/02/ko_ling_collection/
|
最近唔少女藝人都罕有地來個大解放，間中小試性感。繼早前有Dada，呢期就有高海寧。
講起高海寧，喺Youtube就見到有攝影師影到呢個角度：
仲有賭城群英會劇照：
BigbigChannel：
啤酒宣傳活動：
電影劇照：
當年泥漿浴：
之前既圖：
Next article被譽為「千年一遇」嘅淺川梨奈 黎緊3月出新寫真又有新相！
|
https://www.hkma.gov.hk/chi/news-and-media/r-and-m-column/2017/03/column-20170303/
|
上星期財政預算案裡面財爺提到好多金管局金融科技（Fintech）嘅發展呀！
講開Fintech，聽聞金管局有個乜嘢沙盒？
「金融科技監管沙盒」呀!去年9月推出，截至今年2月底就有6間銀行嘅12項金融科技項目用沙盒進行測試。
點解叫做沙盒？
沙盒英文係Sandbox，意思係畀小朋友玩泥沙嘅地方。金融科技監管沙盒就係畀銀行推出方便用戶嘅金融科技產品前，先喺小範圍做測試，試啱先正式推出市面。
究竟係銀行要搬個沙盒返去用，抑或要嚟金管局用沙盒呢？
沙盒唔係真係一個盒，亦無泥沙玩！而係一種監管理念，容許銀行唔需要完全符合監管要求，就可以測試新產品。舉個例子，舊年有間銀行計劃推出指紋認證技術，用嚟登入手機銀行，佢哋用咗沙盒，先畀過百個員工真實試用一段日子，收集用戶意見，無問題先正式推出畀客戶。
咁有乜好處呢？
你都知新科技嘅嘢，真係要多啲人試用先知有冇問題。沙盒嘅目的就係向銀行提供一個風險可控嘅範圍，等佢哋唔需要符合所有監管規定情況下，試下產品嘅運作，咁樣可以加快推出產品嘅時間。以生物認證為例，銀行認為可以縮短2至3個月時間㗎。
頭先你話有12項金融科技項目有用沙盒測試，包括咗啲乜呢？
有「生物認證技術」，包括有聲音、指紋同手指靜脈嘅認證，部分已經推出市場，唔使用戶登入名稱、唔使密碼、唔使簽名，就可以用到銀行服務。仲有區塊鏈(Blockchain)、應用程序接口(Application Programming Interfaces)、聊天機械人（Chatbot）、軟體認證令牌(Soft Tokens)。
除咗生物認證外，其他我都唔係好明你講乜！
呢啲都係會重大改變金融業運作嘅技術！我下次有時間解你知。
其實係咪任何初創企業都可以用金融科技沙盒㗎？
阿四，我考下你，金管局係監管啲乜？
金管局監管香港嘅銀行業務同接受存款公司嘛！咁淺都要問，你唔好當我係Lulu。
無錯嘞。金管局負責監管銀行，所以佢哋嘅沙盒只係適用於銀行。不過有初創企業都夥拍銀行研發金融科技項目，仲一齊用沙盒㖭。
希望銀行推出多啲新科技產品，等我哋啲市民都可以得益。
|
https://hk.news.yahoo.com/%E3%80%90%E9%9B%BB%E5%BD%B1lol%E3%80%91%E9%A6%99%E6%B8%AF%E5%9C%8B%E9%9A%9B%E9%9B%BB%E5%BD%B1%E7%AF%80-%E6%88%B2%E9%99%A2%E7%B6%B2%E4%B8%8A%E5%90%8C%E6%AD%A5%E9%80%B2%E8%A1%8C-%E3%80%8A%E9%A2%A8%E5%86%8D%E8%B5%B7%E6%99%82%E3%80%8B%E3%80%8A%E4%B8%83%E4%BA%BA%E6%A8%82%E9%9A%8A%E3%80%8B%E6%88%90%E9%96%8B%E5%B9%95%E9%9B%BB%E5%BD%B1-100723674.html
|
香港國際電影節（HKIFF)去年因為疫情關係被逼取消，令唔少影迷失望。一年過去香港仍然受疫情影響，電影展今年特別以實體及網路串流形式舉行，讓各影迷可以安心欣賞電影。
以往HKIFF部份場次會於戲院舉行，不過政府對於娛樂場所限制多多，UA院線直頭清盤，座位數有限嘅情況下，改於網上舉行不失為一個好辦法。今年電影節由郭富城擔任大使，其主演嘅《風再起時》將與《七人樂隊》齊齊成為開幕電影。
《風》由翁子光執導、郭富城、梁朝偉主演，講述六十年代香港警隊無貪不樂，警員磊樂（郭富城）與南江（梁朝偉）想改變現狀，攜手以貪制貪，華洋黑白通吃，終升任總華探長。權利膨脹導致勢力大亂，磊樂太太捲入社團惡鬥。至廉署成立，揭開殖民時代落幕篇章。電影重現四大探長，加上一眾出色台前幕後，值得期待。
另一開幕電影《七人樂隊》由洪金寶、許鞍華、譚家明、袁和平、杜琪峯、林嶺東、徐克等7位共同執導，全片以菲林拍攝，故事由50年代嘅香港一直跨越至未來，象徵香港電影薪火相傳。《七》包含林嶺東導演遺作《迷路》，電影參加多個國際電影節，包括康城影展及釜山國際電影節等，終於到香港影迷一飽眼福。
其他香港電影包括四哥謝賢及馮寶寶主演、林家棟監製，高子彬執導嘅《殺出個黃昏》；吳鎮宇、謝君豪、李麗珍、蔡思韵主演，李駿碩執導嘅《濁水漂流》。
香港國際電影展每年選映世界各地新片，今年更特別推出「華語修復經典」環節，其中包括由阮玲玉主演1934年默片《神女》以及徐克1979年執導作品《蝶變》，另外關錦鵬導演被選為今年「焦點影人」，影迷可以睇返《女人心》、《胭脂扣》、《紅玫瑰白玫瑰》及《藍宇》等13部作品。
另外「澤東三十 念念不忘」環節將放映王家衛導演《墮落天使》、《春光乍洩》、《花樣年華》及《2046》等4套作品，每套作品只映一場，各位影迷買飛要快！
|
https://travel.openrice.com/traveller/reviewdetail.htm?reviewid=15319
|
同哥哥喺「元町一番街」度買完手信後，兩兄弟就約咗班長輩喺「神戶大丸」入面會合。最早到步嘅大肥爸爸見商場內有間門面都幾光鮮嘅咖啡店「AfternoonTea TEAROOM Daimaru Kobe Store」咁啱有九個位喎，所以就入咗去食住等 。
店子門外擺出彩圖餐牌吸引食客。餐桌上有自助式餐具及餐紙，不過個人覺得張枱非常黐立立；服務生態度唔係話差，不過喺日本黎講似乎衛生同服務都唔係咁達標囉 。
餐牌日英對照，又附帶彩圖，十分簡單易明。
1) Iced Café au Lait（690円）：如相所示，細佬杯凍咖啡歐蕾無論係頂面啲咖啡定係底層嘅牛奶色澤都一樣咁稀，飲落咖啡味欠奉，牛奶味就好似開粉唔夠粉咁，690円一啲都唔平，XO仔真係飲到喊呀 ！
2) Orange Earl Grey Short Cake（760円）：同姨丈分咗個季節性嘅香橙伯爵茶蛋糕。單憑外表睇都幾靚嘅，可惜食落糕身好嚡口，忌廉都唔得幼滑，當中嘅伯爵茶味同香橙都有陣苦澀味，請恕小肥未能推介 。
商場咖啡店「AfternoonTea TEAROOM Daimaru Kobe Store」樓底高，服務還可以話過得去，但衛生就差咗少少，季節下午茶之香橙伯爵茶蛋糕及凍咖啡歐蕾均不甚美味，價格偏高，自己唔會返轉頭囉 ！
|
https://xsden.info/topic/2381/%E9%BB%9E%E7%9D%8712%E6%9C%88%E6%B0%91%E4%B8%BB%E5%B3%B0%E6%9C%83%E9%82%80%E8%AB%8B%E5%90%8D%E5%96%AE/2
|
點睇12月民主峰會邀請名單？
@親衞隊 喺 點睇12月民主峰會邀請名單？ 入面講：
@當撈侵 :lomore-silly: 用UmBra嘅除非係嗰邊嘅原創內容，就噉擺條link唔叫source。
:lomore-good: 下次記得一開始就出。
千祈唔好對港共特衰正苦有咩期望，佢哋過去兩年殺人如麻，當香港人係豬狗不如，連動物有嘅嘅權利我哋都冇，遑論咩福利。
點睇BNO visa受養人咁多中國人？
起咗倫敦親中暴徒底未？
|
https://archive.am730.com.hk/column_index-63
|
周中英超加開快車，今晚曼聯將造訪水晶宮。水晶宮近況好轉，繼主場3比0擊敗修咸頓後，上仗作客亦3比3賽和侯城，暫列第15位，但仍有降班威脅。佢哋今季主場至今只曾兩勝，贏嘅亦只係修咸頓同史篤城等中游球隊，略欠說服力。前鋒賓迪基狀態大勇，聯賽連續3場有士哥，已累積9球成為隊中首席射手。紅魔喺主場1比0小勝熱刺後，聯賽加盃賽連續8場不敗(5勝3和)，現排英超第六。射手伊巴謙莫域狀態回勇，對上兩場聯賽均有進帳，佢哋今季作客成績一般，只贏過3場，勝出率得43%，唔算太理想。對賽方面，紅魔近6次到訪水晶宮，錄得4勝2和不敗，明顯佔盡上風，加上近態同實力都佔優，預料紅魔可小勝。
今晚意甲有場大戰，由羅馬主場火併AC米蘭。羅馬剛喺歐霸盃最後一輪分組賽，作客0比0悶和艾斯特拉，但由於賽前已肯定首名晉級，呢場波收起咗大部分主力。佢哋今季主場威力驚人，至今7戰全勝，平均每場攻入3.28球只失0.85球。但今仗仍有穆罕默德沙拿繼續倦勤，或多或少令攻力減弱。AC近況回勇，上仗主場2比1擊敗克羅托內後，聯賽連續5場不敗(4勝1和)，暫列意甲第三位。射手卡路士巴卡早前已恢復操練，但今仗無法趕及復出，加上中場古卡停賽，未能以最佳陣容出擊。對賽方面，AC近6次到訪奧林匹高球場，錄得1勝3和2，唔係太輸蝕，兩隊近態亦旗鼓相當，但羅馬主場威力實在太勁，相信今仗可小勝。
今晚歐聯G組甚有睇頭，李斯特城肯定以首名晉身16強，布魯日5戰全敗提早出局，另一出線席位就由波圖及哥本哈根去爭。波圖領先哥本哈根兩分，佢哋只要主場擊敗李城就肯定晉級，相反哥本哈根作客布魯日，除咗一定要贏，仲要望波圖失分先有機會出線；若兩隊同分的話，哥本哈根將以較佳對賽成績晉級。李城喺聯賽成績未如理想，已捲入降班漩渦，預料今仗會留力派二線兵上陣，鬥志成疑，相反波圖佔主場優勢，一定搏到盡。另一場賽事，布魯日出線無望，相反哥本哈根狀態大勇，20場聯賽取得15勝5和保持不敗，拋離第二嘅邦比11分，今場贏面較大。不過，波圖始終佔有主導權，預料可以同李城攜手出線。
今晚英超嘅獨腳戲係下游之戰，由米杜士堡主場迎戰侯城。米堡近況未如理想，聯賽連續3場未發市，跌落第16位。佢哋今季主場成績差勁，至今只曾1勝，而且攻力疲弱，平均每場只入0.92球，幸好前鋒尼格度近態回勇，上仗作客憑佢梅開二度，賽和李斯特城2比2。侯城剛喺聯賽盃8強經互射12碼淘汰紐卡素，殺入4強，但係喺聯賽表現認真麻麻，作客只曾1勝，最大問題係防線不穩，平均每場失2.67球，今仗更有前鋒艾保靴南迪斯、馬隆尼及中場賴恩美臣因傷上陣成疑，陣容不整。對賽方面，侯城近6次到訪河畔球場，錄得1勝1和4負明顯輸蝕，論近態同往績，都係米堡略勝一籌，預料今仗可以喺主場威番次。
今晚繼續有英格蘭聯賽盃8強，當中阿仙奴主場對修咸頓幾有睇頭。兵工廠近況不俗，聯賽加盃賽19場不敗(13勝6和)，暫列英超第四位。前線嘅阿歷斯山齊士、基奧特及禾確特狀態大勇，3人合共喺聯賽攻入18球，佔全隊64.2%。修咸頓近況略為飄忽，上仗歐霸盃作客0比1不敵布拉格斯巴達，但晉級仍未絕望。佢哋今季攻力唔強，但勝在防守唔錯，前鋒查理柯士甸狀態不俗，上仗憑佢一箭定江山主場擊敗愛華頓，聯賽累積6球，差不多佔全隊一半。對賽方面，修咸頓近6次到訪酋長球場，錄得1勝1和4負明顯被比下去。論近態、實力及往績，兵工廠都佔盡上風，即使唔以最強陣容出戰，預料都可以小勝晉級。
今晚意甲有場不俗戲碼，由國際米蘭主場迎戰費倫天拿。國米喺歐霸盃作客2比3不敵比亞斯華夏普爾後，肯定晉級無望，可專心聯賽。佢哋今季主場成績一般，至今只曾3勝，勝出率得50%，絕對唔收貨，中場硬漢加利美度上輪打吡戰撞傷右膝後已接受手術，預計要明年初先可復出。 「紫百合」喺歐霸盃主場2比3不敵PAOK，但目前仍以10分暫列榜首，晉級機會高唱入雲。佢近期喺聯賽表現尚算平穩，連續6場不敗(3勝3和)，作客更取得3連勝，聯賽大部分入球亦來自作客。對賽方面，佢哋近6次到訪聖西路對國米，錄得2勝4負略為輸蝕，但論到近態及今季作客戰鬥力，紫百合今仗有望不敗而回。
今晚歐聯C組有場生死大戰，由慕遜加柏主場對曼城。慕軍近況未如理想，聯賽加歐聯連續4場未贏過，今場佢哋有中場基拉馬及祖利安確比停賽，後衛馬雲舒侯斯及前鋒祖斯比迪米斯亦因傷上陣成疑，實力受到一定削弱。「藍月亮」近況回勇，聯賽加歐聯近4場取得3勝1和。哥迪奧拿剛喺聯賽將中場耶耶托尼解禁，佢首次上陣就入兩球，協助球隊作客2比1擊敗水晶宮，可惜歐聯大軍榜上無名；中堅高柏尼上仗因頭部受傷退下火線，今仗上陣成疑。對賽方面，兩隊近3次喺歐聯交手曼城全部贏晒。形勢上，慕軍今場必須贏波先有機會晉級，一定搏到盡，但為確保出線資格，曼城亦唔會放軟手腳，預料可坐和望贏。
今晚英超有場獨腳戲，由西布朗主場迎戰般尼。西布朗近況未如理想，近6場聯賽取得1勝3和2負，暫列中游。佢哋今季主場成績差勁，至今只曾1勝，前鋒比拉希奴自9月起因傷缺陣，今仗有望復出，但中場主力查迪尼要通過體測先知能否上陣。相反般尼近況不俗，繼作客0比0踢和曼聯後，上仗主場以3比2擊敗水晶宮，聯賽連續3場不敗(2勝1和)。佢哋今季主要靠主場搵食，至今4勝全屬主場，作客仍未開齋(1和3負)，而且作客攻守力奇差，平均每場入0.25球，但就失2.25球。對賽方面，般尼近6次到訪西布朗，錄得1和5負，完全輸蝕。西布朗雖然今季主場唔掂，但般尼作客更差，故今仗睇好主隊小勝。
英超至今踢咗11輪，利物浦有上佳表現，已經9場不敗，取得7勝2和佳績，依家暫排榜首。新加盟嘅沙迪奧文尼好快融入球隊，表現相當對辦，頻頻有士哥，菲臘比古天奴及羅拔圖法明奴亦狀態大勇，整體發揮出色，若能保持佳態，有望首奪英超冠軍。車路士、曼城及阿仙奴緊隨紅軍，係有實力嘅爭標分子，相反曼聯季初連贏3場氣勢強勁，但近況低沉，近5場只曾1勝，唔少紅魔迷開始對摩連奴有質疑，射手伊巴謙莫域早前連續6場冇進帳後，幸而上仗打破入球荒梅開二度，協助球隊贏波，可惜朗尼仍然狀態低沉。包尾雙雄新特蘭及史雲斯暫時只得5分，再唔加把勁搶分，降班只係遲早嘅事。
今晚有場國際友賽，由波蘭主場迎戰斯洛文尼亞。波蘭剛喺世盃外圍賽作客3比0大勝羅馬尼亞，目前4戰取得3勝1和，暫列E組榜首，只要保持佳態，出線世盃決賽周機會好大。由於今仗係友賽，教練拿華加未必會強陣出擊，大有機會派遣副選上陣，首次入選嘅哥拿斯基及迪保斯基均有望披甲，傷兵則有拿玻里射手米利克、里昂後衛韋巴斯及波琴後衛達維杜域斯。斯洛文尼亞剛喺外圍賽作客1比0小勝馬爾他，4戰取得2勝2和，排F組第二位。教練卡坦歷今仗徵召好幾名新兵，好讓球員吸收經驗，預料今仗都係試陣為主。兩隊今仗都唔會全力以赴，但論實力波蘭略為佔優，加上主場出戰，相信可小勝對手。
今日上演3場日本天皇盃第四圈賽事，其中大阪飛腳主場對清水心跳戲碼十足。 早前飛腳喺聯賽盃決賽戰至互射12碼，最終以4比5不敵浦和紅鑽飲恨，今季唯一奪標希望，就落喺日本盃身上。佢哋近況有回勇跡象，繼主場3比1擊敗新潟天鵝，上仗作客更喺落後兩球下以3比2反勝川崎前鋒，艾迪美臣、井手口陽介及遠藤保仁等均有不俗表現。 清水心跳近況相當強勁，聯賽連贏7場，最終取得乙組第三名，需要進行附加賽，有望重返日職。一對箭頭鄭大世及大前元紀狀態大勇，兩人喺聯賽合共攻入43球，前者更成為日乙神射手第一位，亦係日乙入球最多嘅球隊。對賽方面，心跳近6次到訪飛腳，錄得1勝2和3負，略為輸蝕。兩隊始終級數有別，加上心跳要踢附加賽，難免分心，預料飛腳可小勝晉級。
今晚德乙有場獨腳戲，由禾斯貝加踢球者主場對聖保利。踢球者近況有回落跡象，上仗作客1比3不敵漢諾威後，聯賽連盃賽連續3場未發市，暫列中游位置。佢哋季初主場成績一般，5戰取得2勝1和2負，勝出率得40%，今仗仲有杜比亞斯舒洛克因腳趾受傷上陣成疑。 聖保利近況認真差勁，聯賽連續7場未贏過，取得3和4負成績，成為包尾大幡。佢哋今季作客表現奇差，6戰仍未開齋，取得1和5負劣績，平均每場入0.34球，但失咗1.83球，攻守力都相當疲弱。中場老將尼域累積5黃今仗要停賽，首席射手布夏迪斯、中場宮市亮及後衛施雷斯亦因傷上陣成疑。兩隊各有缺點，但以踢球者較穩定，預料今仗可小勝對手。
今晚歐聯E組有場不俗戲碼，由熱刺主場迎戰利華古遜。熱刺近況未如理想，聯賽加盃賽連續5場未贏過(4和1負)，堪稱和波專家。自射手哈利卡尼受傷後，球隊攻力明顯減弱，另外兩位前鋒孫興民及雲遜贊臣表現略為飄忽，幸好卡尼已傷愈有望今仗復出，絕對係好消息。利華古遜近況亦唔好得幾多，連續4場未發市後，上仗終於作客2比1反勝禾夫斯堡中止頹勢。佢哋喺今屆歐聯分組賽表現一般，3戰未嘗勝果全部和波收場，前鋒查維亞靴南迪斯狀態明顯不及季初，聯賽連續3場冇進帳，加上整體發揮一般，難怪現時只排德甲第十位。兩隊上一輪碰頭只能0比0悶和收場，事隔兩周預料變化不大，唔排除再次和波。
今晚英超上演「雙史之亂」，由史篤城主場迎戰史雲斯。史篤城近況有回勇跡象，繼主場2比0擊敗新特蘭後，上仗作客亦以2比0贏侯城，連勝兩場後升上第17位。自中場核心梳頓沙基利復出後，史篤城表現明顯改善，上仗佢梅開二度，協助球隊贏波，係隊中贏波關鍵人物。史雲斯近況仍未見起色，聯賽連續8場未發市，取得2和6負劣績，暫列尾二。新領隊巴特利領軍兩場，首仗作客2比3不敵阿仙奴，上仗就主場0比0和屈福特，都算有交代，相信仍要時間去適應球隊。對賽方面，史雲斯近6次到訪史篤城，錄得1勝2和3負較為輸蝕，加上論近態及實力，史篤城都略勝一籌，相信今仗可藉主場之利小勝。
今晚英聯賽盃16強有場打吡大戰，由曼聯主場火併曼城。紅魔剛喺聯賽作客慘吞車路士4蛋，士氣不免受到打擊，射手伊巴謙莫域鬧入球荒，聯賽連續5場冇進帳，中場保羅普巴狀態亦一般。紅魔季初主場成績一般，聯賽4戰取得2勝1和1負。「藍月亮」近況亦未如理想，聯賽加歐聯連續5場未發市(3和2負)，上仗主場只能1比1逼和實力一般嘅修咸頓；射手阿古路近態低沉，聯賽連續3場冇士哥，當中更射失過12碼，中場核心奇雲迪布尼則很大機會因傷缺陣。對賽方面，曼城近6次到訪奧脫福，錄得4勝1和1負，包括9月初贏2比1。兩隊各有缺點兼狀態欠佳，難有穩勝本錢，唔排除要踢至加時或互射12碼先可分出勝負。
|
http://www.alphawine.club/%E3%80%90%E7%B7%B4%E7%BF%92%E3%80%91%E6%84%9F%E5%8F%97%E7%94%9C-%E9%85%B8%E5%BA%A6/
|
上一篇就講左關於香氣既練習，黎到口感又相對簡單得多。
味覺都係感受甜酸苦咸鮮加上似個觸覺更多既辣同質感。
咁就可以好清楚感受到甜/酸係點樣。
需要注意既係甜度高又會減低對酸既敏感度，反之亦然。
但其實脷既兩則有D麻，口水不斷湧出黎，呢個就係高酸既表現啦。
下次再講D可能大家概念有D唔清晰既單寧同酒體。
|
https://www.likejapan.com/blogs/%E6%98%AD%E5%92%8C%E5%B9%AA%E9%9D%A2%E8%B6%85%E4%BA%BA-%E9%82%8A%E5%80%8B%E4%BF%82%E4%BD%A0%E7%AB%A5%E5%B9%B4%E5%9B%9E%E6%86%B6/
|
昭和幪面超人 邊個係你童年回憶？
今次為大家介紹一下昭和幪面超人。動作同故事自然無後來嘅平成幪面超人咁多花款，不過以熱血程度計，真係一啲都唔輸蝕！
1971年，首套《幪面超人》系列正式開播，《幪面超人》嘅長遠歷史正式展開。主角係一位頭腦聰明，運動又叻嘅青年科學家——本鄉猛(洪大龍)，練緊電單車嘅時候畀撒旦幫襲擊，捉咗返去研究所，仲畀佢地嘅科學家改造成改造人。當佢同恩師綠川博士一齊由研究所逃脫嘅時候，本鄉猛變身成為幪面超人1號，開始佢同撒旦幫漫長嘅戰鬥。全98集，係《幪面超人》系列最長嘅作品。
緊接《幪面超人》播放嘅第2部作品，故事亦延續自《幪面超人》，主角風見志郎(洪天馬)畀「毒蠍幫」殺全家，喺自己亦都就畀佢地派出嘅怪人殺死時，一號同二號一齊救咗佢。於是風見志郎就求佢地兩個將自己改造成同佢地一樣嘅改造人。本來2人一直反對，直至風見志郎為咗救佢地2個喺毒蠍幫嘅研究所畀改造人破壞光線打中而身受重傷，為咗幫佢保命而將佢改造成幪面超人V3。特別值得一提，當中後期先出現嘅盟友怪金剛英勇表現相信好多人都仲會記得，V3更稱佢為幪面超人4號。
緊接V3播出，講述海洋學家「神啟太郎」因為拒絕敵人組織G.O.D.嘅邀請而遭受到攻擊，適逢其子「神啟介」回家遭到波及而死。自己亦身受重傷嘅神啟太郎帶兒子接受深海探索用改造人手術嚟延命。神啟介醒嘅時候父親已經死去，但睇完留言後佢決定以幪面超人X嘅身份同G.O.D.戰鬥到底。
有趣嘅係，X成套野入面並無提過變身之類嘅台詞。
《幪面超人》第4輯，主角山本大介於荒野長大，所以戰鬥方法同其他《幪面超人》嘅瀟灑形象截然不同，成日用口咬同撕裂敵人。另外亞馬遜亦係集數最短嘅《幪面超人》集數最短嘅一輯。
第5輯作品，主角城茂因為好朋友沼田五郎畀敵人組織「黑撒旦」捉去改造，仲要失敗而死。為報仇走去接受黑撒旦嘅電氣人改造手術，成為幪面超人強人後連同電波人甲蟲女逃脫研究所，之此2人並肩作戰。
終於出現識飛嘅幪面超人。主角筑波洋為咗救畀「新撤旦」追捕嘅志度博士而身受重傷，志度為咗保住筑波洋條命而向新撤旦提議對筑波洋進行改造。同樣，筑波洋成功逃脫研究並開始咗抵抗邪惡組織嘅戰鬥。
今次嘅主角沖一也一樣係自願成為改造人嘅幪面超人。幪面超人超一號起初強調能喺宇宙戰鬥同埋武術設定，係咁多輯入面打鬥最有觀看性嘅其中一輯。
主角南光太郎同佢同年同月同日生嘅秋月信彥畀黑妖黨「戈爾哥姆」戈式斯擄走。主角被殖入王者之石「太陽石」，並且畀黑妖黨「戈爾哥姆」視為下任創世王候選人，不過佢就成功喺畀洗腦前逃脫。太陽石力量開始發揮，令光太郎慢慢變成BLACK，開始咗剷除黑妖黨「戈爾哥姆」嘅戰鬥。
|
https://www.etnet.com.hk/mobile/tc/lifestyle/archive/peanutoffice/60277
|
親愛的百病纏身的同事：
就係唔該可唔可以戴返個死人口罩！？
我明白病咗仲要戴住個口罩焗住好辛苦，但都要戴㗎！我知鼻塞要用多一倍力去呼吸好辛苦；亦明白再戴埋口罩焗住，透唔到新鮮空氣就更加辛苦，我明㗎，我真係明，但我唔想病啊！見到你「飛哩啡呢」咁呻啲鼻涕出嚟，再用紙巾包住，你估我地唔嫌污糟咩？但大家會體諒你，因為我地知道你冇其他選擇，所以我地唔會迫你吞返落去。但咳就唔同！又要咳，又要唔戴口罩，你喉嚨深處果啖充斥住細菌嘅黃綠濃淡唔覺意咁飛噴左幾滴出嚟，細菌依附係四周物件，大家又唔知頭唔知路咁掂到細菌，甚至放入口…唔好話會傳播病菌啊，淨係衛生方面累到人地掂到你啲分泌物，你都應該覺得羞愧啦吓嘛？
如果你覺得戴口罩好唔舒服，影響到你嘅工作效率及上位速度，你大可放心，因為戴口罩為你帶嚟嘅好處比你想像更多！例如可以為你輕鬆帶嚟勤奮形象。戴口罩即係身體抱恙，病左都堅持返工，呢位同事真係一個勤力、有交帶及有責任感嘅員工。印象呢啲野，你平時就算一個打十個都未必Draw到人attention、留唔到好印象；但小小一個口罩，反而可能可以幫你帶嚟正面印象。
而且，神秘感覺仲可以提升你嘅桃花運添。口罩同cap帽一樣，比人一種神秘感。唔知大家有冇發現，有啲平時個樣平平凡凡嘅人，戴左口罩之後好似特別吸引，你仲可能因為好奇心，特別留意多啲呢個人。好運起上嚟，分分鐘下一個女朋友就係因為口罩而得米。
講咁多，都係想提醒各位病左嘅同事：有病要返工真係唔該戴返個口罩。公司嘅中央冷氣已經令空氣唔流通，如果你仲係呢個密室散播病菌，大家只會一個傳一個輪流病，甚至將病毒帶返屋企比屋企人。香港打工仔返工已經生不如死，要病住受折磨就更加痛苦，所以希望大家真係唔好為左一己舒服就瘋狂散播病菌。
搵醫生？問醫生！
身體不適請Sick leave，除了 “I’m sick”，還可以點表達？
|
https://gaus.ee/tag/7si/page/2/
|
窩打老 – 當地警察同一家人，就武漢肺炎社交距離執法發生爭執。
突厥總統鄂多安，向來有專制傾向，甚至開始用人唯親。
格拉斯哥機場結束外判 反而收益好？
格拉斯哥機場，因為外判營運太差，虧蝕100萬鎊，因此收歸公營。
曾經宣稱口罩無用，甚至戴住穿窿口罩上國會嘅AFD 議員 Thomas Seitz ，上週因為武漢肺炎入院。
2017年曼市體育館爆炸案，日前開始聆訊，警方承認本來要去把守入口，檢視可疑人物嘅警察，行開咗買kebab。
英國同露西亞嘅疫苗交手，最近都幾離奇。
武漢肺炎係好多國家嘅第二wave 來勢洶洶，比利時甚至出現，播毒聖誕老人。
脫歐前景未明，部分係歐陸嘅英國人，已經收到銀行通知，貸款、戶口係12月31號會終結。
義大利好多城鎮，而家都開始播聖誕歌。
英國審計署表示，至少5000億鎊嘅英鎊紙幣，其實係流通中消失。
係巴勒斯坦自治區一個法庭，英國外交部被告100年前貝福勳爵嘅宣言，以及清算多年「委任管治」嘅罪行。
美國財政部公布新一輪制裁，14名契丹人大副委員長被制裁。
委內瑞拉共產政權選舉 18%投票創全球新低？
委內瑞拉馬杜羅政權，週日舉行「國會」選舉，但反對派36黨全面杯葛。
係北威爾斯一間酒店，日前出現離奇景象，一隻羊走失，走入酒店已經唔正常。
巴西驚天爆搶劫 最後一無所獲？
巴西日前發生一系列重型武器械劫案，20多名賊人用炸藥同步槍衝入銀行打劫。
薩河橋 – 當地一名39歲父親，不滿自己19歲兒子，放音樂放得太大聲，於是用武士刀恐嚇佢。
拜登開始公布，如果佢可以就任，會提名嘅新內閣成員，但唔少人都覺得佢提名保守，但事實上佢都好大機會面對共和黨控制嘅參議院，提名都要中道啲。
比利時一名市長被迫道歉，因此佢搞到市內90盞聖誕燈，好似JJ咁。
係露西亞境內，當局嚴禁有布丁之外任何領袖出現。
NRW – 當地消防接到一宗報案，派咗44名消防員準備滅火。
係露西亞遠東，係條偏遠村落，7名男子因為無酒，就轉飲酒精搓手液。
塞維亞正教大主教 Irinej 確診武漢肺炎病逝，但似乎教會都未吸取教訓。
美國疫情已經大爆發，但話俾你聽一個地方，係零感染可能你唔信。
一名英國少女 Megan Bhari 雖然已經死亡兩年，但佢生前多年竟然可以成立慈善組織，而過奢華生活，再度引起國民質疑。
英國警察臥底滲透環保組織嘅聆訊愈描越黑，更有前臥底指出，同事要發展關係，同臥底要試毒品一樣，咁必要。
最近各大媒體嘅質素都惹人質疑，而法國公共廣播 FRI 甚至網頁出現古怪狀況。
|
https://www.ctgoodjobs.hk/tag/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD/11519
|
退休金疫市加碼 現役公務員︰唔使做嘅反而有得加？
一年半不上班照收人工 秘撈再賺$11萬？
年薪$70萬、包食宿去南極返工 150個職缺請埋文員？
除咗計糧請人HR仲有咩做？月薪$5.4萬原來好好撈！
港人每月儲$7,500 究竟儲幾多先有安全感？
符合5個條件 = 可以提早退休？
|
https://cc.bingj.com/cache.aspx?q=%E6%B4%97%E5%86%B7%E6%B0%A3&d=4669690565558525&mkt=zh-HK&setlang=zh-HK&w=m9iaz_PnKvNLh6CgQimnGwX7GuyEkf-8
|
有3部窗口式冷氣，問過幾間，有間話吾洗窗口式，有間話吾搬出黎洗。
結果有間話明搬落街洗，話30幾年歷史，話到好專業，佢網頁寫明，清洗包括：
首先，黎到就話樓下無地方洗，無水無電。算，响廁所洗。
no.(1)，佢話吾會拆落黎洗，因為要連架拆。
我第一次冷氣，我吾知以上9項是否分體式先會咁做。
我見佢用支藍色液體噴吓個冷凍頁，用支水搶冲吓，後面又係用支水搶冲幾冲，再用濕布抹吓個出風口，洗完，承為$1,000大元。
見佢咁洗完，感覺上，如果吾介意機身污糟，自己買支洗冷氣嘅嘢自己洗，吾差幾遠。
各位有經驗jm有咩意見？
我通常2年洗一次冷氣，隔麈網自己定期洗。師傅幫我洗分體冷氣，見到一桶清水入，然後一桶污水流返出，黑到墨汁咁。
曾經試過買日x城的冷氣洗劑自己洗，點知洗完仲衰，見到𥚃面起哂一撻橽黑點，每次一開機就一陣霉up味噴出。所以，比$人賺都抵。
補充：你洗3部$1千真係好平，我今年洗3部共＄1850（已經格價過3間公司，大同小異）。
你都係窗口式冷氣嗎？佢有無搬落街洗？佢點洗法？
我諗分體式真係需要搵人洗。經過今日，我覺得窗口式無咁需要。
我有定期洗隔塵網，其它唔識。
我個相熟冷氣師傅話唔洗，因現在的冷氣無以前咁耐用。用得4、5年換部好過。
冷氣foam，係咪即係普通洗冷氣嘅噴劑？你出風口有無發霉？
|
https://flydayhongkong.likehour.com/trips/accor-%E9%9B%85%E9%AB%98%EF%BC%8E%E5%85%A8%E7%90%83%E9%85%92%E5%BA%97%E5%84%AA%E6%83%A0%EF%BC%81%E6%97%A5%E9%9F%93%E3%80%81%E6%9D%B1%E5%8D%97%E4%BA%9E%E7%AD%89%E5%9C%B0%E9%85%92%E5%BA%976%E6%8A%98.html
|
Accor 雅高集團劈價！全球酒店房價低至6折起！法國 / 荷比盧酒店6折、亞洲酒店7折、澳洲酒店75折！多個人氣熱點都有得平！
雅高旗下包括有5星嘅 Sofitel、Pullman；4星嘅 Mercure、Novotel；精品 Boutique 酒店 MGallery，以及3星嘅 Ibis 等，有度假村、有靚酒店、有精品旅館，適合各類旅客！
入住日期由2月去到12月，按酒店地區而定。1月25日前預訂都可享折扣，優惠係會員專享，記得先去 Accor 官網免費註冊成為會員，登入後訂房就有得平！
小編精選 (以每晚雙人房房價計)：
留意，搜尋後見到嘅價錢並唔 Update，要按「Select」後再揀房型先會到出優惠價。見到房價旁顯示「ACCORHOTELS PRIVATE SALE: UP TO 40% OFF」 先係今次優惠！
|
https://www.steampoolhongkong.com/post/dewalt-powertool-concrete-nailer
|
遇著石屎緊固工序，火藥釘槍係傳統選擇，眾所周知，用家事前都必須先成為合資格人士，手續繁複而且又危險；第二選擇用家可能會考慮氣動釘槍，要連住個氣泵，拖住條喉走嚟走去，絆腳危險隨時出現。得偉20V破壁石屎槍就係你嘅救星，採用一貫出色嘅得偉強力摩打，裝上鋰電池，就可以開工，幫你安全又高效咁打穿石屎！
得偉作為工具皇者，對工具摩打研發生產經驗豐富，一絲不苟，所以得偉絕對有條件將石屎釘槍電動化。得偉原裝磁浮摩打配合日韓鋰電，確保石屎釘槍威力強勁，打得深，打得沉；高效嘅定義，就係摩打運轉消耗更少電力，亦可以輸出同等能量，所以工具運行時間亦大幅延長。
得偉石屎釘槍只需配套得偉原裝電池即可驅動，得偉採用日韓製造鋰電池，再搭配得偉原裝高效摩打，毋需火藥或準備氣泵，大大降低危險性，同時送比你最頂尖嘅便利度。靚電池，就係能量勁，襟用，輸出穩定，得偉石屎釘槍配合得偉20V 5AH電池，可以打足580槍石屎，打足480槍鋼材，全力支撐一整日工作量！
得偉20V磁浮石屎釘槍分別有單發模式和連發模式，單發模式確保精準上釘，而對於需要快速上釘嘅情況，連發模式就最適合不過。師兄善用兩種模式，工作效率更上一層樓！
得偉LED燈出名光猛，暗窄機房、夜間工作、天花暗位，師兄睇得清清楚楚。
得偉原裝石屎釘有 6 個尺吋：17, 22, 27, 32, 38, 48mm 供用家選擇。
高空工作最講究安全。加配天花配件，就可以直接將釘槍伸高6尺，打入石屎及鋼材，過程免除搬梯爬梯，更快手，仲更安全！
應付金屬材質，黐到實先打，確保精準上釘。
|
https://fitz.hk/sports/hiking/%E6%83%A1%E5%87%BA%E5%9C%8B%E9%9A%9B-%E9%A6%99%E6%B8%AF%E9%A6%AC%E9%A8%AE%E7%A0%B4%E5%A3%9E%E5%8A%9B-%E5%9A%87%E6%80%95%E5%A4%96%E5%9C%8B%E4%BA%BA/
|
金山、城門水塘一帶嘅馬騮，雖然屬該處景野生動物，吸引唔少遊客。不過佢哋惡名昭著，經常有攻撃遊客嘅報告。外國傳媒，最近亦留意到呢個情況。
上面嘅短片，係國際通訊社 UPI (United Press Internation，中譯合眾國際社) 向海外發報。內容係停車場嘅車輛 (估計係鷹巢山)，畀馬騮大肆破壞。
對香港人嚟講，馬騮呢啲行徑其實絕不新鮮。筆者親眼所見，馬騮經常會拆開車輛嘅膠邊、水撥，甚至係左右兩側倒後鏡。以下呢幾個位置，雖然可以近距離觀賞馬騮群，不過停車都唔好行開，因為一行開你部車就好易受到襲擊。
當然，馬騮襲擊車輛其實源於遊客過度餵飼野生動物，令佢哋唔再懼怕人類。唔少遊客，更加鍾意坐喺車入面，向車外嘅馬騮拋擲食物。久而久之，馬騮就會以為車入面會有食物。
餵飼馬騮或任何野生動物，都係違法行為。大家好自為之。
|
https://handstopmouthstop.com/article/3252/%E5%89%B5%E6%A5%AD%E5%BF%85%E6%95%975%E5%80%8B%E9%8C%AF%E8%AA%A4%EF%BC%81%E4%BD%A0%E5%8F%88%E4%B8%AD%E5%B9%BE%E5%A4%9A/
|
評估合夥人時，一定要搵同自己觀點相近嘅人，亦要有良好溝通方法，否則因爭吵而拆夥就得不償失！
朋友或家人容易因為雙方有私人感情，導致工作決策都帶私人情緒，成為工作嘅負擔，所以撇開私人感情搵 「工作夥伴」先正確。
如果只顧自我感受，將個人立場帶入工作中，難以顧全大局而造成公司損失！應該以公司利益考量，公平理性做決定先能邁向成功！
創業前要做足市場調查，確保自己商品係有市場價值，參考不同消費數據，了解市場現況。
創業必須先聚焦一樣商品，必須選定目標客群，定立目標後再規劃相關的宣傳活動。
|
https://www.hkepc.com/forum/viewthread.php?fid=168&tid=2479895&page=1&authorid=132705
|
其實只要個殼一樣，對我嚟講已經好足夠。
因為我主要都係用我自己需要用嘅App，系統附帶啲乜功能，對我嚟講，無乜大關係。
所以，基本上我轉咩機都係一樣。
只要個系統夠穩定便可。
呢樣我都想問，其實其他廠係咪磚咗，俾錢都唔整？
邊部機嘅MIUI改唔到Launcher？我部部都改到㗎喎。
講多樣，其實小米機除非真係搞到死eMMC或UFS，唔係嘅話，其實都幾難刷磚。
以前嘅機有特制線強刷9008，新機雖然係麻煩啲，但依然都仲可以拆機強刷9008。
無用過華為機，唔太清楚。
|
https://wmoov.com/movie/reviews/52844
|
不過不失！
好好睇！！！！！
一套衰在完全唔夠時間舖排、適合分兩集上嘅電影。
一樣係內鬨，一樣係接近10個主要角色，有N套獨立電影做人物背景support夠時間舖排vs完全冇人物背景support冇時間舖排，已經唔講打鬥，5年前是但一樣野都屌打呢套永恆族，本身永恆族入面想探討嘅命題好好，但好可惜最後半個鐘先開始探討，點到即止，浪費晒。
Steve: “You know I wouldn't do this if I had any other choice, but he's my friend.”
Tony: “So was I...”
對白設計都差勁遠...睇完Eternals，好似只係記得“Ikea...”
重申，本人本身乃重度marvel迷，影評完全主觀，絕不客觀，史上被公認為爛片都有人鍾意，如果唔認同呢次影評，都係好正常。
故事背景設定係10個永恆族，佢地受星神族指示保護地球免受變異族入侵，但除咗Ikaris同Ajak，大部分都唔知星神族背後咁樣做有陰謀，眾多星球（包括地球）都係種咗星神族後代嘅種子，令佢發芽係需要個星球有足夠大量智慧生物成長，當個星球儲夠人數，星神族就會由地底爆出黎，地球就爆炸滅亡，然後星神族就可以再創造其他星球生物等等，係循環黎，而變異族同永恆族其實都係星神族整出黎，只係變異族係失敗品，本身想設計佢哋黎食啲冇咩智慧嘅生物，讓有智慧嘅生物繁殖，但佢哋唔受控制見生物就食，於是整永恆族出黎執返星神族自己啲屎。
首先，同我預計一樣完全唔足夠嘅舖排，太多角色了，一開波冇耐就處死咗一個永恆族，但依然唔夠時間去話比觀眾聽佢地嘅性格經歷變化，好簡單，如果唔係後段最細粒嗰個自己親口講，觀眾根本唔會知最細粒嗰個對人類有憎惡同妒忌嘅念頭，中段透過佢隊友Kingo講出口大家先知佢暗戀男主角，暗戀暗到幾乎睇唔到，完全冇通過舉動/交流去讓你睇到細粒女見到男女主角一齊會呷醋，個人認為如果唔夠時間去舖更多嘅感情線，不如唔好搞暗戀啦，要講出口觀眾先知，好低質嘅演釋手法。
仲有男主角Ikaris，我明個戲想設定到佢沉默寡言同孤獨，中後段話其實係佢殺咗Ajak，因為Ajak開始搵方法召集大家阻止星神族由地球爆出黎，然後Ikaris抱住做咗幾千年隊友Ajak條屍，表現痛苦咁射死光同嗌，問題黎喇，到底係代表Ikaris好後悔好唔情願殺佢？但Ikaris推佢落去嗰時又好堅定好冷酷咁殺佢，完全唔係x-men Logan殺Jean之前嗰種不捨，好奇怪。另外唔足夠嘅舖排，導致我覺得Ikaris同女主角Sersi似SP多過似夫妻，扑野、結婚、粒聲唔出走咗去幾千年，明知老婆鍾意同人類共存，但係瞞住佢有關星神族嘅陰謀，咁多大事完全同老婆冇傾過，至少我感受唔到佢對女主角有幾多愛，呢樣野導致後來佢準備用死光射女主角時好左膠咁停手就好怪了，因為觀眾完全睇唔出男女主角感情到底有幾深，亦感受唔到佢地嘅愛。
另外成套戲前中段不停跳黎跳去敍述同過場，觀眾唔介意上歷史堂，但不停跳黎去嘅時間線同地區穿插，簡直睇到令人來回地獄又折返人間，跳得太急太多，趕頭趕命，跳到我都有啲攰。
仲有就係，明知套野已經時間緊逼，但係仲要寫到唔知幾多方嘅勢力，開頭主角一方，變異族一方，去到中段開始星神族同Ikaris同細粒女一方，然後其他主角一方，變異族一方，N方對立咁，睇高達呀？Ikaris緊急關頭仲要無啦啦收手變左膠轉立場，再無啦啦一句對唔住衝去太陽自殺？道歉同自殺得莫名其妙，在於所有野前面太急，所有野都交待不足，有冇人可以講得出到底佢係出於殺死Ajak內疚而喊同道歉去自殺？出於同自己老婆對抗內疚？對於呃咗老婆咁耐內疚？係乜呢？冇講，9衝去太陽，完，唔係爛尾係乜？仆你個街。
當我睇完venom以為應該係今年睇過最垃圾嘅戲，原來呢套仲垃圾。
劇情雜亂無章，人物描寫角色塑造嚴重不足，莫名其妙嘅立場轉變，打鬥方面，男主角除咗飛起黎射死光其實冇乜野睇，最好睇嗰場打鬥反而係跑得快好世界嗰個Makkari按住Ikaris喺牆邊瘋狂屌打同埋Phastos用科技hard counter男主角嗰陣，其他打鬥你會覺得：吓，咁樣咋？論打鬥動作設計，連尚氣都屌打呢套。
講多個好大嘅問題，呢套戲始終叫做MCU一部分，地球發生咁大件事，嚴重到直頭有野喺地底爆出黎，世界末日喎！Avengers呢？佢哋唔知，訓緊覺都算，是但一架軍方直升機？是但一個記者？會唔會太唔合理？人影都唔見，bruce佢地，奇異博士佢地，咁撚大件事，真係冇一個人知冇一個人理過冇人介入？唔講仲以為單野發生喺遠古時代。尚氣都至少有幾個MCU人物出黎比你見到，呢套只靠幾句對白提過MCU角色帶過。
呢套戲其實提出咗幾個好有深度嘅問題，但礙於角色太多，時間不足等等，冇同觀眾一齊深入討論/剖析過。
個人認為呢套仲難睇過captain marvel。
好看，很不错。
|
https://opentour.com.hk/blogpost/%e5%bd%b1%e5%9f%8e%e6%96%b0%e5%93%81%e6%8e%a8%e5%87%ba%ef%bc%81%e6%b3%b0%e5%9c%8b%e9%99%90%e5%ae%9a%e8%a0%9f%e7%ad%86%e5%b0%8f%e6%96%b0%e7%88%86%e8%b0%b7%e6%a1%b6%ef%bd%9c%e6%b3%b0%e5%9c%8b%e8%b6%a3/
|
睇戲要食爆谷？
但最近泰國影城推出呢款蠟筆小新爆谷桶，你又點可以錯過！
佢哋推出咗劇場版畫家造型小新嘅爆谷桶！
仲有可樂杯～可愛度100分啊！
神還原畫家造型嘅蠟筆小新！
太可愛喇！
畫家帽仲有開口設計，食完爆谷仲可以當錢罌用！
而黑色底部亦可以放手機，夠哂實用！
係咪好想帶佢返屋企呢？
|
https://jetso.outknows.com/485/
|
出街買野、拎野，雙手都會接觸到好多細菌，點可以無番支免洗搓手液旁身呢？
威露士聯同HKTVmall合作，為要外出嘅你送上小心意即日起到2020年5月21日，凡於指定HKTVmall門市*自取嘅客戶，即送你威露士免洗搓手液(50ml)連矽膠鎖匙扣 (建議零售價：$39.9) 一支！
*詳細推廣門市請參閱：
– 推廣只適用於5月15日至21日於O2O門市自取之訂單，並不適用於其他自取點。
– Walch Hong Kong 及 HKTVmall 保留最終決定權。
|
https://packngo.hk/tag/%E9%A6%99%E6%B8%AF/
|
呢個時勢…劈完再劈嘅香港各大酒店自助餐折完再85折！
減價回歸！價錢減咗少少！亞洲航空香港/澳門單程東南亞$268起！
即睇新舞台！香港迪士尼暑假快閃優惠$1688起！
抵過即場買！即搶香港迪士尼套餐餐券$88起！
航空短打 – 航空界寒冬！各大航空公司下半年繼續Cut！
十二點鐘搶！海洋公園/USJ/金光飛航買一送一！
去機場最快！港鐵機場快線單程特價$45起！
達人報告 – 超級抵坐！馬印航空吉隆坡商務艙報告！
休息最緊要！數碼港艾美酒店一晚$1151起！
自助午餐都係二百樓下！港島香格里拉自助餐買一送一！
試新酒店！香港嘉里酒店新張優惠每晚$1900起！
官網七五折咋！香港迪士尼樂園系列酒店連稅$1494起！
又有新廉航進場！韓國德威航空開辦香港直航大邱航線！連稅$1185起！
爆搶香港/澳門直航來回清邁/曼谷/芭堤雅$0機票！Airasia BIG Sale又到喇！
達人攻略 – 出發前Download定個App！機管局送你$20現金券！
|
https://yue.wiktionary.org/wiki/nato
|
出世嘅，出生嘅。
nascere嘅過去式，意思係「出世咗，出生咗」。
Jacopo è nato a Sydney in Australia. 乍哥波係出世喺澳洲嘅雪梨。
作爲形容詞，nato係陽性單數形式，陽性複數形式係nati，陰性單數形式係nata，陰性複數形式係nate。
呢一頁嘅最後修改係響2019年5月20號 (禮拜一) 13:28。
|
https://hk5gplan.com/495
|
由於疫情嘅關係，影響咗各個零件供應鏈嘅運作。再加上正常嘅規劃同設計程序被打亂，外界一致認為5G版iPhone發佈時間好大機會會推遲到12月。
據分析認為，另一款iPhone SE或者會喺4月15號發佈，並且喺4月22號開始發售。因為蘋果認為新款iPhone SE銷量相對較低，所以隨時可以發售。預計未來6-9個月iPhone SE出貨量將介乎2000萬至2500萬部之間。
而據消息人士爆料，蘋果年尾發佈嘅iPhone 12將會有四個版本，全部支持5G網絡。
四款iPhone 12所有詳細規格據聞已經落實，隨時準備好可以開始生產。
傳聞iPhone 12將會有4種尺寸：5.4寸迷你版本，6.1寸iPhone 12基本版，6.1寸12 Pro同6.7寸12 Pro Max。
雖然尺寸相差唔算太大，但係12同12 Pro嘅相機鏡頭數目就有唔同，分別係兩個同三個。
同iPhone 11系列一樣，可以預計三個鏡頭會包括廣角鏡同遠攝鏡。
而12 Pro同12 Pro Max同樣會配備LiDAR掃描器。
LiDAR係一種激光技術，可以更準確測量距離去幫助繪製3D場景。佢可以創建更加準確嘅AR效果，例如PokémonGo或者高階嘅Snapchat濾鏡。
Apple 最近第一次將LiDAR scanner 放喺新出嘅iPad Pro上面。
如果消息屬實，各iPhone用家就要等到年尾先至可以用到5G服務。
Previous article到底起一個5G基站要幾多錢？
|
https://flyagain.la/53810/
|
嘩嘩嘩！連稅3千7直飛瑞典！其他北歐城市都有3千幾蚊咋！超平逼人追極光！Miss咗之前北歐航空震撼優惠？依家仲有機會！佢哋延長咗優惠：坐北歐航空香港直航來回瑞典斯德哥爾摩只需HK$3,198（連稅HK$3,699）起，直飛只係3千7咋，真心抵抵抵！
經斯德哥爾摩轉飛其他城市都有平，來回HK$2,718起，連稅計：瑞典哥登堡HK$3,538起、芬蘭赫爾辛基HK$3,589起、挪威奧斯陸HK$3,641起、丹麥哥本哈根HK$3,669起、挪威卑爾根HK$4,007起。出發日子去到出年3月，包括極光旺季（每年9月至翌年3月係極光旺季），實現去睇極光嘅夢想啦！
優惠可Openjaw（不同城市往返），仲可以Stopover斯德哥爾摩，一次過玩晒北歐三個城市都得！至於其他歐洲城市如阿姆斯特丹HK$3,686起、布魯塞爾HK$3,739起、蘇黎世HK$3,774起、巴黎HK$3,818起、倫敦HK$4,471起，價錢仲俾上次平幾十蚊，勁抵！
今次延長優惠更新增8月底至9月份出發！Check過系統，官網較貴，可以到官網搵咗有平日子先，再去Hutchgo訂。
訂$1,000即劈$120，機票/酒店/套票都用得！名古屋暑假套票震撼價$2,334起！華航台北機票$696起！澳門喜來登酒店$748起！
|
http://www.moonmoonkitchen.com/2012/11/blog-post_16.html
|
1. 黑豚肉解凍，洗淨，攤開一片片。
2. 雞脾菇洗淨，開半切片。鮮冬菇去蒂切片；海鮮菇洗淨，去掉根部約半寸不要。
3. 起鑊下蒜茸爆香，加入黑豚肉兜炒至半熟，盛起備用。
4. 再起鑊下雞脾菇炒片刻，加入鮮冬菇及海鮮菇兜勻，加入調味蓋上蓋煮3分鐘。
5. 最後加入黑豚肉兜勻，炒至黑豚肉熟即成。
黑豚肉好味呀！好似肥牛咁薄好好食！
尋晚直頭入唔到你個 Blog 0添！呢個餸送飯一流！
好健康的餸！
點止呀! 今日我哋大家連個樣都冇埋呀！ 阿虎真係……唔比面！！！
都係唔好理佢； 我嚟開飯喇！
|
https://opentour.com.hk/blogpost/%e3%80%90%e7%ac%ac%e4%b8%83%e5%b1%86%e6%be%b3%e9%96%80%e5%9c%8b%e9%9a%9b%e6%97%85%e9%81%8a-%e7%94%a2%e6%a5%ad-%e5%8d%9a%e8%a6%bd%e6%9c%83%e3%80%91%e8%b6%85%e5%a4%a7%e5%9e%8b%e5%8d%9a%e8%a6%bd/
|
一有長周末，就好想去澳門玩～話晒都有「UNESCO創意城市美食之都」之稱！呢幾日無咩做，想嚟個快閃，就千祈唔好錯過第七屆澳門國際旅遊 (產業) 博覽會啦！今年仲係歷年來最大規模，比起上年大一倍！立即睇吓呢幾個亮點啦！
文創館內有多款精美又有澳門特色嘅文創產品，各位文青記住去選購啦！
會場內除咗有最新旅遊優惠及相關資訊，好似喺泰國館同日本館，仲可以搵到最新景點資訊情報！如果想知有咩會場限定優惠，記得要去現場睇吓啦！
澳門旅遊局特設展區，可以參加幸運輪抽獎！只要根據現場指示掃QR Code，就可以參加幸運輪抽獎一次，每個鐘都有㗎！最想要嘅係限量紀念郵封！
只要喺場館中購買任何旅遊產品滿 MOP$300 ，並同《共慶回歸二十載 繽紛多彩澳門遊》特展合照，分享至社交平台，就可以得到一張精美嘅麥麥旅行卡啦！
所有抽獎禮物都係先到先得，到時都係要參考場內海報呀！
今年係澳門回歸 20 周年，當日現場會有一個展示咗澳門特色嘅攤位，有齊澳門各個景點的展版，見證咗澳門回歸後發展20年嘅歷程，好有紀念價值！大家仲可以影相留念！
展區內仲有澳門旅遊吉祥物麥麥，快啲去捕捉佢啦！
|
https://gaus.ee/2018/11/regret-nothing-and-crash/
|
南非 – 當地一架貨車發生意外，成架打橫停係馬路。
但更糟糕嘅係tun前tun 之際，似乎郁到啲啤酒，部分樽開始爆裂，開始噴酒，最後更係導致全貨車嘅啤酒倒落地名。
但車身廣告表示「無野可悔」，令畫面更加epic。
突厥警察係柏林巡邏 嚇親突厥移民？
全世界最短航班 計劃最早轉全電動？
|
https://hk.wantedly.com/companies/outwardbound/post_articles/360341
|
到底48個鐘無得同其他人講嘢嘅感覺係點？Berry話佢有一刻忍唔住用樹枝撩起條毛毛蟲，嘗試同佢傾計：「我同條蟲講：『嗱，如果我去完廁所返嚟你都仲喺度嘅話，不如我哋就做朋友吖！』可以想像到我嗰刻係幾想有人喺身邊陪住自己！」小編即時腦補埋經典電影《劫後餘生》主角Tom Hanks同Wilson喺荒島相處嘅點滴，成個畫面fit曬！
▲ 最後Berry返到去嘅時候已經不見蟲影。但唔緊要嘅，捱過咗solo，你嘅同伴就返曬嚟啦！
老實講，當初聽到佢哋要接受十日「人在野」嘅洗禮嗰陣，淨係想像都覺得好hardcore。所以小編今次都忍唔住問佢哋：「喺呢十日期間有無諗過quit？」以為佢哋個個都會秒答無諗過quit咩？咁你就錯啦，有幾位trainees話腦海真係曾經浮現過呢個念頭㗎！
Karen話身邊嘅同伴就係佢嘅精神支柱：「就算幾辛苦都好，望望身後仲有另外五個人⋯⋯諗諗吓就唔會有quit嘅念頭！」嗚……呢句真係聽到小編骨都痺埋。雖然係肉麻㗎啦，但聽得出句句都係有血有汗。
▲ 訪問片段裡面嘅呢一幕，簡直將嗰種和睦友愛嘅關係淋漓盡致地呈現咗出嚟：「呢個係慶祝生日嘅傳統嚟㗎，而呢個傳統係由今日開始㗎！」想知佢哋有幾團結一致，就要去睇採訪精華片段喇！
如果trainees將體能訓練視為「肉體改造計劃」的話，咁小編會將佢哋嘅training形容為「人類補完計劃」。因為Outward Bound著重嘅遠遠不止於hard skills上嘅嘢，更重要嘅係大家點樣透過hard skills上嘅training裝備內在嘅自己！
做Outdoor Instructor Trainee絕對唔輕鬆，甚至用艱辛嚟形容training嘅過程都不為過。但對佢哋嚟講，呢份得來不易嘅得著係無其他嘢可以取替到！喺Training嘅過程中或者會有迷惘嘅一刻，甚至覺得終點好似好遙不可及咁。但佢哋深信揸緊個意志同信念嘅話，想要嘅結果最終都係會實現。就正如上次訪問都有提到，只要背後仲有人撐住自己，即使翻起再多風雨都總會等得到天清氣朗嘅一刻，頂住！
後記：當呢屆Training開始無耐，小編就踩入大網仔訓練基地搵六位trainees做訪問，到呢一刻佢哋就已經順利通過咗終極考驗。呢幾個月以嚟，佢哋除咗膚色一次比一次黑之外，仲睇得出佢哋由青澀變得開始成熟。但願佢哋可以keep住團火，將training學到嘅嘢帶畀將來嘅participants！
▲ 話都無咁快，佢哋嗰日已經要清返間dorm畀下一批嘅trainees。不過唔係講笑，佢哋真係越嚟越黑……
做外展教練係咪等於每日都游山玩水？呢個info day畀曬機會你瘋狂問問題！
|
https://www.hongkongcard.com/blogs/%E8%B2%B7%E9%9D%9A%E8%A1%AB%E9%9D%9A%E8%A2%8B%E6%9C%89%E6%B0%B4%E5%9B%9E-%E6%AD%90%E6%B4%B2%E9%80%80%E7%A8%85%E6%94%BB%E7%95%A5
|
好多人都唔知歐洲買嘢要點退稅，其實退返嚟嘅稅額都好可觀，隨時可以打個85折返嚟！即刻睇下歐洲退稅基本資料先！
其實歐洲嘅退稅唔算好複雜，但如果去幾個歐盟國家，就記得要根據自己嘅行程，安排好退稅嘅地點。
例如Tax Free、Global Blue。
可以喺行程最後一個歐盟成員國辦理退稅手續。例如行程係：
可以喺德國做埋法國買嘢嘅退稅。
因為瑞士並非歐盟成員國，就要喺瑞士做返。
舖頭當眼處會貼上國際退稅公司嘅標誌，例如Tax Free SHOPPING、Global Blue。
歐洲退稅通常都唔會退足原來嘅稅額，因為會收手續費。有啲舖頭可以即場退税拎現金，有啲就會同國際退稅公司合作，出境時檢查完再去拎錢。兩種都會收手續費，但通常舖頭退稅手續費會低啲，退返嘅稅會多啲。
我將部分歐洲國家嘅標準稅率同最低退稅消費金額列咗出嚟，再參考退稅公司Global Blue嘅退稅額，計返扣咗手續費之後退稅率畀大家參考：
*以Global Blue Refund Caculator 計算出扣除手續費後的退稅比率，只供參考。
退稅可以揀退現金、退落信用卡、支票，不過主要都係前兩者比較方便，要點退就請大家自己衡量。同埋盡可能退歐元，因為退美元或其他貨幣可能會蝕多一層匯率。
可以即時拎返錢，但手續費可能會高啲，又可能要花時間排隊拎錢。
退稅額會高啲，根據退稅公司Global Blue網站，如果將退稅單交到退稅櫃檯申請即時信用卡退款，5日內就可以收到退稅款項。但如果用普通郵寄寄送退稅單，郵寄時間都要2-3個星期，會耐好多。
每個國家嘅退稅流程可能會有少少分別，但大致如下：
1. 買完嘢俾錢同店員講要退稅。
2. 店員會要求你出示身分證明文件例如護照，證明係旅客。
3. 店員會俾退稅單你自己填返姓名、地址、護照號碼之類嘅個人資料，填完佢會簽名或蓋章作實，同埋會俾信封你之後將單據寄返去。如果要揀信用卡退稅，可以喺退稅單填返資料。
4. 提早去機場，因為排隊+檢查+退稅隨時搞兩、三個鐘。
5. 去到機場，帶齊貨品、收據、退稅單、護照去海關櫃枱檢查，檢查完冇問題就會蓋章，然後再去退稅櫃檯退錢。記住，一定要有蓋章先可以退稅。
6. 如果貨品要放入寄艙行李，就先檢查咗先去Check-in。有啲國家要Check-in咗先去檢查，咁就要同地勤講話要去退稅，佢就會俾返件行李你，檢查完再寄艙。
7. 如果揀信用卡退稅，可以將已蓋章嘅單據放入舖頭俾嘅信封，放入退稅公司嘅收集箱，通常收集箱會放喺退稅公司櫃檯附近。
8. 某啲舖頭、大型百貨公司，可以現場退稅拎現金，但要用信用卡擔保，去到機場可以用退稅機掃描單據，或者照去海關排隊檢查蓋章，之後入落信封寄返去或放入退稅公司收集箱。如果喺限期內唔寄返去，就會喺信用卡扣返退咗嘅金額。
9. 如果係較細嘅機場，或搭其他交通工具離境，嗰度未必有海關退稅檢查，咁就要去指定退稅點辦手續。
退稅可以慳到錢，響HongKongCard.com申請埋以下有優惠嘅信用卡，賺埋現金回贈，咁就仲抵！
|
https://www.ee852.com.hk/products/%E7%8F%BE%E8%B2%A8-%E7%BE%8E%E5%9C%8B%E9%80%B2%E5%8F%A3-calvin-klein%E5%85%92%E7%AB%A5%E6%A3%89%E8%B3%AA%E5%85%A7%E8%A4%B2%EF%BC%88s-xl%EF%BC%89-20210674
|
又等到Calvin Klein兒童棉質內褲減價啦！！！
而家1Pack低至HK$139！！真係平到你唔信！
著上身唔會勒住皮膚，仲愈著愈舒服添啊！
男童款1包6條，女童款1包7條，全部都唔同顏色！
趁住咁平快啲買返幾pack比小朋友著啦，係時候要換架啦！
|
https://utouch.hk/2021/08/12/%E3%80%8A%E4%BD%A2%E5%93%8B%E5%94%94%E4%BF%82%E5%A4%A9%E7%94%9F%E9%BA%97%E8%B3%AA%EF%BC%8C%E4%BD%86%E9%81%8E%E7%A8%8B%E4%B8%AD%E5%B1%95%E7%8F%BE%E5%98%85%E6%AF%85%E5%8A%9B%E3%80%81%E6%B1%BA%E5%BF%83/
|
選美節目《造美人》同我哋印象中嘅選美比賽有啲唔同，團隊將一班平平無奇嘅素人，打造成為令人眼前一亮、刮目相看嘅「美人」。
每個人心目中「美」嘅定義都好唔同，但普遍每個人都想自己靚啲、型啲、外表吸引啲，正如節目中嘅參選佳麗一樣。
當小編以為節目只係幫一班參賽者免費整容或冷凍溶脂嚟變靚嘅時候，原來「改造」始終都係要靠自己。
節目見證住部分參賽者由一開始心廣體胖、自卑，到最後健碩咗同有信心向公眾展現自己，由內在到外在嘅改變並唔係單靠整容可以做到。
的確有啲條件係天生整定嘅，但仍然有好多地方係可以由自己掌握同時必須由自己耕耘。
|
https://www.shikoto.com/articles/229065/235682.html
|
俾佢咁樣一問，我又真係唔知自己想點住，睇嚟要好好諗一下先。
琋：「我唔返！」睇得出佢驚到想即刻逃離我嘅視綫範圍。
喺人來人往嘅商場通道上面，我同佢隔住兩個身位咁前後行，一路上我哋只有沉默。
感覺上好似當年亂打亂撞踢爆Stella喺課室自慰咁，問題係…佢而家唔係我同學，而係我嘅補習學生。
時間大約八點左右，除咗琋玟之外重有三個同學，而佢就坐喺位度望住張枱發呆粒聲唔出。
事實上佢有乜可能有心機做。
琋：「你點解會知道？」真係好問題。
我：「妳同過咁多人交收，總有機會暴露身份嘅，總之我就唔小心知道咗啦。」我唯有含糊帶過。
我一張一張金牛拍落佢枱面度，好彩本身諗住要買嘢我都帶備咗足夠銀兩。
唉，又嚟女仔絕招，我都真係想喊呀…咁我咪唯有等佢喺度慢慢喊囉，點知過咗一陣佢枱面部電話喺度震。
如果唔係有正經嘢做我真係唔想第三次同呢個女人對話。
呼，安全度過。
我：「使乜講，好在我唔係讀band1學校。」我伸一伸條脷出嚟，呢個時候佢都已經喊完。
我：「Trade唔trade啫？」我指一指枱上面啲錢。
就係咁，琋玟佢反轉咗張凳背對住我，然後開始撫摸自己嘅身體，雖然佢無發出聲音，但我都聽到佢嘅呼吸聲越嚟越重，感覺到一啖一啖嘅熱空氣喺佢鼻孔噴出嚟，睇嚟佢都真係敬業樂業；我望住佢嘅背影，自自然然就套咗Icarius嘅印象落去佢度。
過咗五分鐘到佢烏低身抽咗條底褲出嚟，擰返轉個人將條底褲遞去我嘅面前；佢成塊面由下巴紅到去耳尖度，雙眼嘅神情難以形容，似係好悲憤咁又帶住矛盾同衝擊。
我用兩隻手接過呢條價值四千蚊嘅底褲，重帶有琋玟身體嘅餘溫，望住陰道口個位啲反晒光嘅少女的體液，放喺鼻哥前面聞咗一下。
琋玟佢接返條底褲，今次佢無再避，喺我面前穿隻腳入去套返落條裙下面，雖然其實我睇唔到啲乜。
太好喇，琋玟臨走嗰陣都開心返，總算係叫做無蝦細路女，不過其實佢都唔細啦，我同Stella，Cindy，YYM發生關係嗰陣都係中六咋嘛，諗返起就好似前幾日先發生咁，正如Icarius所講隻App畀咗我幾日咋嘛。
返到屋企之後，我都向Icarius滙報返大概發生咗乜事，當然減咗少少情節啦。
講真Stella都係會著下嘅，真正成日唔著嗰隻係叫做Cindy嘅物體。
我真係唔係傻㗎，好明顯佢啲醋已經呷到上心口。
於是我就由頭講起，即係我同Stella分手再到我識Cindy嘅事…我都唔明，我只不過係一個幫佢改變歷史嘅古代人，點解搞到好似我要俾女朋友審犯咁審，按道理我除咗Stella之外有其他女人佢係應該開心都嚟唔切先啱。
應酬完佢之後已經十二點幾，我揸住部電話㩒下㩒下又貪得意開個Line出嚟，然之後發覺…Juicy_chrysoberyl呢個account已經delete咗，嗯，都好嘅，佢應該短期內都唔會再沾手呢啲古怪嘢。
『喂！』有人message我，得個電話號碼。
我：『請問你係？』其實我好驚，咁多怪事發生喺我身上我早就變咗驚弓之鳥，拜託啲未來人放我一條生路唔好再增加我煩惱。
物理學上有一個猜想，當時空有一個足夠封閉度時，空間同時間都會失去原有嘅性質，亦即東南西北上下先後嘅意義會完全消失，變成一堆離散性集合。係，溫得多書就會成日講呢啲廢話，喺一切學問達到最終真理就會成為哲學嘅前提下，《沙丘之女》呢本哲學性純粹文學作品就將我上面所提及嘅物理猜想不證自明；我啲學生開學，而我都跟住開學，只有Icarius嗰邊嘅時間好似凍結咗咁，我甚至已經開始分唔到佢係一個三十幾歲嘅人妻，定係一個十六歲嘅女學生。
呢個學期我盡可能咁將所有courses放晒喺星期二四同一三五朝早度上，好彩都算係成玏，等我可以同一時間兼顧學業同埋工作；返咗個幾月工，尤其係對於我呢啲唔需要為生活搏鬥嘅人嚟講，工作只不過係一種習慣，而最奇怪嘅係我竟然好適應，就好似一切應當如此咁，連機都開始無乜打。
我開始諗自己嘅前途，睇下應唔應該繼續升學，越睇先發覺自己其實乜都唔知。原來美國係無MPhil讀，只有賣錢嘅MBA，MSc…即係唔使諗Stella嚟緊會讀嘅一定係PhD。唔諗外國睇返香港，原來好多想繼續讀研究院嘅人早就同教授，學系打好晒關係，攞齊晒refrence letter，而且寄埋email pre register，簡單嚟講原校留返啲位基本上就已經插晒旗。再睇睇我自己…又唔係三大，First hon肯定無望，香港MPhil機會都微乎其微，我唯一可以做嘅就係最尾一個sem衝返個second up返嚟。
明明我就可以一事無成貪圖逸樂頹敗萎靡，點解我要為咗呢啲嘢嚟煩…但係我應承咗Cindy，其實即係應承埋Stella，只不過我而家真係寸步難行。
由於我勤力咗返學，同其他人見面嘅次數同時間都比以前多咗，今日放學之後就順便同威仔喺學校食tea做功課溫書。
邊啲人係損友？一啲好清楚你又可以令你有千萬個理由偷懶嘅人。
佢就好似一隻俾人發現偷芝士食嘅老鼠咁，見到Amy即刻舉高雙手投降一面無奈。
呀威攞住個folder一枝箭就飆咗去，剩返我同Amy喺度，個狀況有少少尷尬，跟住佢都坐低咗。
我當然明Amy所講無虧待佢係乜嘢意思，而佢都有少少面紅尷尷尬尬咁。
|
https://news.discuss.com.hk/viewthread.php?tid=29492723&extra=&page=2
|
而家係呆灣政府玩野，唔俾入台證陳生咋喎，關港府咩事？一係叫上次12曱甴蛇頭幫佢偷渡去？
潘伯有每曰斥責香港政府，但對台灣政府則相對溫和，其政治立場明顯不過。
呢個老母係咪後母，同個女有仇？日日攞個女嚟鞭，向全港話個女一腳踏兩船，年紀輕輕就任人中出攪大個肚。全世界都知台灣唔比陳同佳飛過去，唔關引唔引渡事。
陳同佳要去台灣， 最簡單就係申請入台證，台灣一批就可以上機 ，問題係台灣而家唔批 ，咁關港府咩事呢請問？
係呀，立條例都立唔到，香港政府要尊重民意唔洗送呀，潘太認吓命啦。。
呢個女人真係痴撚線。
佢去食蕉啦 政府為幫佢而修例 現在調轉槍頭。
|
https://gaus.ee/2019/04/dry-hair-ban/
|
委內瑞拉要節電 要女人夜晚唔好吹乾頭髮？
加拉加斯 – 委內瑞拉缺點問題日益嚴重，但馬杜羅政權繼續用離奇嘅方法，嘗試節電。
例如係電視上宣布，女性唔可以係晚上6-10點期間開風筒吹乾頭髮。
但問題係唔少地方已經供電不穩，學校商店都需要閂門好幾個禮拜。
紐約居民拿出36年前coupoin 要P&G 認數？
英國鐵道標準 遲到10分鐘都叫準時？
|
https://www.hkbuschannel.com/2021/07/5th-gen-peak-tram-ended/
|
之前汽車台嗰邊講到，香港山頂纜車有限公司宣佈第5代山頂纜車會喺2021年6月28號正式退役，以進行最後階段嘅升級工程，迎接萬眾期待嘅全新第6代山頂纜車喺2021年年底投入服務。
到咗2021年6月27號，大批想喺最後1日乘搭第5代山頂纜車市民（即係巴士迷術語所謂嘅「送殯黨」）冒雨排隊等候，人龍由臨時月台入口延綿落返去香港公園體育館對開，「打晒蛇餅」。
面對咁多支持者，山頂纜車當然都即時開張枱推銷吓佢哋嘅紀念品啦！例如有紀念版紙車票、別注版康樂棋，仲有特別出品4種口味嘅「手工啤酒」。
到咗下晝13點，山頂纜車召開記者會，香港上海大酒店物業部集團總監孫漫天先生、山頂纜車總經理曾瑛美小姐一同為山頂纜車嘅「青車」車頭特別燈飾舉行亮燈儀式，並且同9位山頂纜車嘅前員工一齊分享工作上嘅趣聞逸事。
為咗感謝選擇喺第5代山頂纜車最後服務日乘搭山頂纜車嘅乘客，每名購買實體車票嘅乘客除咗有1張特別版車票之外，山頂纜車公司仲隨機咁向乘客派發1套4款嘅特別車票套裝留念。
每當山頂纜車第5代車卡駛入總站，喺月台上守候嘅市民都紛紛舉起相機同埋手提電話，紀錄低呢個即將離開嘅「香港老朋友」。
由於等候上車嘅乘客眾多，山頂纜車嘅職員需要計好每個車廂座位數目嚟放人入相應嘅月台，而孫漫天先生同埋曾瑛美小姐都向多班山頂纜車上嘅乘客揮手致意。
孫漫天先生同埋曾瑛美小姐亦主動迎接訪客登上第5代山頂纜車，仲同部份乘客寒暄幾句，了解乘客嘅意見。
雖然輪候咗好長時間而令唔少市民略有微言，但當乘客上到山頂纜車第5代車廂之後都好興奮，紛紛向現場工作人員以及傳媒記者揮手歡呼。
而選擇去中途站欣賞山頂纜車第5代車廂行駛英姿嘅市民，亦企滿山頂纜車嘅中途站，山頂纜車嘅司機要每程車都多次發出手號、閃動車頭燈、響咹提示大家唔好樂極忘形。
每當有山頂纜車班次埋站，乘客落車後都係月台流連「打卡」，平時或許好快已經有職員「驅散」，但喺最後嘅呢一日，只要大家都小心留喺安全嘅位置，小心留意纜車出入，職員都會畀大家喺月台留多陣開心吓。
除咗凌宵閣嘅總站之外，山頂一帶嘅芬梨徑、白加道站都人頭湧湧，幸好呢一日大家都守規矩，無再次有人擅闖路軌。
香港本地插畫師小肥蟻亦有喺當日去到白加道站，繪畫低第5代山頂纜車嘅情景。
換轉個角度，返落山又會見到啲乜呢？
當然首先同樣係沿途有唔少人「打卡」，不過更重要嘅係其實平時山頂纜車嘅乘客座椅全部都係背向山腳，如果無刻意倒轉身望，就會錯過咗山頂纜車路軌2個重點景點：
由於想喺最後1日乘搭第5代山頂纜車嘅市民實在太多，為免運力唔足夠接載落山乘客落山，山頂纜車公司喺黃昏決定當晚20點喺花園道站「截龍」――唔接受市民用八達通卡直接拍卡入閘，乘客必須持有預先購買咗嘅車票先至可以入閘。而未有預先購買車票嘅乘客就需要去售票處購買車票，職員會講明當時購買嘅車票係只有上山而無落山，乘客需要自行另覓方法落山。
凌宵閣山頂站就加派職員喺閘口，提醒乘客尾班車一定會喺22點準時開車，絕不加班，並且確保只有持有事先購買咗回程車票嘅乘客先至可以入閘。
當臨近第5代山頂纜車嘅終極尾班車，大批市民一直喺凌宵閣山頂總站月台上聚集，因為當時埋站嘅係有特別拉花嘅「白車」，好多乘客恐防山頂纜車公司「出蠱惑」而遲遲唔肯上車。
一直在場嘅多名山頂纜車高層需要多番向乘客「保證」呢一架「真係最後一班」，一眾乘客喺2155時先至肯乖乖地上晒車。
期間，曾瑛美小姐同幾名山頂纜車職員列隊，向月台上等候乘搭終極尾班車嘅乘客揮手致意。
擾攘一番之後，第5代山頂纜車嘅終極尾班車喺2021年6月27號晚2201時開出，曾瑛美小姐率領多名山頂纜車職員列隊揮手送別。
第5代山頂纜車嘅終極尾班車車廂入面嘅乘客亦都好雀躍，沿途一直歡呼，並且互相拍照留念。
當第5代山頂纜車嘅終極尾班車抵達「下站」花園道總站，技工隨即上車檢查設備，但一眾乘客久未散去，需要多番「驅趕」先至可以清場。
清場就梗係有原因啦！山頂纜車公司為一班員工搞咗個送別第5代山頂纜車嘅派對，當中最特別嘅係山頂纜車公司準備咗一批有第5代山頂纜車圖案嘅糖果，畀參與派對嘅職員留念。
幾個鐘頭之後，山頂纜車公司即晚就安排工程人員，喺6月28號凌晨吊走仍然有特別拉花嘅「白車」。
幸好天公做美，吊運過程極為順利，到清晨4點多啲已經完成――如果大家仲有印象嘅話，2021年6月28號朝早返工繁忙時間，香港各區都落暴雨，香港天文台仲要接連發出黃色、紅色、黑色暴雨警告訊號――但當朝第一滴雨其實係喺工程完成，平板貨車撤退之後先至落，套用老人家嘅「迷信」講法，可能真係做得好事多就個天都會幫你？
事隔1日，2021年6月29號，山頂纜車嘅工程人員已經利用臨時路軌，將「青車」移去保存喺麥當勞道站附近香港山頂纜車倉庫嘅1959年款香港山頂纜車車廂前面，但由於地方淺窄，可以見到就算1959年款香港山頂纜車車廂已經向倉庫門口儘量貼近，但存放咁大架第5代山頂纜車都要搞到2款車「面貼面」。
隨著2021年6月27號最後一班第5代山頂纜車喺22時由山頂凌宵閣纜車總站駛出，服務香港32年嘅第5代山頂纜車正式退役。根據山頂纜車公司資料，第5代山頂纜車最後服務日錄得超過11,000 乘客人次，山頂纜車衷心感謝乘客一直支持，並期待將於2021年底第6代山頂纜車正式投入服務時，再次為大家服務。
山頂纜車暫停行駛期間，市民同埋旅客仍然可以去太平山頂享受大自然風光，欣賞香港山頂遠近馳名嘅壯麗景色。凌霄閣以及摩天台428將照常營業，各間餐廳同埋零售商店將繼續正常營業。
市民及旅客只需於市區乘搭公共巴士、公共小巴或的士便可到達山頂，公共交通工具前往山頂嘅選擇包括：
巴士及專線小巴公司將按需求適時加強服務。
|
https://www.u8hk.com/topic/153/%E7%94%B3%E5%A0%B1%E8%B3%87%E7%94%A2%E5%95%8F%E9%A1%8C-%E6%97%A5%E6%97%A5%E3%A9%92%E9%8C%A2%E5%BE%97%E5%94%94%E5%BE%97
|
申報資產問題：日日㩒錢得唔得？
屋企前排有D事，呢幾日要分幾日攞幾萬現金出黎還債，下個星期就見主任啦，佢會唔會問我呢幾日做乜每日都攞錢？
有否超額？
詳細帳單資料唔會睇？喺咪見佢之前嗰日㩒張余額單就得？定係一定要銀行月結單？
不睇月結單，睇戶口結餘。
|
https://hkcarchannel.com/2021/10/2021-640k-km-nsx-still-on-the-road/
|
話說阿 Lim 叔叔喺2019年10月寫過1篇關於香港人「非洲式用車」嘅文章，當中有提及香港有啲車主有個概念認為1架車行咗100,000公里就應該「劏得」。
汽車，生產出嚟就係為咗「跑街」嘅，跑得多而引致「咪數」高乃正常現象，所謂「靚車」亦係一樣嘅啫——美國亞利桑拿州嘅Sean Dirks就示範畀大家睇：
Sean擁有1架1992年款嘅極品（Acura，本田旗下嘅豪華汽車牌子）NSX——NSX呢個車名係「New Sportscar X」嘅意思，當年呢款車係本田以意大利跑車名廠法拉利旗下328型號做「假想敵」而研發出嚟，全鋁車身內藏1副3公升V6引擎，274匹馬力推郁只係1,370公斤重嘅車，性能表現連法拉利都嚇一跳，全球車壇對日本汽車生產能力刮目相看！
講返Sean呢架NSX，Sean自己唔係第1手車主，佢係喺2004年由上任車主買入，當時呢架NSX「咪數」係大約7萬英里（大約11萬幾公里）。Sean喺日常生活當中，唔係自己行路就會揸呢架NSX去目的地，嚟到2021年佢為呢架NSX增加咗33萬英里（大約53萬幾公里）「咪數」，睇個里數表已經過咗40萬英里（大約64萬幾公里）——以香港某啲車主嘅諗法：「劏咗6次啦！」。
呢啲超級跑車，坊間都認為佢哋會「好有性格」，成日「扭計」壞呢樣壞嗰樣，踩落個油門可以輕易畀個好高嘅速度，但又同時可以輕易畀個好高嘅維修費數字——而Sean呢架NSX又唔係呢回事，全段時間都只係做足保養就健健康康。
如果話「完全唔使整」就肯定呃人嘅，起碼初代NSX嗰個會影響傳動嘅眾所周知波箱卡環問題，Sean都遇過——不過係喺「咪數」去到123,000英里（近20萬公里）嗰陣先至出現——而作為識車之人，Sean就趁呢個機會順便「升級」自己架NSX，抬咗另一套NSX-R嘅波箱換落去。
除咗呢樣之外，Sean呢架NSX唯一要拆開嚟整嘅嘢，就係「咪數」去到38萬英里（大約60萬公里）嗰陣，因為損耗而換過晒成套懸掛系統——不過佢今次唔玩「升級」，全部只係跟返「市販」規格，佢話咁先至最符合日常駕駛性能同埋可靠度喎！
Sean自己都話好期待呢架NSX陪佢行多10萬英里路，而其實Sean呢架NSX淨係得死氣喉、車轆改動過之外，基本上都係本田原廠車出廠嘅規格，正好引證咗一樣嘢：
|
https://mobile.discuss.com.hk/forumdisplay.php?fid=293&from=2&page=14
|
Rog phone 5s pro連配件有人收嗎？
iphone 13 點樣將相片save去window 7電腦？急！謝！
容量已滿？！
［其他］ 三鬆手機越來越冇新意，佢果啲平價機畀晒大陸廠貼牌幫佢整，不如買純國產貨好過啦！
［其他］ 真係機種比較！一生第一次比左華為！
［其他］ Surface Duo 好用嗎？
|
https://hkofficedaily.com/%E5%8F%97%E5%AE%B3%E8%80%85-1-%E5%A5%B3%E5%90%8C%E4%BA%8B%E8%A2%AB%E7%94%B7%E4%B8%8A%E5%8F%B8%E9%A8%B7%E6%93%BE%E5%86%8D%E8%A2%AB%E7%82%92/
|
兩年前，Mayanne畀咗一幅Whatsapp截圖我哋幾個女同事睇，內容仍然記得清楚。
仲有另外幾段對話截圖，內容大致係Hugo話好掛住Mayanne，仲有I Love You等等嘅示好說話，然後都會見到Mayanne答：我唔掛住你喎、我唔愛你呀、你唔好再msg我、麻煩講返公事……等等嘅回覆。
雖然Mayanne係隔籬team，同我哋唔算好熟，不過大家都係女人，聽佢訴說自己畀上司騷擾嘅經歷，仲畀埋WhatsApp截圖我哋睇，除咗嘩然之外，當然都不恥Hugo嘅所作所為。
Mayanne露出難過又尷尬嘅表情，欲言又止。
睇得出Mayanne嘅目的只係想內部調組，並冇用任何方式告發Hugo嘅意思，我哋都覺得好無奈，特別係我阿姐Stephanie，佢份人喜怒哀樂都擺上面，完全唔識做戲，自此之後每次見到Hugo都會怒睥，個人認為Hugo一定feel到Stephanie好唔妥佢。
可能係走投無路嘅緣故，Mayanne搵埋另一組嘅Team Head求救，嗰個department嘅阿姐Dorothy都有搵Stephanie傾，但由於大家嘅部門都冇吉位，所以佢哋曾經提議搵其他組幫忙，不過就發現Mayanne比較抗拒跟男性嘅department head，似乎係見過鬼都怕黑。
一切都未嚟得切，當日下午已經見到Mayanne入咗老細房，隔多陣Hugo都入埋去，唔通佢真係諗通咗要舉報？
我哋組同埋Dorothy嗰team都留意到呢個情況，一見到Mayanne出嚟，Stephanie已經打內線去問，結果……
|
https://wwblue.com/2021/11/hkbn-%E6%97%A9%E9%B3%A5%E5%84%AA%E6%83%A0-disney/
|
本身一開始都唔知道乜嘢係Disney+，純粹有一日屎窟痕打開香港寬頻個app，見到有免費嘅早鳥優惠，就即刻登記咗。
然後有一日香港寬頻打嚟，話見到我未完成個登記，唔想我錯過咗呢個優惠。見到Disney+入邊有齊迪士尼嘅卡通片，仲有英文字幕添，諗到雖然要簽兩年約，一歲左右俾QQ聽吓英文節目都幾好呀。而家回贈埋6個月月費，除翻開平均每個月都係$54.8左右，平過自己上網登記（$73一個月）。
想當然我都仲係要入落個Excel度，容乜易佢唔記得回贈月費俾我。
特別係而家我泵奶睇片啲data用得好快，就算有自由鳥，都頂唔住。有Disney+就可以download住劇集一邊泵奶一邊睇。
即刻打返俾香港寬頻嘅哥哥，用電話做登記，第二日就send email嚟教我點樣開通，快靚正。
如果本身有用開香港寬頻嘅服務，就可以打香港寬頻嘅app登記，都係50幾蚊一個月姐。
|
https://www.shikoto.com/articles/228408/237832.html
|
巧玲：「起身呀！起身呀！」佢嘈完一輪之後揭起埋我張被，酒店啲冷氣都幾凍，真係想唔起身都唔得，女人最恐怖就係呢個時候。
我哋十點都未夠就退咗房，感覺真係好蝕，佢Google咗一陣就搵到要搭火車去汐止，都係搭三四個站咁樣，台灣啲火車飛重係好傳統一張細細哋嘅卡紙，搭完會打孔嗰啲，而賣飛部機就係超多制又要揀站，又要揀車種嗰啲，感覺好懷舊，好似郵局啲郵票機咁，唔似得香港同大陸嗰啲鐵路售票機差唔多變晒做touch screen好無手感。
香港搭火車即係東鐵線除咗頭尾嗰幾班之外，平時都係一位難求，不過呢度就唔同，基本上係無企位㗎，啲凳就一排排咁鋪滿晒，呢個鐘數一卡車都唔夠十個人，真係想點坐都得，坐定定之後我就諗返起好細個嗰陣香港啲火車凳都係一排排對住坐，同個logo一樣係橙色嘅，明明都一樣係搭火車，今時今日喺香港好似去打仗咁，而呢度就真係好有旅行feel。
喺汐止一落咗車，個感覺真係好空曠，比喺台北市中心更加少人，月台又好大，大堂又好大，個站都有啲鋪位，不過好多都唔知係無開門定無人租喇，出到去高樓大廈真係無乜，大部份都係五六層嘅平房，呀，有啲似香港嘅元朗咁，原來呢度就係夢蝶嘅另一個屋企。
台灣有樣嘢好，餐廳任你坐唔嬲，唔會有人收枱趕你走，又唔會出面排晒隊雞咁眼望住你食剩幾多，嗌碗三十蚊台幣嘅滷肉飯就可以坐到天長地久；明明幾日前我同巧玲重喺度溫書溫到天昏地暗，今日就喺度hea到爛，真係唔錯，坐咗成粒鐘巧玲見差唔多時間就WhatsApp咗夢蝶，而我又嗌多碗仙草凍食。
巧玲：「幾好呀，日日可以咁樣，夫復何求。」佢打橫坐住張長凳晾埋隻腳上去，對住部手機係咁厾，成個阿嬸咁。
家文：「食多三碗仙草凍，我可以！」家文就一邊托住個腮喺度懶洋洋咁食仙草。
我都知台灣係有毒㗎喇，重要係市郊區，但估唔到佢呢兩隻嘢過到嚟可以咁適應，明明我就最唔鍾意呢度啲人個個行得慢到好似蟻躝咁。
香港人就真係香港人，明明前一分鐘都重係死蛇爛鱔，呢一分鐘就拖住我去搭火車，基隆我好似十年未去過喇，真係唔知帶佢哋去玩乜好。
咁去基隆就當然唔係去基隆市中心啦，猴硐，九份，行完啲貓村，瀑布，鑛山博物館，海邊景區都已經天黑，我哋就去返基隆市中心食晚飯。
家文：「我唔想諗呢啲，呢十幾日我剩係想畀晒夢蝶妳，我要好好珍惜妳。」家文佢拖住我隻手，就好似第一日我出完貓俾佢拖住咁。
家文，我真係好感激你呢兩年都可以陪喺我身邊，我同你玩得真係好開心，但好心你就為咗將來諗下啦，我唔喺香港你又變返日日打飛機㗎喇，我最多都剩係可以同你玩視像幫你，我都知道你而家好想惜我，但係有巧玲喺度我想黐近啲你都唔得，如果俾佢知道咗我同你一直以嚟嘅關係我諗佢一定唔會接受你。
死火喇，攤喺床度瞓極都瞓唔著添，野柳區，一個我小學嗰陣就係台灣百科圖書見過嘅名，唯一有印像嘅就係嗰個女皇頭，估唔到十幾年之後可以見到真身；旅遊區嘅酒店真係唔同啲，大啲靚啲設施又多啲，不過好似都無乜用，我哋咁夜嚟聽朝又要一早周圍去應該都無機會享用到，呢間房真係大過琴日間房仔好多，應該有成三百幾呎，兩張大床，有雪櫃吧枱大浴缸，落地玻璃全海景，頭先佢兩個重好興奮咁企喺個窗前面自拍，不過行到咁攰佢兩個都好快攤落床度瞓咗。
其實有少少錢就可以有咁嘅享受又真係唔錯嘅，不過又有乜用吖，明明隔籬床瞓咗嗰兩個都係我嘅女人，點解要分床瞓？點解要著衫瞓？我哋明明就係應該成日裸體對住嘅，然後就可以喺度互相纏綿，分享對方嘅身體，但係當我哋三個一齊喺度嘅時候我哋就要扮到好正常，我真係有啲慨歎，到底為咗乜？
佢起咗身睇怕係想去廁所，不過佢就行咗嚟我面前殊咗我一下，叫我一齊入去，入到去佢好小心翼翼咁閂埋道門重反鎖埋添，好似好驚整到任何噪音出嚟。
夢蝶佢拉低咗條短褲同埋底褲，兩隻手撐喺洗手盤前面趴喺度趌高個patpat，用佢個毛閪對住我。
但事實喺，我又點敢開口。
好在個廁所夠闊落，好乾淨，空氣清新，比起我哋以前喺殘廁玩係更加舒適；因為無前戲，所以我就吐咗啖口水落我個龜頭度，輕輕一堆就成條入晒去，我一路插一路喺塊鏡度望住佢個樣，因為佢唔可以出聲嘅關係，所以就將個嘴唇合到好埋，但係咁樣個鼻噴氣就好重喇，打落塊鏡度整到成笪起晒霧，佢擘大隻眼望住塊鏡入面嘅我，我哋四目交投而佢嘅眼神就好似想同我講一切都奉獻晒畀我咁。
我解開咗佢個Bra，我好鍾意呢個姿勢，雖然隔咗件衫但因為佢個波實在太大所以都睇到盪(啷)下盪下咁，而個衫領望入去就一大條乳溝。
我右手伸入去佢件衫入面揸波搓linlin，左手就去佢下面捽佢陰蒂，望住佢唔出聲死忍個樣真係特別high，咋一聲就想射精。
我掹咗出嚟，兩三下射晒落個浴缸度，正想攞個花灑清理現場嘅時候夢蝶阻止咗我。
返上床，又點會咁快瞓得著吖，剩返嘅十二日，有好多嘢想做，但又乜都唔敢做，諗下諗下又聽到夢蝶輕輕嘅鼻鼾聲。
我坐咗起身，家文佢重未瞓，見到我彈咗起身又好似見鬼咁，於是我又拖咗佢入去廁所。
真係眼瞓喇，不過家文佢就重係好似轤轆轉咁。
家文：「…，唔好嘈…啦…，俾我瞓多陣…」佢擰都無擰過嚟一下，我唔知佢想唔想睇，但我就肯定佢係想繼續瞓。
我：「無呀，係因為我想揸妳，嘻嘻！」女人，係一種講大話好叻嘅生物，尤其係對住好姐妹。
大佬，我今朝日出先瞓呀，而家又點會有精神呀…不過其實又唔關佢哋事，都係自己衰，野柳區係靚嘅，我剩係知有好多石頭，有沙灘，有個情人湖，有個觀景塔，日頭嘅嘢我剩係知咁多咋，最後我哋上咗一㗎八六二號巴士，就好似香港條九六R咁，沿路有好多風景，佢哋應該睇得好開心，而我就夾喺佢哋中間挨住佢哋瞓，我都唔知自己挨左定挨右喇。
到我醒返嘅時候已經到咗淡水落車，時間都嚟到黃昏喇，差完電係精神好多，我哋喺淡水老街度行同醫好個肚，之後又轉巴士去漁人碼頭，呢啲景點通常都係得個名，然後又開好多貴夾唔飽嘅海鮮餐廳喺度劏客。
夜晚，呢度其實已經唔係幾多人，無乜旅行團，唔會好似香港維港夜晚咁恐怖，條橋著咗燈，講真又唔太差嘅，一陣陣海風吹埋嚟其實都幾舒服。
都無話益唔益嘅，我又唔係未拖過，但唔知點解我就拖住佢哋兩個一齊由橋頭行到去橋尾，橋上面都有好幾對情侶拍緊拖，當我哋經過嗰陣佢哋都用奇異嘅眼光嚟望住我哋，我有啲預感，好似好快會有嘢發生。
我哋三個拖住手，一齊喺橋上面吹下海風謦下欬，其實我都係唔捨得放開夢蝶隻手，因為我知道好快我就要同佢分開。
搭完捷運去到新北投，車站嗰度已經有酒店車等緊我哋，原來溫泉區係要上山，雖然條路唔係好長，但如果要行都幾係嘢。
入到房就一如我所料又喺嘩一聲，間房重大過琴晚嗰間，有三張床，一張double，兩張single，不過可能因為呢度係老式旅館嘅關係裝修就無咁靚，個沖涼房真係好鬼大，唔係放浴缸，而係用磚起咗個好大嘅正方形嗰啲，出面就有個露台，有個私人溫泉池，唔好話三個人，就算五六個人一齊浸都應該無乜問題。
個池咁大真係有好有唔好，放水都要放幾個字，原來啲溫泉水真係好鬼熱，我要不停咁溝啲凍水溝到啱啱好。
於是乎我就乖乖哋攤喺張床上面睇電視，台灣電視其實真係幾好睇，啲綜藝節目好白痴，而啲新聞就好似綜藝咁。
|
https://kongscult.com.hk/%E6%B8%AF%E7%A9%B6%E7%94%9F%E6%B4%BB/cahkpath/
|
加拿大移民部於6月8日宣布為在當地工作或畢業嘅港人提供可以取得永久居留權嘅兩個新途徑。港究專員即刻同你睇清睇楚移民條件，兼整埋路線圖方便大家隨時查閱！
Stream A：
煩緊點樣轉移資產？
Stream B：
申請前過去三年內喺加拿大全職工作最少一年，或透過兼職獲得相當於一年工作經驗 (共1,560小時，每星期上限30小時)，全職學生嘅兼職或自僱人士不合資格。
需要留意嘅係，Stream B申請人申請時必須同時遞交 ECA，Degree Certificate 及Final Transcript 以證明學歷程度。行Stream B 嘅你記得預時間自己申請定先啦！
另一方面，申請人亦都記得需要好好保存自己嘅加拿大工作紀錄，打過嘅每一份工都需要喺申請時同時遞交以下證明：
相比傳統移民途徑，今次加拿大呢兩個途徑都相當簡便。有意移民嘅你記得盡早做足準備，因為機會永遠都係留畀有準備嘅人！
點樣取得臨時居留權？
|
https://www.hkbuschannel.com/2021/06/20210601-end-of-tm-macau-ferry/
|
香港海事處2021年6月1號公布，屯門客運碼頭租戶「港澳飛翼船有限公司」（信德集團旗下噴射飛航嘅公司）已正式向香港政府提出終止租賃協議，6月8號交還碼頭畀香港政府。
因應新型冠狀病毒（武漢肺炎）疫情爆發，香港同澳門「封關」，自從2020年1月30號起，來往屯門同澳門嘅跨境客運渡輪服務已經暫停，今次「港澳飛翼船有限公司」交還碼頭，意味相關渡輪服務將會正式結束。
香港海事處已經密切聯繫「港澳飛翼船有限公司」安排交接，確保屯門客運碼頭可順利交還畀香港政府，並會向澳門海事當局通報「港澳飛翼船有限公司」嘅決定。
香港海事處表示，尖沙咀中國客運碼頭、上環港澳碼頭嘅運載力足以滿足香港海上跨境客運乘客需求。當跨境客運渡輪服務恢復後，乘客可以利用嗰兩個碼頭乘搭渡輪往來澳門。
此外，新啟用嘅屯門――赤鱲角隧道連同港珠澳大橋亦會為乘客提供往來港澳嘅另一選擇。
至於屯門客運碼頭未來用途，香港政府會評估公眾對水上交通服務需求同埋渡輪服務營辦商要求後再作考慮，務求盡可能令碼頭用得其所。
噴射飛航回覆傳媒查詢時表示，受疫情影響，港澳一直封關，所有航線由2020年1月底開始被迫停航逾16個月至今，面對嚴重虧損及前所未有財政壓力，而且復航無期，故將由2021年6月8號起停辦屯門←→澳門航線；當港澳重新通關後，噴射飛航會集中資源去香港其他主要前住澳門嘅航線服務，原本駐守屯門碼頭嘅職員會調往其他碼頭繼續工作。
根據噴射飛航網頁，港澳「封關」前每日有5班船由屯門出發前往澳門，日航普通位票價港幣160蚊。
因為新型冠狀病毒（武漢肺炎），來往香港同澳門嘅渡輪服務第一次長時間完全停航，噴射飛航母公司信德集團喺2020年的年報中列出，海路口岸關閉後，公司仍然要支付龐大經常性及維修保養開支，2020全年只係營運咗34日，錄得港幣3億元嚴重虧損。
為減少開支，噴射飛航連月來已經陸續安排曾經引以為傲嘅波音929「噴射船」退役兼拆毀，香港一代經典公共交通工具可能就咁完全淡出舞臺。
|
https://style.vjmedia.com.hk/articles/2017/02/26/21506/%E3%80%8A%E8%B2%93%E5%9F%8E%E5%B0%8F%E6%95%85%E4%BA%8B%E3%80%8B-by-%E9%98%BF%E5%94%AF
|
我由出世至今，都喺貓城呢座山頭度過活。呢度有大量人類活動、居住，仲有好多車出出入入，對於貓貓來講，唔可以話係好理想嘅地方。不過呢度有森林有小溪，廣闊嘅自然環境令我哋有足夠地方容身，加上有好多有心人肯餵我哋，於是吸引到來自五湖四海嘅貓貓嚟呢處定居。
貓城嘅居民雖然外形、毛色、品種都唔同，但係我地都會互相照應，得閒就交換吓捉老鼠情報，或者瞓晏覺嘅理想地點，關係總算融洽。之不過，自從某隻唔多合群嘅貓嚟咗貓城之後，就成日都同其他貓起衝突，搞到嘈嘈閉，有時想靜靜地喺水池旁邊思考吓貓生都唔得……
好似今日天矇光時份，我又嚟到貓城嘅山頂，等待早餐嘅出現。雖然貓城有幾處都有人派餐，但住喺呢度附近嘅後生仔女特別錫貓，派發時間又夠早，所以就算我住喺山腳，好多時都會特登過嚟開餐，順便同其他貓吹吓水，聯絡吓感情。
妹頭口中嘅肥騰騰，就係果隻唔合群嘅名種貓(自稱)。佢身型比起我哋呢啲普通貓大成倍，食量驚人。加上佢性格串串貢，乜都拎嚟炫耀一餐，所以貓城居民都唔係太鍾意佢。
妹頭輕輕一跳，上咗去收集站嘅蓬頂同其他貓傾偈，剩返我一個喺度曬太陽。
過咗一陣，悠閒嘅氣氛開始消失，附近嘅貓齊齊望向同一個方向。果然係肥騰騰駕到。佢拖住龐大嘅身軀，扭吓扭吓咁施施然行過嚟。有唔少貓，包括妹頭，一路睥住肥騰騰，露出厭惡嘅表情。
雖然我完全唔明當中嘅邏輯關係，但聽到佢乘機想暗示我係低等貓，就真係聽到火都嚟。
「哈，都係黑炭你識貨！」肥騰騰見有人附和佢，就更加鬆毛鬆翼。
捲脷星人，係我哋貓族幫呢班人起嘅名。佢地同平時相處開嘅人類唔同，最大特徵係講嘢時條脷會好誇張咁捲捲吓，而且我哋根本就理解唔到佢地講乜。原本貓城好少捲脷星人，但唔知點解呢幾年愈見愈多，就連我哋貓族都覺得有啲難適應。
一聽到「罐罐」兩個字，在場所有貓立即雙眼發光，豎起晒隻耳仔留心聽落去。
一聽見平日經常嗌肚餓嘅肥騰騰，竟然主動話唔會同我哋爭食，我只能夠相信，佢今次堅係無講大話。
其他貓見到肥騰騰果種不可一世嘅態度，都唔想同佢多講落去。無幾耐就有個成日餵我哋嘅女仔，拎住一大包乾糧走過來，我哋掛住開餐，就無再理肥騰騰，而佢亦都唔知幾時離開咗山頂。
自此之後，我有好一段時間無見過肥騰騰。可能佢每日有得食罐罐，太開心嘞，唔駛再搵我哋解悶啦。不過貓城又回復返昔日嘅寧靜同悠閒，都未嘗唔係一件好事。
然之後有一晚，橫風橫雨，天空係咁行雷閃電，我同好多貓都匿咗去山腳教堂嘅樓底避一避。我哋吹吹吓水，有貓提起罐罐，令我忽然間諗返起肥騰騰。
聽到呢度，我哋都無貓再敢講嘢，只係聽到淅瀝沙勒嘅雨聲喺耳邊響起。
貓貓每日都要面對唔同嘅危險，有啲係避無可避，只有怨自己唔好彩，但亦有啲時候係因為大意而中伏，如果想生存落去，只好萬事小心，唔係有九條命都唔夠。我之後見到其他貓貓，都會提起肥騰騰遭遇到嘅事，叫大家唔好因為貪圖罐罐，同陌生人太過親近。
無人知道肥騰騰係生係死，最好嘅下場，可能就係喺某個好狹窄嘅角落，畀人類馴養緊，直至終老。我有時會喺度諗，如果肥騰騰知道自己將會喪失喺貓城享有嘅自由，佢仲會唔會貪圖果幾個罐罐呢？如果問我嘅話，我就寧願餐餐食乾糧，甚至捱吓肚餓，都堅持要做隻無拘無束嘅自由貓喇。
|
https://finance.mingpao.com/fin/instantf/20211022/1634866148450/%E6%81%92%E6%8C%87%E9%AB%98%E9%96%8B97%E9%BB%9E-%E4%BC%99%E7%A7%91%E6%8C%87%E9%BD%8A%E7%8F%BE%E9%BB%83%E9%87%91%E4%BA%A4%E5%8F%89-%E5%85%A7%E6%88%BF%E8%82%A1%E5%8D%87-%E9%BE%8D%E6%B9%96%E5%8D%877-9
|
恒指今早高開97點或0.38%，報26114點，成交金額28億元；國指今早高開50點或0.55%，報9323點。恒生科技指數開市報6673點，升0.57%。
恒指返回保力加通道頂(26240點)之內，另10天線(25462.36點)升穿50天線(25386.61點)出現「黃金交叉」；科指10天線(6414.54點)亦升穿50天線(6400.63點)。
藍籌30隻升，14隻下跌，16隻無升跌。龍湖（0960）升7.9%，報40.3元，是升幅最大的藍籌，平保（2318）升2.79%，報64.5元，是貢獻恒指升幅最大的藍籌，貢獻21點；吉利（0175）跌1.34%，報25.75元，是跌幅最大的藍籌。阿里巴巴（9988）跌0.75%，報172.6元，是拖低恒指跌幅最大的藍籌，拖低16點。
恒生科技指數成份股19隻升，6隻下跌，5隻無升跌。升幅最大的是網易（9999）開市報160元，升2.43%；跌幅最大的是聯想（0992）開市報7.96元，跌0.75%。
多間公司公布業績，績前表現如下，神華（1088）開市報18.5元，跌0.64%；中國電信（0728）開市報2.83元，升0.71%；潤泥（1313）開市報7.15元，升0.7%；招商銀行（3968）開市報65.65元，升0.38%；國藥控股（1099）開市報21.2元，跌0.7%。
維達（3331）第三季經營溢利下降35.0%至3.54億元，息稅折舊攤銷前溢利縮窄19.6%至6.66億元。首三季經營溢利縮窄13.1%至15.65億元，息稅折舊攤銷前溢利收縮5.9%至24.92億元。開市報23.35元，跌0.21%。
合生創展（0754）再反駁恒大（3333）：收購毋須達成任何先決條件。合生開市報26.6元，無升跌；恒大開市報2.69元，升4.26%；恒大物業（6666）開市報4.85元，升2.97%；恒大汽車（0708）開市報3.5元，升2.04%；恒騰（0136）開市報2.86元，無升跌。
阿里巴巴（9988）旗下淘寶昨晚雙11預售一度「冧機」。阿里巴巴開市報172.6元，跌0.75%。
英皇集團（0163）發盈喜，料半年純利錄至1.5億元。開市報1.02元，升0.99%。
中國利郎（1234）第三季銷售額按年錄中至高單位數增長。無成交，報4.62元。
聯通（0762）今年首三季多賺近兩成至129億人幣。開市報4.09元，升0.25%。
中國動向（3818）公布，Kappa上季零售流水錄10%至20%中高段下降。開市報0.86元，跌1.15%。
破頂股包括，理想汽車（2015）創上市新高，見122.3元，開市報122.3元，升2.95%。
上升異動股，包括，龍湖（0960）開市報40.3元，升7.9%；融創（1918）開市報19.26元，升6.06%；融創服務（1516）開市報19.1元，升5.76%；新城發展（1030）開市報6.8元，升5.75%；精英匯（1775）開市報0.6元，升5.26%；恒大（3333）開市報2.69元，升4.26%；世茂集團（0813）開市報14.5元，升3.13%；周黑鴨（1458）開市報7.53元，升3.01%。
下跌異動股，包括，天立教育（1773）開市報1.45元，跌12.12%；新東方（9901）開市報18.06元，跌3.94%；火幣科技（1611）開市報10.94元，跌3.87%；新城悅（1755）開市報16.1元，跌3.59%；晶苑國際（2232）開市報2.64元，跌3.3%；美圖公司（1357）開市報1.78元，跌2.73%；麗展（0488）開市報4.13元，跌2.36%；啟明醫療（2500）開市報39.75元，跌2.21%；福耀玻璃（3606）開市報45元，跌2.17%；中國宏橋（1378）開市報9.6元，跌2.04%。
|
Subsets and Splits
No community queries yet
The top public SQL queries from the community will appear here once available.